
ult mai tirziu 
copiii se cul- 
caseră. In 
seara aceea, 
Nana era liberă, aşa că baia 
le-o făcuse doamna Darling, 
după care le cîntase pină ce, 
rind pe rind, minuţele lor se 
desprinseseră din degetele ei şi 
copiii plutiseră alene spre tări- 
murile visului. 

Păreau cu toţii cuibăriţi atit 
de bine la căldurică, feriţi de 
orice primejdie, încît doamna 
Darling îşi luă lucrul şi se aşeză 
liniştită lingă foc. În dormitorul 
copiilor însă era o căldură toro- 
pitoare; iar flăcările celor trei 
lumînări de pe noptieră pilpiiau 
tot mai slab, aşa că în scurtă 
vreme lucrul rămase neatins în 
poala mamei. Doamna Darling 
îşi lăsă încetişor capul în piept. 
Adormise şi ea. 

Curînd avu un vis. Se făcea 
că Țara Nicăierea se afla mult 
mai aproape decit ar fi trebuit 


să fie şi că un omuleţ cu o înfă- 
ţişare curioasă ieşise dintre ho- 
tarele ei îndreptindu-se către 
casa lor. 

Poate că visul în sine n-ar fi 
fost mare lucru, dar tocmai 
atunci o pală de vint deschise 
fereastra şi un prichindel pă- 
trunse în odaia copiilor, punind 
piciorul pe duşumea. Năpirsto- 
cul era însoţit de o luminiţă 
ciudată, mare cît pumnul unui 
copil, care începu să zburde 
prin odaie ca o făptură însufle- 
ţită, şi pesemne că tot din pri- 
cina ei se deşteptă şi doamna 
Darling. 

Trezindu-se, stăpîna casei 
dădu cu ochii de musafirul 
neaşteptat, scoase un țipăt şi, în 
aceeaşi clipă, ca prin minune, se 
dumeri că era Peter Pan, spiri- 
duşul. 

În momentul în care doamna 
Darling ţipă, uşa se deschise pe 
loc şi Nana se năpusti în odaie, 
ca şi cînd ar fi auzit sunînd un 


clopoțel. Fusese liberă toată du- 
pă-amiaza şi tocmai se întorsese 
de la plimbare. Miriind, se re- 
pezi la omuleţ, care, cît ai bate 
din palme, încălecă sprinten 
pervazul şi sări afară pe fereas- 
tră. Doamna Darling strigă din 
nou, speriată la gîndul că s-ar fi 
putut să cadă atit de rău încît 
să fi rămas mort pe caldarim. 
leşi repede în stradă să vadă ce 
s-a întîmplat cu el, dar prichin- 
delul ia-l de unde nu-i; ridicînd 
ochii, nu văzu nimic altceva în 
bezna nopţii — sau poate că i 
se păru — decît o stea căză- 
toare. 

Întorcîndu-se în odaia copii- 
lor, o zări pe Nana ţinînd ceva 
în gură. Ce bazaconie mai era şi 
aceea? Ia te uită, chiar umbra 
băieţelului! În clipa în care 
acesta încălecase pervazul, 
Nana se grăbise să închidă fe- 
reastra, prea tirziu însă ca să-l 
mai poată înhăţa. Umbra lui, în 
schimb, nu apucase să iasătîn- 
treagă: fereastra se trîntise, ru- 
pînd un petic din ea. Doamna 
Darling se gîndi să-l facă sul şi 
să-l pună bine într-un sertar, 
pînă va găsi prilejul potrivit să-i 
povestească totul soţului său. 

Prilejul se ivi abia după o 
săptămînă, pe înserat, într-o vi- 
neri. 

Seara începuse cît se poate de 


paşnic, la fel ca oricare altă 
seară din timpul săptămînii. 
Nana pregătise apa pentru baia 
lui Michael, şi după ce-l scăl- 


dase îl luase în spinare să-l 
ducă înapoi la pătuţ. 
— Nu vreau să mă culc! 


striga Michael cît îl ţinea gura. 
Nu vreau, n-auzi că nu vreau? 
Nana, nu e încă nici şase. Au, 
au, să ştii că nu mai vorbesc cu 
tine, Nana! Lasă-mă, nu înţe- 
legi? 

n momentul acela, doamna 
Darling, intră în odaie îmbră- 
cată într-o rochie albă de seară 
și, puţin mai apoi, domnul Dar- 
ling dădu buzna pe uşă cu o 
cravată boţită în mînă. 

— Ce s-a întîmplat, tăticule? 

— Ce să se întimple! ţipă el. 
(Da, da, aşa e cum vă spun, 
ţipă cu adevărat!) De cînd mă 
tot căznesc să-mi fac nodul la 
cravată şi nu pot sau, în orice 
caz, nu la gît! De făcut pot să-l 
tac, dar numai în jurul stîlpului 
de la pat. Acolo, da, am încer- 
cat de douăzeci de ori şi a 
mers, dar cînd o pun la git nu 
mai merge deloc! Nu vrea, şi 
pace! 

Doamna Darling însă nu-şi 
pierdu cumpătul nici chiar la 
auzul acestor cuvinte. 

— Imi dai voie să încerc şi 
eu, dragă? zise ea, ca şi cum 


n-ar fi ştiut că tocmai pentru 
asta venise domnul Darling. 

Cu miinile ei frumoase îi făcu 
pe îndelete nodul la cravată, în 
timp ce copiii, strinşi roată în 
jur, aşteptau să vadă cum li se 
hotărăşte soarta. Domnul Dar- 
ling îi mulţumi nepăsător, ca şi 
cînd supărarea lui s-ar fi potolit 
ca prin farmec şi, după cîteva 
clipe, îl luă pe Michael în circă 
şi începu să ţopăie cu el prin 
odaie 

Joaca lor încetă în clipa cînd 
intră pe uşă Nana, care se în- 
curcă, din păcate, printre pi- 
cioarele domnului Darling, um- 
plindu-i hainele de păr. 
Doamna Darling se grăbi, fi- 
reşte, să i le perie, dar soţul ei 
începu s-o dojenească, spunind 
că e o mare greșeală să laşi co- 
piii în seama unui cîine să-i dă- 
dăcească. 

— Bine, George, dar Nana e 
o adevărată comoară! 

— O fi, dar pe mine mă neli- 
nişteşte faptul că se poartă 
uneori cu ei de parc-ar fi nişte 
căţeluşi. 

— Vai, dragă, cum poţi 
spune una ca asta! Dimpotrivă, 
îşi dă foarte bine seama că au 
suflet, sînt convinsă! 

— Mă cam îndoiesc — rosti 
domnul Darling gînditor. Dă-mi 
voie, zău, să mă îndoiesc. 


Doamna Darling socoti că 
venise momentul să-i poves- 
tească păţania cu prichindelul. 
La început, domnul Darling 
nici nu vru să audă asemenea 
bazaconii, dar cind nevastă-sa îi 
arătă umbra, rămase şi el pe 


ginduri. 

— Nu ştiu cine ar putea să 
fie — zise el cercetind cu aten- 
ție umbra — în orice caz, însă, 


am impresia că e un derbedeu. 
Puțin mai apoi, Nana veni 
să-l doctoricească pe Michael. 
Dacă domnul Darling avea o 
slăbiciune, apoi aceea era ideea 
fixă că toată viaţa îşi luase doc- 
toriile fără a strimba din nas; 
prin urmare, văzând că Michael 
nu voia cu nici un preţ să se 
atingă de lingura pe care Nana 
i-o adusese în dinţi, se crezu în- 
dreptăţit să-l dojenească: 


— Ce înseamnă asta, Mi- 
chael, fii bărbat! 
— Nu vreau, nu vreau! se 


împotrivea Michael cu încăpăţi- 
nare. 

Doamna Darling ieşi din 
odaie să-i aducă o ciocolată, 
dar bărbatu-său, socotind că 
dădea dovadă de îngăduință 
faţă de copii, strigă în urma ei: 

— Mamă dragă, nu-l mai 
răzgiia atîta! Michael, să ştii că 
la vîrsta ta luam orice doctorie 
fără să crîcnesc, ba, mai mult 


chiar, de fiecare dată nu uitam 
să spun: „Vă mulţumesc, scum- 
pii mei părinţi, pentru că aveţi 
grijă de mine să mă fac sănă- 
tos“. 

Domnul Darling vorbea cu 
toată convingerea, și Wendy, 
care între timp îşi pusese cămă- 
şuţa de noapte, încredinţată că 
spunea adevărul, adăugă la rîn- 
dul său, vrind să-i dea curaj lui 
Michael: 

— Tăticule, nu-i aşa că doc- 
toria aia pe care o iei dumneata 
e mult mai rea decit asta? 

— O, desigur, mult mai rea! 
răspunse domnul Darling, cu vi- 
tejie. Dar, aşa rea cum e, aș fi 
gata s-o iau şi acum, în faţa ta, 
Michael, numai ca să-ţi dau un 
exemplu, dacă n-aş fi pierdut 
din păcate sticluţa. 

— Lasă că ştiu eu unde e, tă- 
ticule! strigă Wendy, îndatori- 
toare ca întotdeauna. Ţi-o aduc 
îndată. 

Şi ieși din odaie înainte ca 
taică-său s-o poată opri. 

— John — zise domnul Dar- 
ling cutremurîndu-se — mă trec 
fiorii numai cînd mă gîndesc; e 
doctoria aia îngrozitoare, 
cleioasă şi dulce de te leşină la 
stomac. 

— Lasă că-ţi trece imediat, 
tăticule — îl linişti John vesel. 

În aceeaşi clipă, Wendy se în- 


toarse fuguţa, cu un pahar în 
care pusese doza prescrisă din 
doctorie. 

— M-am grăbit să vin cît 
mai repede — gifii ea. 

— Ai venit chiar prea repede 
— răspunse taică-său. Întîi Mi- 
chael! zise el. 

— Întâi tata! spuse Michael, 
care era bănuitor din fire. 


TER PAN ŞI WENDY 


— Mă rog, dar să ştiţi că o 
să mi se facă rău! îi ameninţă 
domnul Darling. 

— Ei, haide, tăticule, 
odată! îl zori John. 


ia-o 


— Ţine-ţi gura, John, se răsti 
taică-său. 

Wendy se uita la el şi nu-i ve- 
nea să creadă: 

— Vai, tăticule, şi eu care zi- 

ceam că pentru dumneata e un 
fleac! 

— Lasă asta — răspunse el. 
Vorba e că mi-ai turnat în pa- 
har doctorie cu nemiluita, pe 
cînd în lingura lui Michael nu-i 
decît un strop.-Şi nu e drept, 
zău, pun capul că nu! Şi sînt 
gata s-o susţin pînă în pînzele 
albe. Nu e drept, şi pace! 

— Eu aştept, tată — zise Mi- 
chael. 

— Ştiu că-ţi vine uşor să 
spui că aştepţi. Poftim, şi eu aş- 
tept. 

— Tăticu e un fricos şi un 
papă-lapte. 

— Şi tu eşti un fricos şi un 
papă-lapte. 

— Mie nu mi-e frică. 

— Nici mie nu mi-e frică. 

:— Mă rog, atunci n-ai decît 
să iei doctoria. $ 

— N-ai decît s-o iei şi tu. 

n clipa aceea, fetiţei îi ful- 
geră prin minte un gînd: 

— Ce-ar fi s-o luaţi amîndoi 
odată? 

— Că bine zici — încuviinţă 
domnul Darling. Eşti gata, Mi- 
chael? 

Wendy numără „unu, doi, 
trei“ şi - Michael dădu pe git 
doctoria. . În schimb, domnul 
Darling ascunse paharul la 
spate. 

Michael începu să ţipe furios, 


iar Wendy rosti consternată: 
— Vai, tăticule! Mai mare 
ruşinea! 


— Ei ce, ce „vai, tăticule“! se 
încruntă domnul Darling. Şi tu 
ce faci atîta tărăboi, Michael? 
Am avut toată bunăvoința să 
iau doctoria, dar... dar... paha- 
rul a nimerit alături de gură. 
Ştiţi ceva? spuse el cu un aer 
îmbietor, văzînd că Nana in- 
trase din nou în baie. Am o 
idee grozavă. Ce-ar fi să-i facem 
Nanei o farsă de toată nosti- 
mada: o să torn frumuşel doc- 
toria în castronaşul ei şi-o să 
vedeţi cum o s-o mai lăpăie 
Nana, zicînd că-i lapte! 

Într-adevăr, doctoria era de 
culoarea laptelui; dar copiii, 
care nu erau chiar atît de muca- 
liţi ca tatăl lor, se uitară la el 


mustrători în momentul cînd 
vărsă  doctoria în castronaşul 
Nanei, 


— O să leşinăm de ris! zise 
el cu jumătate de glas. 

Copiii nu îndrăzniră totuşi 
să-l dea de gol puţin mai apoi, 
cînd doamna Darling se în- 
toarse împreună cu Nana în 
odaie. 

— Nana, ce căţel bun şi cu- 
minte eşti tu — o dezmierdă el. 
Nana, du-te că ţi-am pus un pic 
de lapte în castronaş. 

Nana dădu bucuroasă din 


coadă, se apropie în grabă de 
castronaş şi începu să lăpăie 
doctoria. Apoi se uită lung la 
domnul Darling, dar fără să 
pară cîtuşi de puţin mînioasă; 
se mulţumi doar să-l privească, 
aţintind asupra lui nişte ochi 
mari şi înlăcrimaţi, cum au nu- 
mai ciinii însufleţiți de simţă- 
minte alese şi care ne stirnesc 
întotdeauna compătimirea. Pe 
urmă se tiri cu coada între pi- 
cioare în cotlonul ei. 

În mijlocul tăcerii apăsătoare 
ce se lăsase, doamna Darling 
mirosi castronașul. 

— Dar bine, George — zise 
ea — asta era doctoria ta! 
— l-am făcut o farsă 
pufni în rîs domnul Darling, în 
timp ce soţia sa căuta să-i liniş- 
tească pe băieţi, iar Wendy o 

stringea la piept pe Nana. 

— Ei, bravo! izbucni domnul 
Darling. Răsfaţ-o acum! Pe 
mine nu mă răsfaţă nimeni în 
casa asta! Da, da, aşa să ştiţi! 
Eu muncesc ca să cîştig piinea 
voastră a tuturor, dar parcă 
vouă ce vă pasă? Ce rost ar mai 
avea să mă răsfăţaţi? Da, chiar 
aşa, ce rost ar avea? 

— George! se rugă doamna 
Darling. Nu mai ţipa aşa, că te 
aud servitorii! 

— N-au glecit! răspunse el, 
fără să se sinchisească. Ími 


place că ne bagi pe toţi în ace- 
eaşi oală.Nana se apropie de el, 
gudurindu-se şi privindu-l în 
ochi, rugătoare, dar domnul 
Darling o alungă cu un gest. 
— Degeaba, degeaba! strigă 
el. Locul tău e în curte şi ai să 
faci bine să-ţi iei tălpăşiţa ime- 
diat. Am să-te pun în lanţ! 
— George, George! îi suflă 
oamna Darling. Adu-ţi aminte 
ce ţi-am spus despre băieţelul 
cela. 
Aş! Nici prin gînd nu-i trecea 
s-o asculte pe nevastă-sa. Ținea 
cu tot dinadinsul să le arate că 
el e cu adevărat stilpul casei şi, 
văzînd că-și răceşte gura de po- 
mană  poruncindu-i Nanei să 
iasă din cotlonul ci, încercă s-o 
înduplece cu  binişorul, după 
care, înşfăcînd-o zdravăn de 
grumaz, o tîrî afară din odaie. 
Între timp, doamna Darling îi 
culcase pe copii, care, împotriva 
obiceiului, erau nespus de cu- 
minţi, şi le aprinsese lumînările 
de pe noptiere. Nana se auzea 


lătrind în curte. 
— Latră, săraca —  scînci 
John — fiindcă-i supărată c-a 


legat-o tăticu. 

Wendy însă se dovedi mai în- 
ţeleaptă: 

— Nici vorbă că-i supărată. 
dar nu latră numai din pricina 
asta — zise ea, fără să bănu- 


iască nici pe departe cele ce 
aveau să se întimple puţin mai 


apoi. Aşa latră numai cînd 
simte vreo primejdie pe 
aproape. 

— Eşti sigură, Wendy? 

— Bineînţeles! 


Doamna Darling tresări în- 
fiorată şi se duse să încerce fe- 
reastra. Era bine închisă. Se 
uită apoi afară şi văzu cerul 
spuzit de stele. O teamă nelă- 
murită îi adumbri inima, fă- 
cind-o să ofteze: 

— Ah, tare n-aş vrea să mă 
duc la sindrofie în seara asta! 

Pînă şi Michael, măcar că era 
pe jumătate adormit, îşi dădu 
seama de tulburarea ei şi o în- 


, mămico, crezi că 
i s-ar putea întimpla ceva rău? 
Doar stăm cu lumînările 
aprinse! 

— Nu, puiul mamei, nu vi se 
poate întimpla nimic — îl linişti 
ea. 

Se aplecă apoi deasupra fie- 
cărui pătuţ în parte, descîntîn- 
du-i împotriva deochiului. 


— Mămico — se alintă Mi- 
chael încolăcindu-i gitul cu bra- 
tele — ce mult te iubesc! 


Acestea fură ultimele cuvinte 
pe care doamna Darling avea să 
le mai audă din gura lui o bună 
bucată de vreme de-aici încolo. 


oarte cu- 
rînd după 
plecarea 
soţilorDar- 
ling, lumiînările ce vegheau la 
căpătiiul odraslelor luminară 
din plin încăperea cîtva timp. 
După care, cea de lingă patul 
fetiţei începu să clipească mă- 
runt şi pe urmă căscă o dată cu 
poftă şi atit de molipsitor, încît 
celelalte luminări simţiră şi ele 
nevoia să caşte, dar nu mai 
apucară să închidă gura la loc, 
fiindcă se stinseră imediat. 
De astă dată, însă, în cameră 
scînteia o altă lumină, de o mie 
de ori mai puternică, şi într-un 
răstimp nu mai lung decit ne-a 
trebuit nouă să spunem cele de 
mai sus, lumina aceea şi făcuse 
ocolul odăii copiilor, cotro- 
băind prin toate sertarele în 
căutarea umbrei lui Peter, sco- 
tocind şi întorcînd pe dos toate 
buzunarele de la haine. La 

drept vorbind nu era chiar o lu- 
mină adevărată; scînteia doar 
pentru că se mişca iute ca fulge- 
rul. de colo pină colo; dacă s-ar 
fi oprit locului o clipă, ţi-ai fi 
dat seama că de fapt era o zină, 
micuță numai de-o şchioapă, 
dar care mai avea încă vreme să 
crească. Era o fetiţă, pe numele 
ei Tilincuţa. 

Îndată după sosirea puiului 
de zină, suflarea steluţelor de 
pe cer deschise geamul și Peter 
intră zburind înăuntru. 

— Tilincuţo! o chemă el în 
şoaptă, după ce se încredinţă că 
într-adevăr cîteşitrei copiii dor- 
meau duşi. Unde eşti, Tilin- 
cuţo? 

În clipa aceea, zina se afla 
într-un ulcior şi se simţea atit 
de bine acolo, încît nu se mai 
îndura să plece, mai ales că de 
cînd se afla pe lume nu avusese 
niciodată parte de un asemenea 
lăcaş. 

— Hai, ieşi te rog afară din 
ulciorul ăla şi spune-mi: nu ştii 
cumva unde mi-au ascuns um- 
bra? 

Drept răspuns, se auzi un 
clinchet armonios, ca şi cînd ar 
fi sunat nişte zurgălăi de argint. 
Mă rog, aşa sună graiul zînelor. 

Tilincuţa îi destăinui că um- 
bra lui se afla în cutia cea 
mare: voia să spună în scrin, 
dar nu ştia cum se cheamă mo- 
bila cu pricina. Peter tăbări nu- 
maidecît asupra sertarelor, ră- 
văşindu-le cu amîndouă mîinile 
şi aruncînd pe jos tot ce era 
înăuntru. Cît ai bate din palme, 
descoperi umbra pierdută şi, 
nebun de bucurie, nu băgă de 
seamă că în locul ei o închisese 
pe Tilincuţa în scrin. 


Dacă în clipa aceea se va fi 
gîndit la ceva (deşi eu tare mă 
tem că nu se gîndea niciodată la 
nimic), atunci de bună seamă 
chibzuise că, punînd din nou la- 
olaltă umbra şi trupul, acestea 
se vor împreuna de la sine ca 
două picături de apă. Văzînd 
însă că lucrurile nu se petreceau 
tocmai aşa, îngheţă de spaimă. 
ncercă apoi să-şi lipească um- 
bra cu nişte săpun din baie, dar 
nici aşa nu izbuti. Îl trecură toţi 
fiorii şi, îngrozit, Peter se aşeză 
jos pe podele şi începu să 
plingă. 

Suspinele lui o treziră din 
somn pe Wendy, care se ridică 
în capul oaselor. Fetiţa nu se 
arătă deloc speriată dînd cu 
ochii de un necunoscut care şe- 

dea jos pe podele, cu obrajii 
scăldați în lacrimi; dimpotrivă, 
întîmplarea i se părea pe cît de 
năstruşnică, pe atît de nostimă. 

— De ce plingi, băieţelule? 
întrebă ea politicoasă. 

Peter se ridică în picioare şi-i 
făcu o plecăciune de toată fru- 
museţea. Nespus de încîntată, 
fetiţa se înclină la rîndul ei, cu 
toate că se afla în mijlocul pa- 
tului. 

— Cum te cheamă? o întrebă 
Peter. 

— Wendy Moira Angela 
Darling — răspunse ea. Dar pe 
tine cum te cheamă? 


— Peter Pan. 
— Numai atît? 
— Da — răspunse el. 


— Sărăcuțul de tine! îl com- 
pătimi Wendy Moira Angela. 

— Ce pot să fac! oftă Peter 
cu glasul înecat de lacrimi. 

Fata dori apoi să ştie unde 
locuieşte. 

— A doua la dreapta — zise 
Peter — şi apoi tot înainte, 
pînă mîine dimineață. 

— Vai, ce adresă cara- 
ghioasă! e 

— Adresă? Cum adică? se 
miră Peter. 

— Vreau să zic urmă 
Wendy cu o voce dulce — 
acolo ţi se trimit scrisorile? 

— Eu nu primesc scrisori. 

— Dar mămica ta primeşte? 

— N-am mamă. 

— O, Peter, acum înţeleg de 
ce plîngeai! spuse fetiţa şi, dîn- 
du-se jos din pat, alergă la el. 

— Nu plingeam fiindcă sînt 
orfan — răspunse prichindelul 
indignat. Plîngeam pentru că nu 
izbutesc să-mi lipesc umbra la 


loc. Şi pe urmă de unde ştii că 
plingeam? 

— Ţi s-a desprins umbra? 

— Da. 

Abia atunci Wendy văzu ză- 
cind pe podele umbra lui pono- 
ă într-un hal fără de hal şi 
simţi că i se rupe inima de mila 
băieţelului. 

— O, Doamne! suspină ea, 
dar nu-şi putu stăpîni un zim- 
bet la gîndul Peter încercase 
să-şi lipească singur umbra cu 
săpun. Ce neajutoraţi mai sînt 
băieţii! 

Spre norocul lui, Wendy îşi 
dădu seama numaidecit ce are 
de făcut: 

— Trebuie să 
spuse ea. 

— S-o coşi? Cum vine asta? 
întrebă Peter. 

— Ah, văd eu că nu te pri- 
cepi la nimic! 

— Nu-i adevărat. 

— Să vezi ce frumos am să 
ţi-o cos eu acum, băieţelule — 
zise ea şi, luîndu-şi cutia de lu- 
cru, se apucă să înnădească um- 
bra pe piciorul lui Peter, Să ştii 
c-o să te doară un pic — îi 
atrase atenţia Wendy. 

— Nu-i nimic. Doar n-am să 


cos — 


ţi-o 


pling pentru o înţepătură — 
răspunse Peter. 
Într-adevăr, prichindelul 


strînse din dinţi şi nu zise nici 


cîrc. După citeva clipe, umbra 
se afla iarăşi la locul ei, deși ni- 
țeluş cam boţită. 

Bucurindu-se ca un copil, Pe- 
ter ţopăi în culmea fericirii prin 
odaie. Dar, vai! Uitase prea cu- 
rînd că fericirea lui se datora de 
fapt fetiţei. Era tot mai convins 
că-şi prinsese singur umbra de 
picior. 

— Ah, ce deştept sînt! chi- 
coti el. Unde s-a mai pomenit 
un băiat atît de isteţ? 

Un moment, Wendy îl privi 
uluită. 

— Lăudărosule! îl mustră ea 
cu un zîmbet batjocoritor. Va 
să zică, eu nu te-am ajutat cu 
nimic? 

— Ba m-ai ajutat şi tu puţin 
— zise Peter nepăsător, ţopăind 
mai departe. 

— Puțin! se strimbă ea. 
Atunci, dacă nu sînt bună la ni- 
mic, nu mai am ce căuta aici — 
adăugă ea şi, plină de demni- 
tate, se urcă în pat şi-şi trase 
cuvettura peste cap. 

Peter Pan porni spre uşă, ca 
şi cînd ar fi vrut să plece, doar, 
doar o va face să scoată capul 
afară, dar, văzînd că şiretlicul 
lui nu prinde, se aşeză pe mar- 
ginea patului şi o atinse ușurel 
cu piciorul. 

— Wendy — zise el — nu te 
mai ascunde, zău. Ce vrei, 


Wendy, aşa sînt eu: cînd mi se 
pare c-am făcut o ispravă, îmi 
vine să strig de bucurie. 

Fetiţa însă tot nu se îndu- 
plecă să-şi arate faţa, deşi îl as- 
culta cu urechile ciulite 

— Wendy, Wendy, ştii de 
la mine, o fată e mult mai iscu- 
sită decit douăzeci de băieţi la 
un loc — adăugă el, ca s-o îm- 
buneze. 

Wendy îi aruncă o privire pe 
sub marginea cuverturii. 

— Aşa crezi tu, Peter? 

— Mai încape vorbă! 


— Foarte frumos din partea 
ta — spuse ea rituos, Uite că 
mă scol. 


Şi se aşeză lingă el, pe margi- 
nea patului. Ba nu se sfii chiar 
să adauge că, dacă-i făcea plă- 
cere, era gata să-i dea un pupic. 
dar Peter, nepricepînd despre ce 
era vorba, întinse mina, aştep- 
tind, 

— Cred că ştii ce înseamnă 
aia un pupic? întrebă ea nedu- 
merită. 

— O să ştiu cînd o să mi-l 
dai — răspunse el înţepat. 

Ca să nu-l supere, fata îi 
dădu atunci un degetar. 

Și acuma spuse el 
vrei să-ţi dau şi eu un pupic? 

Wendy răspunse făcînd na- 
zuri: 

— Dacă ţii neapărat... 


Totuşi nu se lăsă mult rugată 
şi-şi apropie faţa de a lui. Peter 
Pan însă se mulţumi doar să-i 
pună în palmă o ghindă. Fetiţa 
îşi retrase obrazul şi-i făgădui 
cu drăgălăşenie că va purta pu- 
picul pe care i-l dăruise atîrnat 
de lănţişorul de la git. De unde 
putea ea să bănuiască ce bine o 
să-i prindă ghinda pe care o pe- 
trecuse pe lănţişor şi care ceva 
mai tirziu avea să-i salveze 
viaţa? 

Wendy 
arate că 
lume. de 
inţă să-şi 
ani are. 

— Nu ştiu — răspunse Peter 
stinjenit — dar sînt mult mai tî- 
năr decit ţi-ai putea închipui. 
Ştii, Wendy, cu am fugit de 
acasă chiar în ziua în care 
m-am născut. Mi-am luat lumea 
în cap fiindcă l-am auzit pe tata 
stind de vorbă cu mama şi pu- 
nînd la cale amindoi cum şi ce 
anume o să fiu cînd o să mă fac 
mare. Dar eu nu vreau să cresc 
mare! izbucni el furios. Vreau 
să rămîn toată viaţa un copil, 
să mă joc şi să fac ce-mi place. 
De aceea am şters-o de acasă și 
m-am dus în parcul Kensington. 
unde am trăit o bucată de 
vreme printre zîne. 

Fata se uită la el cu o neţăr- 


ţinea întotdeauna să 
ştie să se poarte în 
aceea socoti de cuvi- 
întrebe oaspetele ciţi 


murită admiraţie. Peter își în- 
chipui că, pesemne, crescuse în 
ochii ei pentru că fugise de 
acasă, cînd, de fapt, ea rămă- 
sese uimită auzind că băiatul 
ajunsese să pătrundă în lumea 
zinelor. Începu așadar să-l tragă 
de limbă punindu-i tot felul de 
întrebări în legătură cu zînele, şi 
Peter Pan îi povesti atunci cum 
şi în ce fel veniseră pe faţa pă- 
mîntului. 

— Ştii, Wendy, cînd primul 
copil de pe lume a izbucnit pen- 
tru întiia oară în ris, hohotele 
lui s-au spart în mii de cioburi, 
care au început să zburde şi să 
sară încolo şi încoace, şi din 
cioburile astea au ieşit zinele. 
lată de ce fiecare fetiţă sau 
băiețel ar trebui să aibă zina 
lui. 

— Ar trebui? Dar ce, n-au? 

— Nu. Vezi tu, copiii din 
ziua de astăzi află curînd atîtea 
şi-atitea lucruri, încît ajung să 
nu mai creadă în zine, de aceea 
ori de cîte ori un copil spune: 
„Nu cred în zîne“, undeva în 
lume o zină se prăbuşeşte jos şi 
moare. 

Tot vorbind aşa, la un mo- 
ment dat îşi dădu seama că n-o 
mai aude zornăind pe Tilincuţa 
și se întrebă ce se va fi întîm- 
plat cu ea de amuţise. 

— Nu înţeleg pe unde-o fi 


umblînd fata asta — zise el. 

Se ridică de pe pat şi începu 
s-o strige. Wendy simţi că-i sare 
inima din piept de emoție. 

— Peter — strigă ea apucin- 
du-l de mină — nu cumva e o 
zină aici, în odaie? 

— Ba da. Chiar adineauri 
cra una — zise el puţin îngrijo- 
rat. N-o auzi? 

Amîndoi ciuliră urechile. 

— N-aud nimic altceva decît 
un clinchet ca de zurgălăi. 

— Ei bine, află că asta-i Ti- 
lincuța, iar clinchetul acela e 
graiul zînelor. Acum parc-o aud 
şi cu. 

Sunetul ieşea din scrin şi Pe- 
ter se lumină deodată la faţă. 

— Wendy — şopti el zim- 
bind — să ştii c-am închis-o 
într-un sertar. 

Și, fără să mai stea în cum- 
pănă, se repezi să-i dea drumul 
din scrin Tilincuţei, care începu 
să zboare prin odaie, tunînd şi 
fulgerind mînioasă. 

— De ce vorbeşti aşa urit? o 
dojeni Peter. Imi pare rău, te 
rog să mă crezi, dar de unde 
puteam eu să ştiu că te-ai virit 
în sertar? 

Wendy, cu ochii la zină, nici 
nu mai auzea ce spunea el. 

— Peter — strigă ea — de ce 
oare nu stă puţin locului, ca s-o 
pot vedea şi eu? 


— Zînele n-au astimpăr ni- 
ciodată — răspunse el. 

Wendy apucă totuşi să ză- 
rească o clipă făptura aceea de 
basm lăsîndu-se din zbor pe 
ceasul cu cuc. 

— Vai, ce frumoasă e! se mi- 
nună ea, deşi chipul Tilincuței 
era schimonosit de furie. 

— Tilincuţo — îi vorbi Peter 
cu dulceaţă în glas — domni- 
şoara zice că ar da nu ştiu ce să 
fii zîna ei. 

Tilincuţa însă îi răspunse cu 
o obrăznicie. 

— Ce spune? întrebă Wendy. 

Băiatul se văzu silit să-i tăl- 
măcească: 

— E cam necuviincioasă. 
Zice că tu eşti o fetiță mare şi 
urîtă şi că ea e zîna mea. 

Peter încercă totuşi s-o îmbu- 
neze: 

— Doar ştii foarte bine că 
nu poţi fi zina mea, Tilincuţo, 
pentru că eu sînt cavaler şi tu 
eşti o doamnă. 

Răspunsul Tilincuţei cuprin- 
dea un singur cuvînt: 

— Nătărăule! 


LME nseni 

Şi, cît ai bate din palme, zîna 
se făcu nevăzută, ascunzîndu-se 
în baie. 

— Ca ea sînt sute şi mii — îi 
explică Peter fetiţei. Noi am po- 
reclit-o Tilincuţa, pentru că 
toată ziua îşi face de lucru cu 
tot felul de tinichele. 

Se aşezară apoi fiecare în cite 
un fotoliu şi Wendy începu iar 
să-l descoasă, punîndu-i mereu 
alte întrebări: 

— Unde stai de fapt? 

— Stau cu copiii pierduţi. 

— Dar ăștia cine mai sînt? 

— Păi, copiii re cad din 
cărucior, cînd dădaca nu bagă 
de seamă, Dacă nu întreabă ni- 
meni de ei timp de-o săptă- 
mînă, sint trimişi în Ţara Ni- 
căierea, ca să nu se cheltuiască 
prea mult cu ei. lar eu sînt că- 
pitanul lor. 

— Vai, ce nostim trebuie să 
fie! 

— Da — zise vicleanul Peter 
— numai că ne plictisim fiindcă 
sîntem prea singuri. Ştii, printre 
noi nu se află nici o făptură ca 
tine, care să ne ţină de urit. 

— Cum aşa? Nu sînt şi fetiţe 
printre copii? 

— Da’ de unde! Nu ştii că 
fetele sînt prea isteţe ca să cadă 
din cărucior? 

Wendy se simţi nespus de 
măgulită de cuvintele lui. 


— Nu poţi să-ţi închipui ce 
bine îmi pare că ai o părere atît 
de bună despre fete. Uite, John, 
de pildă, nici nu vrea să se uite 
la ele. 

Auzind una ca asta, Peter se 
ridică şi-i dădu un picior lui 
John, făcîndu-l, dintr-o singură 
lovitură, să se ducă de-a rosto- 
golul, jos din pat, cu pături cu 
tot. John însă dormea butuc 
mai departe, fără să se sinchi- 
sească, pe podele, aşa că 
Wendy, neavînd încotro, îl lăsă 
în plata Domnului. 

— Ştiu că ai făcut-o numai 
din mărinimie — zise ea — aşa 
că poţi să-mi dai un pupic. 


— Eram sigur c-o să mi-l 
ceri înapoi — rosti el amărit, 


pregătindu-se să-i restituie dege- 
tarul 


ai de mine, nici să nu te 
gindeşti! protestă Wendy, dră- 
gălaşă ca întotdeauna. Am vrut 
să zic un degetar, nu un pupic. 

— Da’ ăla cum mai e? 

— Uite-aşa! zise ea sărutin- 
du-l. 

— Hm, nu-i rău deloc! chib- 
zui Peter cu un aer serios. Să-ţi 
dau şi eu un degetar? 

— Dacă ii 
răspunse Wendy, şi mai 
apropia de astă dată obrazul de 
al său, dar o clipă mai apoi fata 
dădu un țipăt. 


— Ce este, Wendy, ce s-a în- 
timplat? 

— Parcă m-a tras cineva de 
păr. 

— Trebuie să fi fost Tilin- 
cuţa. N-aş fi crezut că-i chiar 
atit de zănatică, 

Într-adevăr, Tilincuţa înce- 
puse iar să forfotească de colo 
pină colo, săgetind aerul. Şi, 
Doamne, ce vorbe icşeau din 
gura ci! 

— Ştii ce zice, Wendy? Că 
aşa ai s-o păţeşti ori de cite ori 
am să-ți dau un degetar. 

— Dar de ce? 

— De ce, Tilincuţo? 

— Nătărăule! 

Peter nu putu cu nici un chip 
să priceapă de ce, în schimb 
Wendy se dumeri numaidecit. 
De aceea se arătă puţin deza- 
măgită, cînd Peter Pan îi mărtu- 
risi că venise la fereastra odăii 
lor nu ca s-o privească pe ea, ci 
ca să asculte poveşti. 

— Vezi tu, mie nu mi-a spus 
nimeni pînă acum vreo poveste 
şi nici unul dintre copiii pier- 
duţi nu ştie poveşti. 

— Bine, dar cum se poate 
aşa ceva? se minună Wendy. E 
îngrozitor! 

— Tu ştii — o întrebă Peter 
— de ce fac rindunelele cuib 
sub streaşina caselor? Ca să as- 
culte poveşti. Ah, Wendy, cînd 


m-am apropiat de fereastră să 
trag cu urechea, mămica ta toc- 
mai îţi spunea o poveste atit de 
frumoasă! 

— Ce poveste? 

— Cu un prinţ care nu putea 
să dea de urma domniţei cu 


conduri de sticlă. 

— Peter — rosti Wendy tul- 
burată — era povestea 
Cenuşăresei. Ştii că pînă la 


urmă prinţul a reuşit s-o gă- 
sească şi au trăit amindoi feri- 
ciţi pînă la adinci bătrineţe? 

Peter fu cuprins de o bucurie 
atit de năprasnică, încît sări de- 
odată în picioare de pe podeaua 
pe care stătuseră amindoi aşe- 
zaţi pînă atunci şi se repezi 
într-un suflet la fereastră. 

— Unde te duci? strigă fata 
cu o stringere de inimă. 

— Mă duc să le spun băieți- 
lor. 

— Nu pleca, Peter! îl rugă 
Wendy. Mai ştiu şi alte poveşti: 
o sumedenie, 

Auzind asta, Peter se în- 
toarse, privind-o cu nişte ochi 
mari în care strălucea o curiozi- 
tate atit de nesăţioasă, încît fata 
ar fi avut tot dreptul să fie în- 
fricoşată. Wendy însă nu se 
speria atît de uşor. 

— Nici nu-ţi închipui ce de 
poveşti aş putea să le spun 
băieţilor! stărui ea. 


Atunci Peter o apucă de 
mînă şi începu s-o tragă după el 
spre fereastră. 

— Dă-mi drumul! îi porunci 
ea. 

— Hai, Wendy, vino cu mine 
să le spui băieţilor poveşti! 

Invitaţia era cît se poate de 
imbietoare, nici vorbă, totuşi 
Wendy făcu nazuri. 

— Vai de mine, dar nu pot! 
Gindeşte-te ce-o să zică mama! 
Şi pe urmă nici măcar nu ştiu 
să zbor. 

— Lasă că-ţi arăt eu. 


— Să zbor! Nici nu pot 
să-mi închipui o asemenea mi- 
nunăţie! 


— Am să te învăţ eu cum să 
sari în spinarea vîntului, şi pe 
urmă, cît ai bate din palme, am 
şi luat-o din loc! 

O! suspină fata în culmea 


fericirii. 

— Uite ce e, Wendy: în loc 
să dormi în pătuţul ăla prăpă- 
dit, nu crezi c-ar fi mai frumos 
să zbori cu mine prin lume și să 
le povesteşti stelelor tot felul de 
lucruri care mai de care mai 
năstruşnice? 

— O0! 

— Şi nu uita că mai sînt şi 
sirenele. 

— Sirenele? 
cu coadă? 

— Oho, şi încă ce coadă! 


Femeile acelea 


— Ce n-aş da să văd şi eu o 
sirenă! strigă Wendy. 

— Şi pe urmă, Wendy — 
zise Peter şiret — ai putea să ne 
înveleşui seara, la culcare, ca să 
nu ne fie frig peste noapte. 

— O-o! 

— N-avem pe nimeni care să 
ne învelească la culcare. 
O-o-o! zise ea, îmbrăţişîn- 


du-l. 

— Ai mai putea apoi să ne 
cîrpeşti hainele şi să ne faci bu- 
zunare. Ştii că nici unul din noi 
n-are buzunare la haine? 

Mai putea oare biata fată să 
se împotrivească ispitei? 

— Minunat! se bucură ea. 
Peter, n-ai vrea să-i înveţi şi pe 
frăţiorii mei să zboare? 

— Dacă ţii tu... — încuviinţă 
el, dînd din umeri 

Wendy se repezi la John şi la 
Michael şi începu să-i zeilţiie, 

— Treziţi-vă! strigă ea. Hai, 
c-a venit Peter Pan să ne înveţe 
să zburăm! 

John se trecă la ochi. 

— Stai că mă dau jos acum 
din pat — mormăi el (fără să 
ştie că de fapt nu mai era de 
mult în pat). Ce-i asta? se dez- 
metici el. Văd că m-am şi scu- 


lat! 
Între timp se trezise şi Mi- 
chael. Peter le făcu semn să 


tacă. Citeva clipe, nimeni nu 

spuse nici pis. În sfirşit, prichin- 
delul socoti că sosise vremea 
să-şi ia zborul. Dar nu, staţi! 
lar se întimplase ceva. Nana, 
care în seara aceea urlase a jale 
tot timpul, amuţise tocmai 
atunci. Şi tocmai faptul acesta 
le dădu de gîndit. 

— Stingeţi lumina! Ascunde- 
ți-vă repede! strigă John, luînd 
comanda detaşamentului, ceea 
ce de altfel nu avea să se întîm- 
ple decît o singură dată de-a 
lungul peripeţiilor pe care vi le 
înfăţişăm aici. 

Aşadar, în momentul în care 
Liza intră înăuntru ţinind-o în 
braţe pe Nana, odaia copiilor 
era cufundată ca de obicei în 
întuneric şi nimic nu părea să 
arate că s-ar fi petrecut ceva ne- 
obişnuit. Ai fi jurat că cei trei 
drăcuşori  împieliţaţi dermeau 
ca nişte îngeraşi, răsuflind liniş- 
tiţi în somn. De fapt, copiii stă- 
teau la pîndă după perdelele 
paturilor şi se prefăceau doar 
că răsuflă adînc. 

Liza era furioasă pentru că 
bănuielile fără rost ale Nanei o 
puseseră pe drumuri tocmai 
cînd frămînta de zor cozonacii 
în bucătărie. Ba, încă îi rămă- 
sese şi o stafidă lipită de obraz. 
Bucătăreasa chibzuise că cel 
mai cuminte lucru ar fi s-o li- 
niştească pe Nana, urcîndu-se 


N manki 
cu ea o clipă în odaia copiilor. 
bineînţeles fără s-o scape din 
ochi. 

— Ei, vezi că ţi s-a năzărit, 
potaie? o luă ea la rost, fără 
să-i pese că Nana şi aşa era des- 
tul de oropsită. N-au păţit ni- 
mic Îngeraşii. Dorm duşi, miti- 
teii, în pătucurile lor. l-auzi nu- 
mai ce liniştit răsuflă! 

Nana, care ştia foarte bine 
ce-nseamnă răsuflarea asta. 
dădu să se smucească din bra- 
jele bucătăresei. Dar Liza pas 
să priceapă ceva! 

— Haide, haide, potoleşte-te, 


javră — o muştrului ea, sco- 
țind-o din odaie. Bagă de 


seamă, dacă te mai aud lătrind. 
mă duc să-i chem pe conaşu şi 
pe coniţa de la sindrofie, și-a- 
tunci vezi tu ce papară o 
să capeţi de la stăpinu-tău! 
Biata căţeluşă fu iarăşi legată 
in lanţ. Credeţi cumva că Nana 
s-a astimpărat în sfîrşit? Da” de 
unde! N-avea decît Liza să-i 
cheme pe stăpîni de la sindro- 
fie! Nana nici nu dorea altceva. 
Din păcate însă, Liza se în- 
toarse la cozonacii ei şi Nana 
smuci întruna de lanţ, pînă ce 
izbuti în cele din urmă să-l 
rupă. O clipă mai tirziu dădu 
buzna în sufrageria casei de la 
numărul 27 şi ridică labele din 
faţă în chipul cel mai grăitor cu 


putinţă, aşa cum făcea de obicei 
cind avea ceva de spus. Dom- 
nul şi doamna Darling îşi dă- 
dură seama numaidecit că se în- 
timplă un lucru neobișnuit în 
odaia copiilor și, fără să-şi mai 
ia rămas bun de la gazde, icşiră 
fuga în stradă. 

Pină una-alta însă, trecuseră 
zece minute de cînd drăcuşorii 
cei mici se ascunseseră după 
perdele, prefăcîndu-se că dorm 
buştean; şi cîte nu putea face 
Peter Pan în zece minute? 

Să vedem acum ce se întîm- 
plase între timp în odaia copii- 
lor. 

— Linişte şi pace — îi înşti- 
inţase John, ieşind din ascunză- 
toare. Ascultă, mă, Peter, spune 
drept, ştii să zbori? 

Fără să-şi mai dea osteneala 
să-i răspundă, Peter începu să 
zboare prin încăpere, ducînd cu 
el şi poliţa de pe cămin. 


Phii, straşnic! se minu- 
nară John şi Michael. 
— Vai, ce drăguţ! exclamă 


Wendy. 
— Da 


„ Sînt tare drăguţ. Sînt 
drăguţ, fi i aşa? indri 


e lesni- 
entuzias- 


area o treabă atit 
cioasă, încît băieții, 
mați, încercară la rîndul lor 
să-şi ia zborul, întîi de pe po- 


dea, şi mai apoi de pe pat. Dar 
în loc să se înalțe, de fiecare 
dată cădeau pe brînci. 

— Ia ascultă, mă, cum reu- 
şeşti tu să faci drăcovenia asta? 
întrebă John, frecîndu-se la ge- 
nunchi. 


— Nimic mai uşor: te gîn- 
deşti la nişte lucruri înălţătoare, 
şi deodată simţi cum te ridici în 
văzduh — îl lămuri Peter. 

Și le mai arătă încă o dată. 

— Mă, da’ grozav te mai pri- 
cepi tu la şmecheriile astea — 


zise John. N-ai vrea să mai faci 
o dată aşa cum ai făcut, dar 
mai pe îndelete? 

Peter repetă de cîteva ori în- 
cercarea, şi mai încet, şi mai re- 
pede. 

— Acum am prins şi eu şme- 
cheria! se bucură John, dar îşi 


dădu seama numaidecit că se 
înşelase. 

Nici unul din ei nu izbuti să 
se ridice nici măcar de-un lat de 
palmă. De bună seamă, Peter 
îşi bătuse joc de ei; se ştie doar 
că nimeni nu poate zbura pînă 
ce nu presară cineva peste el 


puţin praf descintat. În cele din 
urmă însă, Peter Pan suflă peste 
ei nişte praf de pe aripile zîne- 
lor şi minunea se înfăptui. 


— Ei, acuma mişcaţi puţin 
din umeri, uite, cam aşa — îi 
povăţui el — şi dați- -vă drumul! 

Copiii stăteau în picioare pe 


pătuţurile lor, gata pentru ma- 
rea încercare. Luîndu-și inima-n 
dinţi, Michael își dădu drumul 
cel dintii. În aceeaşi clipă se 
simţi plutind prin aer de la un 
capăt la celălalt al odăii. 

— Aţi văzut c-am reuşit? 
strigă el din mijlocul încăperii. 

John îşi dădu drumul la rîn- 
dul său şi se ciocni de Wendy 
în dreptul uşii de la baie. 

— Vai, ce frumos! 

— Phiii, formidabil! 

— Uitaţi-vă la mine! 

— Şi la mine! 

Și la mine! 

Şi începură să dea tircoale, ca 
fulgul de uşori, cînd mai sus. 
cînd mai jos, de jur împrejurul 
camerei. 

— Mă simt în al nouălea cer! 
exclamă Wendy. 

— la ascultați, măi! strigă 
John. Ce-ar fi s-o luăm din loc? 

Michael era gata: abia aştepta 
să vadă cam cît timp i-ar trebui 
ca să străbată un miliard de ki- 
lometri. Dar Wendy mai șovăia 
incă. 


— O să vedem sirenele! 
căuta s-o ispitească Peter. 
— O-o! 


— Nu mai vorbesc de pirați. 

— Piraţi! strigă John, luîn- 
du-şi din cui pălăria de zile 
mari. Păi, atunci ce mai, hai să 
pornim numaidecit! 


Chiar în momentul acela pă- 
rinţii lor ieşeau în goană, ur- 
maţi de Nana, din casa cu nu- 
mărul 27. Alergară cîteşitrei în 
ijlocul străzii, ca să arunce o 
privire spre fereastra odăii copi- 
ilor. Nimic de zis, era închisă, 
așa cum o lăsaseră, numai că 
înăuntru strălucea o lumină pu- 
ternică şi prin perdele se zăreau 
trei copilaşi în cămăşuţe de 
noapte, care se învirteau de 
colo pînă colo prin cameră, dar 
nu pe podea, ci prin acr. Ba, 
mai mult ch nu erau numai 
wei copilaşi, ci patru! 

Tremurind de spaimă, deschi- 
seră năuciţi uşa de la intrare. 
Domnul Darling vru să urce 
scările în goană, dar doamna 
Darling îi făcu semn să meargă 
în vîrful picioarelor. Ce credeţi? 
Vor ajunge oare la timp în 
odaia copiilor? Dacă da, atunci 
o să fie fericiţi cu toţii, iar noi 
vom răsufla uşuraţi, dar n-o să 
mai fie mare lucru de povestit. 
Şi probabil că ar fi ajuns la 
timp în odaie, dacă stelele n-ar 
fi stat la rîndul lor cu ochii 
aţintiţi asupra ci. Aşa că vom 
avea prilejul să aflăm cum încă 
o dată stelele deschiseră fereas- 
tra dintr-o suflare, şi cum mai 
apoi o steluță — cea mai mică 
dintre toate — strigă din răspu- 
teri: 


— Păzea, Peter! 

Şi astfel Peter prinse de veste 
că nu mai aveau nici o clipă de 
pierdut. 

— Haideţi! le porunci el şi-şi 
luă pe loc zborul, înălţindu-se 
în văzduhul întunecat. 


PEIER PAS SE WENDY 


O clipă mai tîrziu, John, Mi- 
chael şi Wendy porniră după el. 
În momentul acela, domnul şi 
doamna Darling, însoţiţi de 
Nana, dădură buzna în odaie. 
Prea tirziu însă. Păsărelele zbu- 
raseră din cuib. 


<^ igur, cum 
/ fusese pre- 

simțită în- 

toarcerea 
Peter, Țara Nicăierea se trezise 
din nou la viață. Copilaşii pier- 
duți ieşiseră afară pentru a-și 
întimpina căpitanul. Erau şase 
cu toții, dacă socotim că geme- 
nii nu puteau fi decît cel puţin 
doi. Şi acum să ne prefacem că 
ne tupilăm aici, printre trestiile 
de zahăr, ca să-i privim cum se 
strecoară în şir, unul după al- 
tul. 

Primul trece Piuilă, despre 
care, dacă nu putem spune că 
era cel mai puţin viteaz, trebuie 
totuşi să accentuăm că era cel 
mai nefericit din toată această 
ceată de voinici. Al doilea e 
Ronţăilă, vesel şi zglobiu, urmat 
de Fluşturilă, care se pricepe să 
meşterească fluiere din crenguţe 
de copac şi care joacă apoi 
după cum îşi cîntă singur. Fluş- 


turilă e fără doar şi poate cel 
mai încrezut dintre băieţi. Îşi 
închipuie bunăoară că mai ţine 
minte tot ce i s-a întimplat 
înainte de a se fi rătăcit, toate 
obiceiurile şi datinile de atunci, 
din care cauză umblă tot timpul 
cu nasul pe sus. Al patrulea e 
Cirlionţ; ăsta-i dracul gol. La 
urmă de tot vin gemenii, pe 
care nu vi-i putem prezenta, de 
teamă să nu-i încurcăm. 
Băieţii se afundă în beznă, şi 
după o bucată de vreme — nu 
prea îndelungată, pentru că pe 
insulă lucrurile se petrec foarte 
repede — vin pe urmele lor pi- 
raţii. Înainte de a da cu ochii 
de ei, vom avea parte să-i au- 
zim cîntînd ca de obicei imnul 
lor ce-ţi îngheaţă sîngele în vine: 


Umblăm — iu-hu! — toţi laolaltă, 
Că sintem crunţi, aşa se spune; 
De-o fi vreun glonţ să ne despartă 
Ne-om intilni pe ceea lume. 


Primul care iese la iveală, pă- 
şind la oarecare distanţă de cei- 
lalţi şi lipindu-şi cînd şi cînd 
urechea de pămint ca să as- 
culte, este cercetaşul cetei, chi- 
peşul italian Cecco. Braţele-i 
puternice sînt goale, iar galbenii 
pe care-i poartă atîrnaţi de 
urechi ca nişte cercei îţi iau 
ochii. Negrul uriaş din spatele 
lui a schimbat pe rind 
nenumărate porecle, de cînd 
şi-a părăsit numele lui adevărat, 
cu care mamele oacheşe îşi mai 
sperie şi astăzi copiii pe ţărmu- 
rile lui Guadjo-Mo. lată-l apoi 
pe domnul Scăfirlie şi. în urma 
acestuia, pe Ferestruică; şi pe 
nostromul irlandez Pirjol, şi pe 
Găluşcă, şi pe mulţi alții încă, 
toţi tilhari temuţi, cărora de ani 
de zile le-a mers vestea prin 
marea Caraibelor. 

În mijlocul lor se află giuvae- 
rul cel mai întunecat şi mai în- 
fiorător al acestei cete, Joe Cir- 
lig, care şade tolănit într-un fel 
de caleaşcă cioplită din topor şi 
trasă de cîţiva oameni de-ai lui. 
În locul mîinii drepte are un 
cîrlig de fier cu care din cînd în 
cînd îi îndeamnă să grăbească 
pasul. Negru la suflet cum e, îi 
tratează ca pe nişte cîini, le vor- 
beşte ca unor cîini, şi tot ca 
nişte cîini ascultă şi ei de po- 
runcile lui. Chipul său, altmin- 


teri plin de bărbăţie, e gal- 
ben-vinăt şi încremenit ca al 
unui mort, şi toată înfăţişarea 
lui te bagă în răcori din pricina 
zulufilor lungi ce-i încadrează 
obrazul şi care, de departe, sea- 
mănă cu nişte lumînări negre. 

În urma piraţilor, strecurîn- 
du-se tiptil pe potecă, cu gîn- 
duri războinice, vin pieile-roşii. 
Sint înarmaţi cu securi şi cuțite, 
şi trupurile lor goale strălucesc 
de vopsele şi unsori. În fruntea 
lor merge în patru labe o hui- 
dumă care poartă numele de 
Uriaşul Labă-de-Panteră. La 
urmă de tot, adică în locul cel 
mai primejdios, păşeşte semeaţă 
Crin Sălbatic, prinţesă de neam 
mare. Priviţi-i numai ce uşor 
calcă, fără să facă nici cel mai 
mic zgomot, peste crengile că- 
zute pe jos 

Pieile-roşii se mistuie ca nişte 
umbre, aşa cum au venit, şi 
peste citva timp în locul lor so- 
sese Lighioanele, alcătuind un 
imens alai bălţat: lei, tigri, urşi 
şi o sumedenie de sălbăticiuni 
mai mici, care de obicei fug din 
calea lor: dar aici, pe insula 
aceasta fericită, toate jivinele, şi 
mai ales cele mincătoare de oa- 
meni, se înţeleg de minune. În 
noaptea asta, tuturor le atîrnă 
limba de un cot: sînt flămînde. 

După ce s-au perindat toate 


lighioanele, se strecoară şi ul- 
tima nălucă, un crocodil mare 
cît toate zilele. O să vedem noi 
îndată pe cine caută dumnealui. 

Crocodilul trece la rîndul 


său, pentru ca, peste puţin, în 
locul lui să se ivească iarăşi 


băieţii, deoarece alaiul trebuie 
să se desfăşoare la nesfirşit, 
pînă în momentul cînd unul 
dintre grupuri se opreşte sau 
schimbă pasul, încetinindu-l ori 
iuţindu-l. Atunci veţi vedea 
cum într-o clipă se poticnesc! 


unul de altul şi vin claie peste 
grămadă. 

Băieţii fură primii care ieşiră 
din acest cerc vicios, trîntin- 
du-se jos, pe pajiştea înverzită, 
în apropiere de ascunzătoarea 
lor, săpată sub pămînt. 

— De ce nu mai vine odată 
Peter! oftară cu toţii, cu o în- 
fiorare de teamă în glas. 

— Numai mie nu mi-e frică 
de pirați — se lăudă Fluşturilă 
cu nişte ifose care nu prea erau 
pe placul celorlalţi. Pare-se că 
auzise totuşi undeva departe un 
zgomot care îl cam neliniştea, 
pentru că se grăbi să adauge 
numaideciît: Dar ce n-aş da să 
se întoarcă mai repede și să ne 
spună şi nouă dacă a mai aflat 
ceva despre păţaniile Cenuşăre- 
sei, 

În timp ce schimbau aceste 
cuvinte, le veni la ureche un su- 
net abia deslușit din depărtare. 
Sint sigur că nici voi, nici eu, 
nici vreo altă fiinţă, afară doar 
de sălbăticiunile codrului, n-ar 
fi auzit nimic. Ei însă auziră. Şi 
ceea ce auziră era un cîntec fio- 
ros: 


O, dulce viaţă de pirat! 

Pe steag — o hircă şi un os, 
Un ceas voios, pe urmă ștreangul. 
Iu-hu! Dar cît e de frumos! 


În clipa aceea ai fi putut să-i 


cauţi mult şi bine pe copilaşii 
pierduţi, care dispăruseră ca 
prin farmec. Unde erau? Parcă 
intraseră în pămînt. Iepuri să fi 
fost şi tot n-ar fi putut s-o ia 
atit de repede la sănătoasa. 
Am să vă spun eu unde erau. 
În afară de Ronţăilă, care o 
zbughise ca fulgerul din loc, 
pornind în recunoaştere, ceilalţi 
se ascunseseră de mult în adă- 
postul lor subpămîntean — un 
lăcaş fără doar şi poate încîntă- 
tor, pe care în curînd vom avea 
prilejul să-l cercetăm mai înde- 
aproape. Dar cum pătrunseseră 
înăuntru? Pentru că, la drept 
vorbind, nu se vedea nici o in- 
trare, nici măcar vreun tufiş 
care, dat la o parte, ar fi desco- 
perit gura vreunei peșteri, Uita- 
ți-vă însă cu luare-aminte şi veţi 
observa că în preajma locului 
cu pricina sînt şapte copaci 
mari; în trunchiul fiecăruia din- 
tre ei se află cîte o scorbură 
destul de încăpătoare ca să 
poată intra un băieţel înăuntru. 
lată, aşadar, cele şapte intrări 
ale lăcaşului subpămintean, pe 
care de luni de zile se străduia 
în zadar să-l descopere Cirlig. 
În timp ce pirații se apro- 
piau, ochiul ager al lui Scăfirlie 
îl zări pe Ronţăilă afundindu-se 
în pădure. Cit ai bate din 
palme, Scăfirlie scoase din toc 


pistolul lui scînteietor. În ace- 
eaşi clipă însă, o gheară de fier 
îl înhăță de umăr. 

— Dă-mi drumul, 
strigă el, zvircolindu-se. 

Şi acum vom avea în sfirşit 
prilejul să auzim glasul lui Cîr- 
lig — un glas mohorit ca funin- 
ginea. 


şefule! 


Întîi pune pistolul la loc 
— rosti ameninţător glasul. 

— Bine, dar era unul dintre 
puştanii aceia pe care-i duşmă- 
neşti de moarte. Puteam să-l 
culc la pămînt cu un singur 
plumb. 

— Cred, dar nu te gîndeşti 
că, într-o secundă, detunătura 
ne-ar fi adus, buluc pe cap, 
pieile-roşii ale prinţesei Crin 
Sălbatic? Ori poate că ai chef să 
fii scalpat? 

— Să dau fuga după el, şe- 
fule, şi să-l pun pe John-Tirbu- 
şon să-l gidile niţeluş? întrebă 
Pirjol, fire duioasă. 

Pirjol avea darul de a scorni 
tot felul de porecle hazlii pentru 
orişice lucru, așa, de pildă, bo- 
tezase cuțitul pe care-l purta 
veşnic asupra lui cu numele de 
John-Tirbuşon, deoarece obiş- 
nuia să-l răsucească în rană. 

— John-Tirbuşon al meu lu- 
crează pe tăcute — îi aminti el 
lui Cîrlig. 

— N-a sosit încă momentul, 


măi Pirjol — spuse Cirlig cu 
vocea lui mohorită. Voi n-aţi 
văzut decît pe unul dintre ei, şi 
eu vreau să le vin de hac la toţi 
şapte. Duceţi-vă care-ncotro. și 
căutaţi-i. 

Piraţii se făcură nevăzuţi 

printre copaci şi, peste o clipă, 
căpitanul lor rămase singur cu 
Pirjol. 
Întîi şi-ntii aş vrea să-l 
prind pe şeful lor, Peter Pan! 
zise Cîrlig, în glasul căruia moc- 
nea o ură cumplită. El mi-a re- 
tezat braţul. Şi căpitanul îşi în- 
vîrti ameninţător prin aer cîrli- 
gul. De mult aştept să-i string 
mîna cu drăcia asta! Îl fac har- 
cea-parcea, pe cuvintul meu! 

— Şi totuşi — zise Pirjol — 
te-am auzit adeseori spunînd că 
drăcia asta e mai iscusită decit 
douăzeci de miini la un loc, 
atunci cînd te scarpini în cap 
sau cînd e vorba de făcut mai 
ştiu eu ce alte treburi de-alde 
astea gospodăreşti. 

— Adevărat — răspunse că- 
pitanul. Să fi fost mamă, mi-aş 
fi dorit să am numai copii cu 
cîrlige în loc de braţe — adăugă 
el, uitîndu-se cu mîndrie la 
mîna de fier şi cu dispreţ la cea- 
laltă. Apoi se încruntă iar. Pe- 
ter — zise el, cutremurindu-se 
tot — a aruncat braţul meu 
unei huidume de crocodil care 

tocmai se nimerise să treacă 
prin partea locului. 

— Da, da — întări Pirjol — 
am băgat de seamă că ţi se face 
părul măciucă numai cînd ză- 
reşti un crocodil. 

— Nu orice crocodil — îl co- 
rectă Cirlig — ci numai hui- 
duma aceea de care-ţi spuneam. 
Pe urmă adăugă în şoaptă: A 
mincat cu atita poftă braţul 
meu, încît de atunci se ţine me- 
reu după mine, oriunde m-aş 
duce, pe mare ca şi pe uscat. Îşi 
linge buzele, abia aşteptind să 
înfulece şi ce-a mai rămas din 
trupul meu. 

— Într-un fel — îşi dădu cu 
părerea Pîrjol — ai putea s-o iei 
ca un compliment. 

— N-am ce face cu asemenea 
complimente! se răsti ţifnos la 
el Cirlig. Aş vrea să pun mîna 
pe Peter Pan, din pricina căruia 
lighioana a prins gustul cărnii 
mele. 

Se aşeză pe o ciupercă mare 
şi vorbi mai departe, cu o înfio- 
rare în glas: 

— Măi Pirjol — i se destăi- 
nui el cu vocea înecată de emo- 
ţie — huiduma asta m-ar fi îm- 
bucat de mult, dacă, spre noro- 
cul meu, n-ar fi înghiţit un cea- 
sornic, care face tot timpul 
tic-tac în pîntecul ei, aşa că nu 
apucă niciodată să ajungă la 

mine, deoarece aud de departe 
ceasul ticăind şi-mi iau picioa- 
rele la spinare. 

Şi Cîrlig începu a ride cu un 
glas ce părea să iasă dintr-un 
butoi. 

— Numai că într-o bună zi 
— spuse Pîrjol — ceasul n-o să 
mai poată să mai ticăie şi 
atunci tot o să te-nhaţe. 

Cirlig îşi umezi buzele uscate. 

— Aşa e — recunoscu el — 
asta-i teama care mă roade cel 
mai mult. 

Din clipa în care se aşezase 
să se odihnească, căpitanul se 
simţise cuprins de o căldură 
ciudată. 

— Măi Pirjol — zise el — 
scaunul ăsta e încins, și sări în 
sus. Ţine-mă, Doamne, c-am 
luat foc! 

ndată se apucară amîndoi să 
cerceteze îndeaproape ciuperca 
pe care se aşezaseră. Era mare 
şi zdravănă, aşa cum n-ai fi gă- 
sit nicăieri pe continent; se căz- 
niră s-o smulgă şi rămaseră cu 
ea în mînă, fiindcă n-avea rădă- 
cini. Dar, ceea ce era şi mai 
ciudat, din gaura făcută se 
înălța o trimbă de fum. Piraţii 
schimbară între ei o privire cu 
tâlc. 

— Un horn! strigară amindoi 
într-un glas, 

ntr-adevăr, fără să vrea, des- 


PETER PAN $I WENDY 


coperiseră hornul tainiţei subte- 
rane. Băieţii aveau obiceiul să-l 
astupe cu o ciupercă, ori de cîte 
ori bănuiau că se află niscaiva 
duşmani prin preajmă. 

Dar iată că odată cu fumul 
răzbătură pînă la ei și nişte gla- 
suri de copii. Prichindeii se sim- 
teau la adăpost de orice primej- 
die în ascunzătoarea lor şi se 
aşezaseră la taifas, flecărind 
fără nici o grijă. Piraţii traseră 


cu urechea, rînjind fioros, şi 
după cîteva minute puseră la 
loc ciuperca. Uitîndu-se în jurul 
lor, observară scorburile celor 
şapte copaci. 

— Ai auzit? Parcă spuneau 
că Peter Pan e plecat de acasă! 
şopti Pîrjol, jucîndu-se nerăbdă- 
tor cu : John-Tirbuşon. 

Cîrlig încuviinţă din cap. Ră- 
mase apoi o bucată de vreme 
pe gînduri şi, în cele din urmă, 
un zimbet crunt, atît de crunt 
că-ţi îngheţa sîngele în vine, îi 
lumină faţa neagră ca fundul 
ceaunului. Asta şi aştepta Pîr- 
jol. 

— Hai, şefule, spune-mi şi 
mie ce-ai pus la cale! strigă el 
stînd ca pe ghimpi. 


— Să ne întoarcem pe cora- 
bie — rosti agale Cîrlig, vor- 
bind printre dinţi — şi să facem 
un tort de toată frumuseţea, ui- 
te-atita de mare, nici prea sub- 
ţire, nici prea gros, cu glazură 
de fistic. Aici, dedesubt, nu 
poate să fie decit o singură în- 
căpere, deoarece văd că nu 
există decît un singur coş. 
Toantele astea de cîrtiţe, cu ca- 
pul lor sec, au socotit că trebuie 
să aibă fiecare cîte o uşă. Aşa e, 
dacă n-au mamă ca să-i înveţe. 
O să lăsăm tortul undeva pe 
mal, în dreptul Lagunei Si- 
renelor. Băieţii, după cîte ştiu, 
vin adesea să înoate aici, hîrjo- 
nindu-se cu sirenele. Au să gă- 
sească tortul şi ai să vezi cum 
au să tabere pe el să-l măniînce, 
de vreme ce, fiind singuri pe 
lume, n-are cine să le spună că 
nu e bine să te ghiftuieşti cu 
tort, mai ales cînd e moale şi cu 
cremă multă, fiindcă s-ar putea 
să le cadă greu la stomac. Aici, 
Cirlig izbucni într-un hohot de 
rîs. Aha! Au să crape! 

Pirjol îl asculta cu gura căs- 
cată, sorbindu-i fiecare cuvînt. 

— E într-adevăr cel mai per- 
fid, dar şi cel mai iscusit vicle- 
Şug de care mi-a fost dat să aud 
vreodată! strigă el. 

De bucurie începură amîndoi 
să ţopăie şi să cînte: 


Pe-aici, cuvintul meu e lege, 
De frică, toţi se fac covrig. 
Din voi, doar praful s-ar alege 
De aţi da mîna cu Cirlig! 


Nu mai apucară să termine 
însă cîntecul, pentru că la un 
moment dat se auzi un zvon ca- 
re-i făcu să amuţească. Era un 
zvon slab de tot, mai slab chiar 
decit foşnetul unei frunze ce 
cade, dar care, pe măsură ce se 
apropia, se auzea tot mai deslu- 
şit: „Tic-tac, tic-tac, tic-tac“, 

Cîrlig încremeni deodată, în- 
fiorat, cu un picior în aer. 

— Huiduma! se cutremură 
el, simțind cum i se taie răsufla- 
rea. 

Şi, fără altă vorbă, o zbughi 
din loc, urmat de nostrom. 

Nu se înşelaseră: era într-ade- 
văr crocodilul. O luase înaintea 
pieilor-roşii, care plecaseră în 
urmărirea celorlalți pirați, şi, 
zărindu-l pe Cîrlig, se luă după 
el, mişcîndu-şi coada şerpeşte. 

Băieţii ieşiră iarăşi afară, dar 
peripeţiile nopţii nu se sfirşiseră 
încă, deoarece peste o clipă 
Ronţăilă se repezi gifiind în mij- 
locul lor, urmărit de o haită de 
lupi. Fiarele alergau cu limba 
scoasă de un cot, urlînd de ţi se 
făcea părul măciucă. 

— Ajutor! Ajutor! strigă 
Ronţăilă şi se prăbuşi la pă- 
mâînt. 

— Ce ne facem, băieţi? Ce 
ne facem? 

— Peter ce-ar face în locul 
nostru? se întrebară copiii. Şi 
tot ei îşi răspunseră într-un 
glas: Peter s-ar îndoi din şale şi 
s-ar uita la ei printre picioare. 
Să facem şi noi ce-ar face Peter, 
dac-ar fi aici. 

Era mijlocul cel mai dibaci 
de a ţine piept lupilor şi care, 
după cite ştiau, nu dădea greş 
aproape niciodată, aşa că toţi 
băieţii se îndoiră din şale nu- 
maidecît, uitîndu-se la ei cu ca- 
pul în jos. Îndrăzneala lor fu 
încununată de izbîndă, pentru 


că, în clipa în care-i văzură 
înaintînd spre ele în poziţia 
aceasta înfricoşătoare, jivinele o 
luară la goană cu coada între 
picioare. 

Ronţăilă se încumetă în sfirşit 
să se ridice de jos şi-şi aţinti 
privirea în depărtare ca şi cînd 
— cel puţin aşa crezură băieţii 
— ar mai fi zărit încă lupii. 
Ronţăilă însă zărise cu totul alt- 


ceva. f: d 
— Am “văzut ceva minunat! 


strigă el, în timp ce puştimea se 
stringea curioasă în jurul lui. O 
pasăre mare, albă. Uite-o că 
zboară spre noi. 


— Ce fel de pasăre o fi aia? 

— Nu ştiu — răspunse Ron- 
ţăilă cuprins de spaimă — dar 
pare moartă de oboseală şi o 
aud cum îngînă mereu: „Biata 
Wendy“. 

— „Biata Wendy“? 

— Parc-am auzit cîndva — 
sări cu gura Fluşturilă — de un 
soi de păsări care, dacă nu 
mă-nşel, se cheamă Wendy. 

— Uite-o că vine spre noi! 
strigă Cîrlionţ, arătînd-o cu 
mîna în înaltul cerului. 

Wendy ajunsese aproape dea- 
supra capului lor şi acum o pu- 
teau auzi şi copiii desluşit cum 
se tînguia. Şi mai limpede însă 
se auzi glasul ascuţit al Tilincu- 
tei. 

— Noroc bun, Tilincuţo! o 
întîmpinară băieții, nespus de 
mirați. 

Zina le răspunse pe loc: 

— Peter vă roagă să trageţi 
în ea şi s-o doboriţi. 

— Foarte bine, s-o doborîm 
dacă aşa vrea Peter! strigară 
puştii încrezători. Fuga, băieţi, 
aduceţi arcurile şi săgețile! 

Toţi, în afară de Piuilă, se 
grăbiră să intre în scorburi pen- 
tru a cobori în ascunzătoare. 
Piuilă însă îşi luase arcul şi să- 
geţile cu el, şi, văzindu-l înar- 
mat, Tilincuţa îşi frecă mîinile 
veselă. 

— Repede, Piuilă, repede! 
ţipă ea. Să vezi numai ce încîn- 
tat o să fie Peter! 

Tulburat la culme, Piuilă po- 
trivi săgeata, încordă arcul şi 
ochi. 

— Dă-te la o parte, Tilin- 
cuţo! stri; 

O clipă mai apoi slobozi să- 
geata şi Wendy se prăbuşi la 
pămînt, lovită în piept. 


ireşte, cînd 
ceilalţi 

băieţi sări- 
ră înarmaţi 
din scorburile copacilor, îl vă- 
zură pe nerodul de Piuilă ţinînd 
piciorul cu un aer triumfător pe 
trupul sărmanei Wendy. 

— Aţi sosit prea tirziu — îi 
înştiinţă el fălos. Am doborit eu 
pasărea. Să vedeţi ce încîntat o 
să fie Peter! 

Tilincuţa îi strigă din văzduh: 
„Nătărăule!“ şi plecă în grabă 
să se-ascundă. Copiii însă nu se 
mai sinchiseau de ea. Se strîn- 
seră în jurul fetiţei, şi, în timp 
ce-o priveau, asupra pădurii se 
lăsă o tăcere de moarte. Dacă 
inima micuţei Wendy ar mai fi 
bătut, ar fi putut s-o audă cu 
toţii. 

Fluşturilă deschise cel dintii 
gura: 

— De unde aţi scos voi că e 
pasăre? rosti el speriat. Mai cu- 


rind aş zice că-i o doamnă. 

— O doamnă? murmură Pi- 
vilă şi începu să tremure ca 
varga. 

— Da! Şi noi am omorit-o 
— adăugă Ronţăilă cu glas ră- 
goți. 

şi scoaseră cu toţii şepcuţele 
din cap. 

— Acum înţeleg — îşi dădu 


cu părerea Cirlionţ. Peter o 
adusese pentru noi. 
Şi, zicînd acestea, se trînti pe 


jos, disperat. 

— O doamnă care ne-ar fi 
purtat de grijă, în sfîrşit 
adăugă unul dintre gemeni. Şi 
voi aţi ucis-o! 

Piuilă se făcu alb ca varul. 

— E vina mea — mărturisi 
el îngîndurat. De cîte ori mi se 
arăta o doamnă în vis, mă tre- 
zeam strigînd: „Mămico, mă- 
mico“, şi uite, acum, cînd a ve- 
nit aievea una, am ucis-o. 

Piuilă se desprinse din mijlo- 


cul lor. 

— Nu pleca! îl chemară cei- 
lalţi, înduioşaţi. 

— Ce vreţi să fac? răspunse 
el zgribulindu-se. Mi-e tare frică 
tle Peter. 

n momentul acela de grea 
cumpănă se auzi un strigăt în 
depărtare şi tuturor li se făcu 
inima cît un purice, recunoscînd 
glasul lui Peter, care chiuia. 

— Peter! se cutremurară ei, 
pentru că era semnalul prin 
care căpitanul lor le dădea în- 
totdeauna de ştire că se în- 
toarce acasă. 

— S-o ascundem — şoptiră 
copiii, şi se strînseră în grabă cu 
toţii în jurul fetiţei. Numai Pi- 
uilă rămase deoparte. 

Chiotul se auzi din nou şi, în 
aceeaşi clipă, Peter cobori pe 
pămînt în faţa lor. 

— Salutare, băieţi! le strigă 
el, şi prichindeii fluturară mii- 
nile în neştire, după care se 
făcu iarăşi tăcere. 

Peter încruntă din sprincene. 

— Nu vedeţi că m-am întors? 
vorbi el înciudat. De ce nu stri- 
gaţi „ura“? 

Băieţii deschiseră gura, dar 
din piepturile lor nu ieşi nici un 
sunet; căpitanul însă nu băgă de 
seamă nimic, fiind grăbit să le 
împărtăşească noutatea cea 
mare. 


— Veşti bune, băieţi! strigă 
el. Am adus, în sfirşit, o mă- 
mică să ne poarte de grijă la 
toţi! 

Nici de astă dată nu se auzi 
nimic altceva decît o bufnitură: 
Piuilă căzuse în genunchi. 

— N-aţi văzut-o? întrebă Pe- 
ter îngrijorat. Doar a zburat în- 
coace. 

Piuilă se ridică de jos. 

— Peter — rosti el liniştit — 
vino să ţi-o arăt! 

Şi pentru că ceilalţi tot mai 
căutau s-o ascundă, Piuilă 
spuse: 

— Daţi-vă la o parte, geme- 
nilor, lăsaţi-l s-o vadă. 

Se traseră cu toţii în lături, 
pentru ca Peter s-o poată ve- 
dea. Peter o privi o bucată de 
vreme, fără să ştie prea bine ce 
trebuia să facă. 

— E moartă — zise, el încur- 
cat. S-o fi speriat atit de tare, 
încît i s-a oprit inima. 

Abia atunci văzu săgeata. O 
smulse din pieptul fetei şi-şi în- 
toarse privirile către ceata lui 

— A cui e săgeata asta? în- 
trebă el încruntat. 

— A mea, Peter — mărturisi 
Piuilă căzind în genunchi. 

— Ah, ticălosule! scrîşni Pe- 
ter şi ridică mîna în care ţinea 
săgeata, cu gîndul de a o folosi 
ca pumnal. 


Piuilă nu sc feri; dimpotrivă, 


îşi dezgoli pieptul. 

— Loveşte, Peter! zise el cu 
hotărire. Loveşte drept în 
inimă! 


De două ori ridică Peter să- 
geata să lovească, şi de două ori 
ii căzu mîna la loc. 

— Nu ştiu ce mă opreşte, 
dar nu pot să te ucid — zise el 
neliniştit. 

Îl priviră cu toţii uimiţi, afară 
de Ronţăilă, care în momentul 
acela, din fericire, era cu ochii 
aţintiţi asupra fetiţei. 

Ea te opreşte! strigă el. 
Duduia Wendy! Uitaţi-vă la 
mina ei! 

E într-adevăr o fericire să ai 
prilejul de a povesti asemenea 
minunăţie: Wendy tocmai ridi- 
case mina, Ronţăilă se aplecă 
asupra ei, sorbindu-i cuvintele. 

— Mi se pare c-a îngăimat 
„bietul Piu — şopti el. 

— Trăieşte! se lumină Peter. 

Fluşturilă strigă numaidecit: 

— Duduia Wendy trăieşte! 

Peter se aşeză în genunchi 
lingă ea şi găsi ghinda pe care 
i-o dăruise, Vă aduceţi aminte 
— nu-i aşa? — că Wendy o 
atîrnase de lănţişorul pe care îl 
purta la gît. 

— Vedeţi? le-o arătă el. Să 
geata s-a izbit de asta. E un pu- 
pic pe care i l-am dat eu şi care 


uite c-a 
viaţă. 

— Eu ştiu ce-i aia un pupic 
— se băgă în vorbă Fluşturilă. 
Ia să-l văd. Da, da, e într-ade- 
văr un pupic. 

Peter însă nici nu luă aminte 
la vorbele lui. Se ruga de 
Wendy să se însănătoșească mai 
repede, ca să-i poată arăta sire- 
nele. Fetiţa însă nu putea, fi- 
reşte, să-i răspundă nimic, fiind 
pradă încă unei slăbiciuni neli- 
niştitoare; deodată se auzi un 
scîncet deasupra capului lor. 

— Asta-i Tilincuţa — le 
dădu de ştire Cirlionţ — plînge 
de ciudă că pasărea Wendy n-a 
fost răpusă. 

Nu mai avură deci încotro 
şi-i dezvăluiră lui Peter ticăloşia 
săvirşită de Tilincuţa, şi, aflind 
cele întîmplate, itanul se în- 
tunecă la faţă, aşa cum nu-l 
mai văzuseră niciodată băieţii. 

— Ascultă, Tilincuţo! se 
zbirli el, Să ştii că de-acum 
înainte nu mai sîntem prieteni. 
Să piei din ochii mei! 

Zina se aşeză pe umerii lui şi 
începu să se roage de el, dar Pe- 
ter o alungă cu dosul palmei. 
Abia cînd Wendy își ridică din 
nou mîna, Peter se mai îmbună 
un pic, măcar atit cit să poată 
spune: 

— Mă rog, nu pentru totdea- 


ajutat-o să scape cu 


una, dar cel puţin pentru o 
săptămînă. 

Dar ce să facă cu Wendy în 
halul în care se afla? 

— S-o ducem în casă — pro- 
puse Cirlionț. 

— Da — zise Fluşturilă — 
aşa s-ar cuveni, fiind vorba 
de-o duduie. 

— Nu, nu — se împotrivi 
Peter — nu vă atingeți de ea. 

Ar fi o lipsă de respect din par- 
tea noastră. 

— Aşa ziceam şi eu — întări 
Fluşturilă. 

— Dar n-o putem lăsa să 
zacă aici — se amestecă Piuilă 
— ce, vreţi să moară? 

— Sigur că da, o să moară 

— adeveri Fluşturilă — dar ce 
putem face? 

— Putem, cum de nu! pro- 
testă Peter. O să clădim.o că- 
suţă în jurul ei. 

Băieţii se arătară cum nu se 
poate mai încîntaţi de această 
idee. 

— Repede! le porunci căpita- 
nul. Aduceţi tot ce avem mai 
bun. Scoateţi tot din casă. Hai, 
la treabă, nu mai pierdeţi vre- 
mea! 

O clipă mai tirziu, roboteau 
cu toţii de zor, ca un croitor în 
ajunul unei nunţi. Forfoteau în- 
colo şi încoace, aducînd care 
aşternuturi din tainiţa lor sub- 
pămînteană, care lemne de foc 
din pădure. Și cînd zarva era în 
toi, cine credeţi că-şi făcu apari- 
tia? John, însoțit de Michael! 

Umblaseră tiriş-grăpiş pînă 
atunci; mai aţipeau cite un pic, 
aşa de-a-n-picioarele, se mai 
opreau locului, se trezeau, mai 
făceau cîte un pas, şi iar ați- 
peau. 

— John, John! strigă Mi- 
chael. Trezeşte-te! Unde-i Nana, 
John, unde-i mămica? 

John se freca la ochi, 
măind: 

— Adevărat, acum mi-aduc 
aminte c-am zburat de-acasă. 

Puteţi să vă închipuiţi cît de 
uşuraţi oftară amindoi frații 


mor- 


7 


cînd dădură cu ochii de Peter. 

— Salutare, Peter! ziseră ei. 

— Salutare, băieţi! le răs- 
punse Peter prietenos, deşi, la 
drept vorbind, uitase cu desă- 
vîrşire de ei. 

n momentul acela era foarte 
ocupat, deoarece o măsura pe 
Wendy cu pasul, să vadă cît de 
mare trebuia să fie casa pe care 
avea de gînd s-o ridice. John şi 
cu Michael căscară ochii mari. 

— Wendy doarme? întrebară 
ei. 

— Da. 

— John — spuse Michael — 
hai s-o trezim, să ne facă de 
mîncare. 

Tocmai cînd rostea aceste cu- 
vinte, un băiat din ceată sosi în 
goană aducînd un braţ de 
crengi pentru clădit casa. 

— Da” ăştia cine mai sînt? se 
minună el. 

— Cîrlionţ zise Peter, 
căutînd să pună cît mai multă 
străşnicie în glas — ai grijă ca 
băieţii ăştia să pună şi ei mîna 
la clădirea casei. 

— Am înţeles, să trăiţi! 

— Trebuie să clădim o casă? 
rosti nedumerit John. 

— Pentru Wendy — 
punse Cirlionţ. 

— Pentru Wendy? întrebă iar 
John, uluit. Cum aşa, dar e 
vorba doar de o fată! 


răs- 

— Tocmai de aceea; noi sîn- 
tem slujitorii ei — îl lămuri Cîr- 
lionţ. 

— Voi, slujitorii lui Wendy? 

— Da — zise Peter. Ca -şi 
voi de altfel. Hai, mişcaţi-vă 
din loc! 

Cei doi fraţi, cărora tot nu le 
venea să creadă, fură luaţi pe 


sus şi puşi să trebăluiască, să 
taie lemne şi să le care. 
Întâi şi-ntii scaunele şi ga- 
leria de la sobă — porunci Pe- 
ter. După aceea o să putem ri- 
dica în jurul lor pereţii. 

— Da — zise Fluşturilă — 
parcă aşa mi-aduc aminte că se 
clădește o casă. 

Peter însă nu scăpa nimic din 
vedere: 

Fluşturilă — îl strigă el 
cheamă un doctor. 

— Am înţeles, să trăiţi — se 
grăbi să răspundă băiatul şi 
plecă pe-aci încolo, scărpinin- 
du-se după ceafă. Ştia că n-are 
încotro şi trebuie să-ndepli- 
nească porunca lui Peter, aşa că 
se întoarse după cîteva clipe cu 
pălăria lui John pe cap şi cu un 
aer cît se poate de serios. 

— Dumneavoastră sînteţi 
domnul doctor, vă rog? întrebă 
Peter, ieşindu-i în întimpinare. 

— Da, tinere, eu — răspunse 
Fluşturilă. 

— Vă rog, domnule doctor 
— îi explică Peter — avem aici 
o duduie grav bolnavă. 

Duduia zăcea chiar la picioa- 
rele lor, dar Fluşturilă era des- 
tul de isteţ pentru a se preface 
că n-are habar de nimic. 

— Tt-tt-tt! se minună el. Şi 
unde se află bolnava? 

— Acolo, în poiană. 


— Am să-i pun o vergea de 
sticlă în gură — îl înştiinţă doc- 
torul. 

Se făcu aşadar că-i ia tempe- 
ratura, în timp ce Peter aștepta 
lingă el. Vă închipuiţi cu cîtă 
încordare îl privi în momentul 
cînd scoase în fine vergeaua din 
gura pacientei. 

— Cum se simte bolnava? în- 


trebă căpitanul. 
_— Titit! zise doctorul. S-a 
făcut sănătoasă, nu mai are ni- 


mic. 

— Vai, ce bine-mi pare! se 
bucură Peter. 

— Am să trec s-o văd din 
nou, mai pe seară — adăugă 
Fluşturilă. Daţi-i o ceaşcă de 
supă tare de tot, pe care s-o bea 
cu paiul. 

După ce-i înapoie lui John 
pălăria, oftă de citeva ori, aşa 
cum făcea de obicei cînd scăpa 
dintr-o încurcătură. 

Între timp, pădurea începuse 
să răsune de loviturile securilor; 
toate cele trebuincioase pentru 
clădirea unei locuințe primi- 
toare se aflau acum strînse gră- 
madă la picioarele lui Wendy, 

— Ah, măcar de am şti cum 
i-ar plăcea să fie casa! zise unul 
dintre băieţi. 

— Peter! strigă un altul. S-a 
mişcat prin somn! 

— Cască! suspină un al trei- 


lea, privindu-i cu evlavie gura. 
Doamne, ce frumos cască! 
— Poate c-o să şi cînte prin 
somn — se gîndi Peter. Wendy! 
N-ai vrea să ne cînţi un pic, să 
ştim şi noi cum ai dori să fie 
casa t 
Fără să deschidă ochii, 
Wendy prinse a îngîna: 


Visez că stau într-o căsuţă 
Cum încă nu s-a mai văzut, 
Lrandafirie şi drăguță, 
Cu-acoperiş din muşchi făcut. 


Băieţii săriră în sus de bucu- 
rie la auzul acestei melodioase 
mărturisiri, pentru că, printr-o 
fericită întîmplare, crengile 
aduse de ei lăsau să picure un 
suc trandafiriu, iar pămîntul 
din preajmă era acoperit cu un 
covor de muşchi. În timp ce 
clădeau căsuţa, începură la rîn- 
dul lor a cînta: 


Ți-am pus pereţi şi-acoperiş, 
lar uşa-i o minune, zău! 

Ce mai pofteşti. spune făţiş, 
Şi facem tot de dragul tău. 


La asta, Wendy răspunse cu 
întocare: 

Pe placul meu de vreţi să iasă, 

Ferestre multe ţin să am, 


Cu trandafiri privind în casă 
Și copilaşi privind la geam. 


Din citeva lovituri de pumn, 


băieţii făcură ferestrele și atir- 
nară în dreptul lor nişte frunze 
mari galbene, în chip de storuri. 
Dar trandafirii? 

— Trandafiri! le porunci Pe- 
ter neînduplecat. 

Cît ai clipi din ochi, copiii se 
prefăcură că înalţă cei mai fru- 
moşi trandafiri din lume pe pe- 
reţii casei. 

— Şi copiii? 

Ca nu cumva Peter să-i pună, 
vrînd-nevrind, să crească şi 
nişte țînci, băieţii porniră să 
cînte din nou: 


Copiii sint în prag, aici, 

lar trandafirii i-am crescut, 

Am fi dorit să fim mai mici, 
Dar prea de mult noi ne-am născut. 


Casa era cît se poate de fru- 
moasă și nu încape îndoială că 
Wendy se simţea în largul ei 
înăuntru, deşi nimeni, fireşte, 
n-o mai putea vedea acum. Pe- 
ter se plimba de colo pînă colo. 
arătîndu-le ce-ar mai fi de făcut 
pentru ca totul să iasă cît mai 
bine. Ochiul său de vultur nu 
scăpa nici cel mai mic lucru din 
vedere. Tocmai cînd s-ar fi zis 
că nu mai lipseşte nimic, căpita- 
nul observă deodată: 

— N-avem ciocan la uşă. 

Băieţilor le veni să intre în 
pămint de ruşine, dar Piuilă se 
grăbi să smulgă tocul unui pan- 


tof, care se dovedi a fi cel mai 
iscusit ciocan cu putinţă. 
„Acum e cu adevărat termina- 
tă“, se gîndiră ei. 

Aş, de unde! 

— N-are horn — zise Peter. 
Trebuie să-i facem şi horn. 

— Negreşit întări John 
dindu-şi ifose — nu se poate 
casă fără horn. 

În aceeași clipă, lui Peter. îi 
fulgeră un gînd prin minte. În- 
şfăcînd pălăria lui John din 


cap, îi sparse fundul cu piciorul 
şi o cocoţă în virful acoperişu- 
lui. Căsuţa se arătă atit de în- 
cîntată de hornul minunat cu 
care o înzestrase, încît scoase o 
trîmbă de fum prin pălărie, ca 
şi cum i-ar fi mulţumit. 

Acum chiar că nu mai lipsea 
nimic. Tot ce le mai rămînea de 
făcut era să bată la uşă. 

— Aveţi grijă să nu mă daţi 
de ruşine — le atrase atenţia 
Peter. Ştiţi doar că prima im- 


si 


presie este şi cea mai puternică. 

Bătu aşadar, ca omul bine- 
crescut, la uşă. Pădurea era la 
fel de tăcută ca şi copiii, nu se 
auzea nimic altceva decît clin- 
chetul Tilincuţei, care se uita la 
ei de pe o creangă, chicotind 
batjocoritor. 

Băieţii se întrebau dacă va 
deschide cineva uşa. Şi dacă le 
va deschide o doamnă, cum o 
să arate? 

Uşa se deschise într-adevăr şi 
în prag ieşi o doamnă. Era 
Wendy. Copiii nu ştiură cum 
să-şi scoată mai repede şepcu- 
tele din cap. 

Doamna îi privi mirată, sur- 
prinsă, aşa cum se cuvenea şi 
cum se aşteptau şi ei c-o să se 
întîmple. 

— Unde mă aflu? întrebă ea. 

Bineînţeles, Fluşturilă se 
grăbi să ia primul cuvîntul: 

— Duduie Wendy — rosti el 
dintr-o suflare — casa asta noi 
am clădit-o pentru dumnea- 
voastră. 

— Spuneţi, vă rog, că sînteţi 


încîntată — sări cu gura Ron- 
ţăilă. 

— Sigur că da, e o casă fru- 
moasă şi primitoare — spuse 


Wendy, ca să le fie pe plac. 
— af noi sîntem copiii dum- 

neavoastră! strigară gemenii. 
ngenuncheară cu toţii în faţa 

ei şi întinseră mîinile, rugînd-o: 

— O, duduie Wendy, fii măi- 
cuţa noastră! 

— Credeţi că se cuvine? în- 
trebă Wendy, cu chipul strălu- 
cind de bucurie. Nici nu vă în- 
chipuiţi cît m-aş mai bucura, 
numai că, vedeţi, eu nu sînt de- 
cit o fetiţă neştiutoare. 

— N-are a face — zise Peter, 
vorbind în numele tuturor, ca şi 
cum ar fi fost cel mai priceput 
dintre toţi în asemenea treburi. 
Noi avem nevoie doar de o 
măicuţă grijulie şi duioasă. 

— O, Doamne! suspină 
Wendy. Ca să vă spun drept, 
chiar aşa mă şi simt. 

— Mai încape vorbă, chiar 
aşa şi eşti! strigară cu toţii 
într-un glas. Ne-am dat noi 
seama din capul locului! 

— Bine, bine — zise ea. Am 
să-mi dau toată osteneala. Ia, 
intraţi repede în casă, draci îm- 
pieliţaţi; sigur că v-aţi udat la 
picioare! Să faceţi bine să vă 
duceţi numaidecit la culcare și 
pînă adormiţi, am să vă poves- 
tesc sfirşitul basmului cu Cenu- 
șăreasa. 

Băieţii se supuseră. Nu ştiu 
dacă vor fi avut loc să încapă 


cu toţii înăuntru, dar, spre no- 
rocul lor, în Ţara Nicăierea lu- 
crurile se întîmplă cu totul alt- 
fel decit în oricare parte a lu- 
mii, şi oamenii pot sta cît de în- 
ghesuiţi. Şi astfel petrecură cea 
dintii seară dintr-un şir întreg 
de seri pline de veselie de care 
avură parte alături de Wendy. 
Fetiţa îi culcă în patul cel mare 
din locuinţa nou-nouţă, învelin- 
du-i bine, şi în noaptea aceea 
Wendy dormi în casa din pă- 
dure, în timp ce Peter făcea de 
strajă afară, cu sabia scoasă din 
teacă, deoarece în depărtare se 
auzeau strigătele piraţilor care 
chefuiau cu tămbălău mare şi 
lupii dădeau tircoale împrejur, 
hămesiţi. Dacă aţi şti ce încîn- 
tătoare era căsuţa, așa cum şe- 
dea tihnită în întuneric, cu o 
geană de lumină, cu hornul ei 
din care ieşea fum cu îmbelşu- 
gare, şi cu Peter de strajă! De la 
o vreme, Peter adormi şi cîteva 
zine zburdalnice care tocmai se 
întorceau de la o petrecere se 
poticniră de el. Nu-i făcură însă 
nimic, mulţumindu-se doar să-l 
ciupzască de nas, și trecură mai 
departe, mergînd pe două că- 
răni. 


J | ţi era mai 
H) mare dra- 

văzut pe 
copii odihnindu-se în fiecare zi 
cite o jumătate de oră pe o 
stincă, după masa de prînz. 
Wendy îi punea să doarmă cu 
adevărat, deşi de mîncat numai 
se prefăceau că mănincă. Stă- 
teau deci lungiţi acolo şi se pră- 
jeau la soare, cu trupurile lu- 
cind sub razele lui, în timp ce 
Wendy veghea lingă ei stind în 
capul oaselor, cu un aer cît se 
poate de serios, 

Aşa se întîmplase şi în ziua 
cu pricina. Se aflau cu toţii pe 
Stinca Oropsiţilor, care nu era 
cu mult mai mare decît patul 
lor de acasă; băieţii însă ştiau 
să se înghesuie unul într-altul în 
aşa fel încît să nu ocupe prea 
mult loc. Picoteau, ori măcar ți- 
neau ochii închişi, şi uneori, 
cînd li se părea că nu-i observă 


sirenelor 


Wendy, care îşi făcea de lucru 
cîrpindu-le hainele, se ciupeau. 

În timp ce Wendy mînuia de 
zor acul, pe lagună se petrecu o 
schimbare neaşteptată. Apa se 
încreți mărunt, ca străbătută de 
un fior, soarele se ascunse în 
nori şi peste tot cuprinsul se 
lăsă umbra, făcînd să se răco- 
rească aerul. Wendy abia mai 
zărea să bage aţa în ac, şi cind 
ridică privirile, simţi o strîngere 
de inimă văzînd că laguna — 
atit de veselă de obicei — avea 
acum o înfăţişare dușmănoasă 
ce nu putea decit s-o neliniș- 
tească. 

Wendy ştia însă că nu se 
apropie noaptea, ci altceva, la 
fel de întunecat ca şi noaptea. 
Ba nu, era ceva mai cumplit. 
Nu sosise încă, dar trimisese în- 
fiorarea aceea pe mare, pentru 
a-şi vesti sosirea. Oare ce putea 
fi? 

Îi veni în minte un vălmășag 

de poveşti pe care le auzise în 
legătură cu Stînca Oropsiţilor, 
numită aşa pentru că unii căpi- 
tani de vase, cu inima împie- 
trită, îi părăseau acolo pe mari- 
nari ca să-i înece valurile cînd 
venea apa mare, acoperind stîn- 
cile. 


Bineînţeles, s-ar fi cuvenit 
să-i trezească numaidecit pe 
băieți; nu numai din pricina 
primejdiei necunoscute ce-i pîn- 
dea, dar şi fiindcă nu era bine 
pentru copii să mai zăbovească 
pe stincă, de vreme ce începuse 
să se răcească. Era o măicuţă 


mult prea tînără însă ca să fi 
avut de unde învăţa toate astea; 
pe de altă parte, socotea că 
băieţii trebuiau neapărat să se 
odihnească după masă cîte o ju- 
mătate de oră. Aşadar, deşi o 
cuprinsese frica şi ar fi dat orice 
să audă nişte glasuri bărbăteşti, 
nu se îndură să-i trezească. 
Chiar şi în momentul în care îi 
ajunse la ureche plescăitul înă- 
buşit al vislelor cufundate în 
apă, deşi i se făcuse inima cît 
un purice, tot nu-i veni să-i 
scoale pe băieţi. Veghe mai de- 
parte asupra lor, ca să-şi facă 
pînă la capăt somnul. Nu era 
oare o vitejie din partea ei? 

Spre norocul băieţilor, cel 
puţin unul dintre ei era în stare 
să adulmece primejdia chiar şi 
în somn. Peter sări în picioare, 
trezindu-se într-o clipă, aşa cum 
se trezesc ciinii, şi, cu un țipăt 
de alarmă, îi deşteptă şi pe cei- 
lalţi. 

Rămase apoi nemișcat, 
mîna pilnie la ureche. 

— Piraţii! strigă el. 

Băieţii se strinseră şi mai 
mult în jurul său. Pe faţa lui 
flutură un zîmbet ciudat, care 
pe Wendy o înfioră. Cit timp 
zimbetul acela îi stăruia pe 
buze, nimeni nu s-ar fi încume- 
tat să-l întrebe ceva; nu le rămi- 
nea altceva de făcut decît să se 


cu 


pregătească a-i da ascultare. Po- 
runca răsună aprigă şi biciui- 
toare: 

— Săriţi în apă! 

Citeva perechi de picioare se 
văzură scăpărind şi, cît ai clipi 
din ochi, laguna păru cu desă- 
vîrşire pustie. Stinca Oropsiţilor 
rămase goală în bătaia amenin- 
ţătoare a valurilor, ca şi gînd ar 
fi fost şi ea părăsită. 

Plescăitul vislelor se auzegtot 
mai aproape. Era barca pirați- 
lor, pe care se desluşeau trei 
umbre: a lui Pirjol, a lui Scăfir- 
lie şi a încă unei persoane, că- 
zute în mîinile piraţilor, şi care 
era însăşi Crin Sălbatic. Legată 
fedeleş de miini şi de picioare, 
prinţesa ştia foarte bine ce soar- 
tă-i era hărăzită. Piraţii voiau 
s-o părăsească pe stincă, lă- 
sind-o acolo să piară. 

În negura pe care o aduseseră 
cu ei, piraţii nu văzuseră stînca 
pină nu se izbiră de ea. 

— Virează, mă, neghiobule! 
strigă un glas cu accent irlandez 
— glasul lui Pirjol. Uite stinca! 
Şi acum nu mai avem altceva 
de făcut decît să legăm pie- 
lea-roşie de stîncă şi s-o lăsăm 
acolo să se înece, 

Cu o mişcare cruntă, arun- 
cară frumuseţea aceea de fată 
pe stincă; Crin Sălbatic era însă 
prea mîndră ca să se zbată îm- 

potrivindu-se zadarnic. 

La cîțiva metri de stîncă se 
ițeau cînd şi cînd din apă, pe 
nesimţite, două capete: al lui 
Peter şi al măicuţei Wendy. 
Fata plingea, fiindcă pentru 
prima oară în viaţă îi era dat să 
privească o scenă atît de dure- 
roasă. Băiatul nu părea atita în- 
tristat de soarta prinţesei Crin 

Sălbatic, cît era mînios pentru 
că piraţii nu luptau cinstit, ci 
tăbăriseră doi asupra unui om 
singur. De aceea se hotări s-o 
pună în libertate. Cel mai uşor 
lucru ar fi fost să aştepte pînă 
ce piraţii aveau să-şi ia tălpă- 


- şiţa, dar Peter nu era el omul să 


aleagă vreodată calea cea mai 
uşoară. Nu exista nimic care să 
nu-i stea în putere, aşa cum se 
dovedi şi de astă dată. 

— Ho, mă, neghiobilor! 
strigă el, imitind la perfecţie 
glasul lui Ciîrlig. 

— Căpitanul! spuseră piraţii, 
uitîndu-se uluiţi unul la altul. 

— Probabil că vine înot spre 
noi — îşi dădu cu părerea Scă- 
firlie, după ce amîndoi scrutară 
zadarnic împrejurimile. 

— Tocmai ne pregăteam să 
părăsim pielea-roşie pe stîncă, 
şefule — strigă Pirjol. 

— Lăsaţi-o liberă! sună răs- 
punsul neaşteptat. 

— Liberă?! 

— Da, dezlegaţi-o şi daţi-i 
drumul! 

— Bine, căpitane, dar... 

— Imediat, aţi înţeles?! strigă 
Peter. De nu, bag cîrligul în 
voi! 

— Ce drăcovenie o mai fi şi 
asta? bombăni Pirjol. 

— Mai bine să facem aşa 
cum ne-a poruncit căpitanul — 


spuse speriat Scăfirlie. 

— Că bine zici — încuviinţă 
Pirjol şi fără să mai stea pe gîn- 
duri, tăie funiile cu care era le- 
gată Crin Sălbatic. 

Ca o zvirlugă, prinţesa se 
strecură pe lîngă picioarele lui 
Scăfirlie, cufundindu-se în apă. 

Wendy se minună peste mă- 
sură, aşa cum era şi firesc, de 
iscusinţa şi deșteptăciunea lui 
Peter; cum îl cunoştea însă de 
ajuns, se temea ca nu cumva, 
mîndru de isprava lui, băiatul 
să înceapă a chiui de bucurie, 
dindu-se de gol, de aceea se 
grăbi să-i astupe gura cu palma. 
Nu apucă bine să facă ceea 
ce-şi pusese în gînd, că deasu- 
pra lagunei răsună glasul lui 
Cîrlig, care striga: 

— Barca la mine, ahoe! 

De data asta însă nu-l 
imitase Peter. 

Poate că Peter se pregătea 
tocmai trimbiţeze bucuria 
chiuind, dar în momentul acela 
se schimbă deodată la faţă şi 
scoase un fluierat de mirare. 

— Barca la mine, ahoe! se 
auzi din nou strigătul lui Cîrlig. 

Wendy se dumeri în sfirşit. 
Căpitanul piraţilor era şi el în 
apă. Venea înot spre barcă, şi 
întrucît oamenii lui aprinseseră 
telinarul ca să-l călăuzească, 
ajunse repede la ei. 


mai 


La lumina felinarului, Wendy 
îl văzu agăţindu-se cu cîrligul de 
marginea luntrei şi-i desluşi chi- 
pul smolit şi drăcesc, în clipa 
cînd ieşi din valuri, cu apa cur- 
gînd şiroaie de pe el. Tremurînd 
de frică, Wendy era gata să dea 
bir cu fugiţii, dar Peter nu voia 
cu nici un preţ să se clintească 
din loc. Nu-şi mai încăpea în 
piele de bucurie, iar îngîmfarea 
îi zăpăcise minţile. 

— Ai văzut ce sînt în stare 
să fac? îi şopti el lui Wendy. 
Apoi îi făcu semn să asculte. 

Cei doi pirați erau foarte c 
rioşi să afle ce-l adusese pe Cir- 
lig la ei, dar căpitanul stătea cu 
capul sprijinit în cirlig, sub po- 
vara gindurilor. 

— S-a întîmplat ceva, căpi- 
tane? întrebară ei cu sfială, dar 
el le răspunse doar printr-un 


geamăt înăbuşit. 
- Oftează — îşi dădu cu pă- 

rerea Pirjol. 

— larăşi oftează — adăugă 
Scăfirlie. 

— A oftat încă o dată — 
zise Pirjol. 

— Ce s-a întîmplat, căpi- 
tane? 

În sfirşit, Cirlig răspunse fu- 
rios: 

— Gata, zis cu noi! iz- 


bucni el. Băieţii ăia şi-au găsit o 
mamă. 


Deşi i se făcuse inima cît un 
purice, Wendy se umflă în pene 
de mîndrie. 


— Blestemată zi! se tîngui 
Scăfirlie. 
— Ce-i aia mamă? întrebă 


nedumerit Pîrjol. 

— l-auzi! Cum se poate să 
nu ştie? se minună Wendy în 
gura mare. 

Din momentul acela, fata ră- 
mase pe deplin încredinţată că 
dacă vreodată i-ar fi dat să în- 
drăgească vreun pirat, acesta nu 
putea fi decit tilharul Pirjol. 

Peter o trase la fund, fiindcă 
în aceeaşi clipă se auzi glasul 
tunător al lui Cîrlig: 

— Ce-a fost asta? 

— N-am auzit nimic — zise 
Scăfirlie ridicînd felinarul dea- 
supra valurilor. 

ntorcînd capul, piraţii vă- 
zură o ciudăţenie: pe lagună 
plutea un cuib în care se afla 
pasărea Niciodată. 

— O vezi? rosti Cîrlig, răs- 
punzînd la întrebarea lui Pirjol. 
Uite ce înseamnă o adevărată 
mamă. E cel mai bun exemplu 
cu putinţă. Pesemne că i-a că- 
zut cuibul în apă, dar care pa- 
săre ar fi în stare să-şi lase 
ouăle în voia soartei? Nici una! 

Adinc tulburat, Pirjol se uită 
cu luare-aminte la pasărea sta- 
tornicită în cuibul care tocmai 


luneca pe lîngă ei. Scăfirlie, mai 
bănuitor din fire, chibzui: 

— Zici că-i mamă? Cine ştie 
atunci dacă nu cumva se-nvir- 
teşte pe aici ca să-i dea ajutor 


lui Peter? 
Cirlig sări ca ars. 
— Intocmai — zise el — aşa 


mă bate şi pe mine gîndul, de 
aceea mă frămînt! 

— Căpitane — îşi dădu cu 
părerea Pirjol — ce-ai zice dacă 
am răpi-o pe mama băieţilor, 
ca să putem avea şi noi parte 
de o mamă? 

— Nici cel mai mare căpitan 
de oști n-ar fi putut născoci un 
plan mai isteţ! îl lăudă Cirlig, şi 
în scurtă vreme amănuntele în- 
cepură a se înfiripa lămurit în 
creierul său atotcuprinzător. 
Ştiţi ce? O să-i înhăţăm pe copii 
şi o să-i ducem la noi, pe cora- 
bie; pe urmă o să-i punem să 
meargă legaţi la ochi pe punte 
pînă au să cadă cu toţii-n apă şi 
au să se înece. Şi atunci Wendy 
o să fie mama noastră. 

Wendy îşi ieşi din fire: 

— Niciodată! strigă ea, după 
care îşi băgă repede capul sub 
apă. 

— Ce-a fost asta? 

Dar nici de astă dată nu iz- 
butiră să vadă nimic. Se gîndiră 
că poate va fi foşnit o frunză în 
bătaia vîntului. 


— Rămiîne deci cum am 
spus. Sper c-o să vă ţineţi de în- 
voială, tilharilor? întrebă Cârlig. 

— Da. lată mina — ziseră 
amîndoi într-un glas, întinzind 
braţul. 

— Şi cîrligul meu. Juraţi! 

Făcură cîteşitrei legămînt. În- 
tre timp ajunseseră în dreptul 
stîncii. Cârlig îşi aminti deodată 
de Crin Sălbatic. 

— Dar unde-i pielea-roşie? le 
ceru el socoteală. 

— E acasă la ea, căpitane — 
răspunse Pirjol îndatoritor. 
I-am dat drumul. 

— aţi dat drumul?! urlă 
Ciîrlig. 

— Aşa cum ne-ai poruncit 
— zise nostromul cu voce 
stinsă. 

— Nu ne-ai strigat dumneata 
de pe mal s-o lăsăm liberă? 
adăugă Scăfirlie. 

— Mii de draci şi de bombe! 
tună Cîrlig. lar şi-a vîrît 
Aghiuţă coada! 

De furie se făcu tuciuriu la 
faţă. Dindu-şi seama că oame- 
nii lui nu minţeau, nu mai ştiu 
ce să creadă. 


— Fraţilor — zise el 


cutremurîndu-se — eu nu v-am 
poruncit aşa ceva! 

— Mare minune! se miră 
Pirjol, și cu toţii simţiră că-i 
strînge în spate, ba chiar înce- 
pură să se ia de ginduri, nespus 
de tulburaţi. 

Cirlig ridică glasul, care, ori- 
cît s-ar fi străduit el, tot îi tre- 
mura: 

— O, duh al smircurilor care 
bîntui laguna în noaptea asta 
neagră, m-auzi? strigă el. 

Peter ar fi trebuit, bineînţeles, 
să tacă, dar bineînţeles că n-a 
tăcut, Dimpotrivă, i-a răspuns 
imediat, imitind iar glasul lui 
Cîrlig: 

— Mii de bombe, trăsnete şi 
fulgere! Te aud! 

Cirlig nici nu clipi măcar, în 
schimb  Scăfirlie şi Pirjol se li- 
piră unul de altul, înspăimîn- 
taţi. 

— Cine ești tu, străine? 
Grăieşte! îi porunci Cirlig. 

— Sînt Joe Cirlig răs- 
punse glasul — căpitanul coră- 
biei „Flamura neagră“. 

— Nu-i adevărat; nu eşti tu 
căpitanul! strigă răguşit Cârlig. 

— Mii de draci şi de bombe! 
îi întoarse vorba Peter. Mai 
spune o dată, dacă îndrăzneşti, 
şi-mi înfig cangea în tine! 

Cîrlig încercă să-l ia cu bini- 
şorul: 


— Dacă tu eşti Cirlig — 
rosti el aproape cu umilinţă — 
fii bun te rog şi spune-mi cine 
sînt eu? 

— Un guvid — răspunse gla- 
sul. Un guvid şi nimic mai 
mult. 

— Un guvid?! repetă Cîrlig 
fără să priceapă. 

Căpitanul văzu că oamenii 
lui se trag înapoi. 

— Va să zică atîta amar de 
vreme am avut căpetenie un gu- 
vid! începură ei să cîrtească. 
Nici că se putea mai grea lovi- 
tură pentru mîndria noastră! 

— Cirlig — strigă adevăratul 
stăpin al acestui nume — mai 
ai cumva şi alt glas? 

Peter nu era omul care să se 
dea înapoi de la vreo şotie, aşa 
răspunse vesel, cu glasul 
său firesc: 

— Da, am. 

— Şi poate că mai ai şi alt 
nume? 


— Da, am. 

— De plantă? întrebă Cirlig. 

— Nu. 

— De mineral? 

— Nu. 

— Atunci, de făptură însufle- 
ţită? 

— Da. 

— De bărbat? 

— Nu! 


Răspunsul fu rostit cu o um- 


bră de dispreţ în glas. 

De băiat? 

Da. 

Un băiat ca oricare? 
Nu! 

Aşadar, un copil-minune? 
Wendy îşi muşcă buzele de 


ciudă, auzind că Peter îi răs- 
punde: 

— Da! 2 

— Unde eşti acum? În An- 


Cirlig era mai nedumerit ca 
oricind. 

— la mai puneți-i şi voi nişte 
întrebări! le spuse însoţitorilor 
săi, ştergîndu-și fruntea brobo- 
nită de sudoare. 

Pirjol căzu pe ginduri. 

— Nu-mi vine nimic în minte 
mărturisi el necăjit. 

— N-aţi ghicit! chicoti Peter. 
Vă dați bătuţi? 

— Da, da! răspunseră ei în 
grabă. 

Ei bine strigă el 
aflaţi atunci că eu sint Peter 
Pan! 

Pan! Spiridușul! 

O clipă mai tirziu, Cirlig, se 
dezmetici, iar Pirjol şi Scăfirlie 
deveniră din nou uneltele lui 
credincioase. 

— În sfîrşit am pus mina pe 


el! răcni Cîrlig. Repede, Pirjol, 
în apă! Scăfirlie, ai grijă de 
barcă! Prindeţi-mi-l, mort sau 
viu! 

Şi, rostind aceste cuvinte, sări 
la rîndul său în apă. În momen- 
tul acela însă se auzi glasul 
voios al lui Peter: 

— Siînteţi gata, băieţi? 

— Da! Da! răspunseră ei, 
care de unde se afla, răspîndiţi 
pe întinsul lagunei. 

— Atunci, daţi iama în pi- 
rai! 

Bătălia fu pe cît. de scurtă, pe 
atit de aprigă. Cel dintii care 
făcu să curgă sînge de pirat fu 
John: urcîndu-se plin de curaj 
în barcă, cît ai bate din palme îl 
şi înşfăcă pe Scăfirlie. Urmă o 
luptă înverşunată, în toiul că- 
reia John izbuti să smulgă cuţi- 
tul din mîna piratului. Zvirco- 
lindu-se, acesta sări peste bord, 
şi John se repezi după el. Barca 
piraţilor rămase astfel goală în 
voia vintului şi a valurilor. 

Din cînd în cînd ieșea la 
iveală din apă cîte un cap, scîn- 
teia în soare cîte o armă şi se 
auzea cîte un strigăt sau cite un 
urlet. În dirdora încăierării, unii 
loviră fără să bage de seamă 
chiar în ortacii lor. Tirbuşonul 
lui Pirjol nimeri în cea de-a pa- 
tra coastă a lui Piuilă, dar ş 
Pîrjol fusese la rîndul său cres- 

tat de Cirlionț. Ceva mai de- 
parte de stîncă, Scăfirlie avea 
de furcă deopotrivă cu Fluștu- 
rilă şi cu cei doi gemeni. 

Dar ce făcea Peter în vremea 
asta? Să vă spun eu: pornise în 
urmărirea unui vinat ceva mai 
de soi. 

Băieţii erau cu toții viteji şi 
nu trebuie să le luăm în nume 
de rău faptul că mai dădeau 
cîte puţin încpoi în faţa căpete- 
niei piraţilor. Cîrligul său de 
fier reuşise a face în jurul lui un 
adevărat cerc al morţii şi copiii 
se fereau care-ncotro, ca nişte 
peşti speriaţi. 

Era totuşi cineva care nu-l 
ştia de frică. Acest cineva se 


sa 


pregătea tocmai să intre în cer- 
cul acela fioros. 

Pare totuşi ciudat că nu se 
întilniseră unul cu altul în apă. 
La un moment dat, Cîrlig se 
săltă pe stîncă, pentru a-şi mai 
trage puţin sufletul, în timp ce 
Peter se căţăra la rîndul său, 
venind din partea cealaltă. 
Stinca era alunecoasă ca o 
minge, şi ca să te urci pe ea tre- 
buia să te tîrăşti în patru labe. 
Nici unul din ei nu bănuia că 
mai era încă cineva în preajmă. 
ntinzindu-se ca să se prindă cu 
degetele de muchia pietrei, fie- 
care dintre ei dădu peste mîna 
celuilalt; surprinşi, ridicară 
amîndoi capetele; feţele lor erau 
acum atît de apropiate, încît 
mai-mai să se atingă. Aşa avu 
loc întîlnirea. 

Iute ca gîndul, Peter smulse 
de la briul lui Cîrlig un cuţit, pe 
care se pregătea tocmai să i-l 
împlinte, cînd deodată îşi dădu 
seama că, fiind cocoţat pe 
stincă, se afla deasupra duşma- 
nului, prin urmare n-ar fi fost o 
luptă dreaptă. Aşa că avu grijă 
mai întîi să-i întindă mîna, pen- 
tru a-l ajuta să se urce sus. Pi- 
ratul însă nu găsi altceva mai 
bun de făcut decît să-l muşte de 
mînă. 

Peste măsură de abătut, nu 
atît din pricina durerii cît din 


f 


PETER PAN ȘI WENDY 


cauza lipsei de cavalerism pe 
care o dovedise potrivnicul său, 
Peter simți cum i se taie deo- 
dată şi mîinile şi picioarele. Nu 
mai era în stare să facă nici o 
mişcare decît să se uite cu ochii 
holbaţi la pirat. 

După cîteva clipe, băieţii îl 
zăriră pe Cirlig înotînd din răs- 
puteri ca să ajungă la barcă; pe 
faţa lui uricioasă nu se citea 
nici urmă de bucurie, ci numai 
o spaimă cumplită, pentru că 
huiduma de crocodil se ţinea 
scai după el. Dacă năzbitia asta 
s-ar fi întîmplat într-o zi ca ori- 


care alta, băieţii ar fi înotat în 
jurul lor, veselindu-se pe soco- 
teala  piratului. În momentul 
acela însă erau îngrijoraţi, pen- 
tru că-i pierduseră din vedere şi 
pe căpitanul lor şi pe Wendy şi 
cercetau în lung şi-n lat laguna, 
strigîndu-i, doar-doar îi vor des- 
coperi. 

Dădură în sfirşit peste barcă 
şi începură a visli spre casă, 
trîmbiţind întruna în stînga şi-n 
dreapta numele celor doi: „Pe- 
ter! Wendy!“, dar în loc de răs- 
puns nu auzeau decit risetele 
batjocoritoare ale sirenelor. 

— Pesemne că se-ntore înot 
sau în zbor acasă — socotiră 
băieţii. 

Nu păreau chiar atît de îngri- 
joraţi, deoarece aveau o încre- 
dere oarbă în Peter. Şi apoi, fi- 
ind copii, se bucurau întrucitva 
că n-o să mai fie obligaţi să se 
culce odată cu găinile, dar nu 
din vina lor, ci din a măicuţei 
Wendy. 

Într-un tirziu, cînd glasurile 
lor se potoliră, în tăcerea de 
moarte ce se aşternuse asupra 
lagunei răsună chemarea firavă 
a unor suflete în primejdie: 

— Ajutor! Ajutor! 

Două trupşoare plăpinde se 
izbeau de stinci: Wendy zăcea 
leşinată în braţele băiatului. Cu 
chiu cu vai, Peter izbuti s-o 


urce pe stîncă, apoi se aşeză jos 
lingă ea. Tocmai cînd era gata 
să cadă la rîndul său în nesim- 
tire, observă că apele începu- 
seră să se umfle. Îşi dădea 
seama că valurile aveau să-i 
acopere în scurtă vreme, dar 
era prea ostenit ca să se mai 
poată împotrivi, 

Cum stăteau ei aşa, iată că o 
sirenă o înhăţă pe Wendy de pi- 
cioare şi încercă s-o tragă înce- 
tul cu încetul în apă. Peter simţi 
trupul fetei alunecînd de lingă 
el şi tresări deodată, trezindu-se 
din toropeală tocmai la timp ca 
s-o poată trage înapoi. Totuşi 
socoti că-i mai bine să-i spună 
deschis adevărul. 

— Sintem pe stîncă, Wendy 
— zise el dar stinca se 
afundă din ce în ce în apă. În 
curînd o să fie cu totul acope- 
rită de valuri. 


Fata însă nu pricepu nici 
acum, 

— Aha, va să zică trebuie să 
plecăm — se bucură ca. 


— Da — răspunse băiatul cu 
jumătate de glas. 

— Cum Peter, 
zbor? 

Peter fu silit s-o întrebe: 

— Wendy, crezi c-ai putea să 
înoţi sau să zbori pînă la insulă 
fără ajutorul meu? 

Fata nu se mai putu preface 


înot sau în 


şi mărturisi adevărul: era frîntă 
de oboseală. Peter scoase un of- 
tat atît de adînc, încît părea 
mai mult un geamăt. 

— Ce este? întrebă Wendy, 
îngrijorată din pricina lui. 

— Eu nu pot să“ţi fiu de nici 
un folos, Wendy. M-a rănit Cîr- 
lig. Nu sînt în stare nici să zbor, 
nici să înot. 

— Vrei să spui c-o să ne îne- 
căm? 

— Uite cum cresc apele. 

Amîndoi însă îşi acoperiră 
ochii cu palma, să nu mai vadă 
cutremurătorul adevăr. Şi unul 
şi altul se gîndeau că în curînd 
vor pieri fără urmă. În timp ce 
stăteau aşa, Peter simţi o atin- 
gere uşoară ca un sărut, ce stă- 
ruia pe obrazul lui ca şi cînd ci- 
neva l-ar fi întrebat cu sfială: 
„Oare nu v-aş putea fi de vreun 
ajutor?“ Era coada unui zmeu 
pe care Michael îl făcuse cu cî- 
teva zile înainte. Se smulsese 
atunci din mîna lui şi-şi luase 
zborul în văzduh. 

— E zmeul lui Michael — 
zise Peter, fără să se sinchi- 
sească prea mult, pentru ca o 
clipă mai tîrziu să-l apuce de 
coadă şi să-l tragă spre el. Ții 
minte că zmeul ăsta l-a ridicat 
pe Michael de la pămînt? rosti 
el. N-ar putea oare să te ducă şi 
pe tine pe insulă? 

— Ba pe amindoi! 

— Nu poate ridica doi oa- 
meni deodată; au încercat Mi- 
chael şi Cîrlionţ şi n-au izbutit. 

— Atunci, să tragem la sorţi 
— propuse Wendy făcîndu-şi 
curaj. 

— Nici în ruptul capului! Tu 
eşti o doamnă! Cum aş putea 
să-mi încerc norocul, punînd în 
cumpănă viaţa mea cu a unei 
femei? 

Fără să mai zăbovească o 
clipă, Peter înfăşură mijlocul fe- 
tei cu sfoara zmeului. Wendy se 
lipi de pieptul lui, dîndu-i a în- 
țelege că nici nu se gîndeşte să 
plece fără el. 

— Rămas bun, Wendy! 
spuse Peter şi o împinse jos de 
pe, stîncă. 

n cîteva minute, zmeul zbură 
hăt-departe, ducînd-o cu el, şi 


Peter n-o mai văzu. Rămăsese 
singur-singurel pe lagună. 

Stinca se înălța numai de 
două palme deasupra apei; cu- 
rînd avea să fie năpădită de va- 
luri. 

Cu toate că Peter era puțin 
mai altfel decît ceilalți băieți, 
pînă la urmă îl cuprinse şi pe el 
frica. ÎL străbătu mai întîi un 
fior uşor, ca undele ce încreţesc 
faţa mării; numai că pe mare, 
undele se nasc una dintr-alta, 
pînă se fac sute şi mii, în timp 
ce Peter nu simţi decît un sin- 
gur fior. O clipă mai tîrziu se 
înălță drept în picioare pe 
stincă; pe faţă îi flutura un zîm- 
bet, iar inima îi bătea în piept 
ca o tobă, ca şi cînd i-ar fi 
spus: „Nici nu ştii ce aventură 
extraordinară s-ar putea să fie 
moartea!“ 


cu desăvir- 
şire singur, 
Peter mai apucă să audă cum se 
retrăgeau rind pe rind sirenele 
în odăile lor de dormit din fun- 
dul apelor. Era prea departe ca 
să poată auzi închizîndu-se 
ușile; dar toate intrările peşteri- 
lor de mărgean în care locuiau 
ele aveau cite un clopoțel ce 
suna ori de cite ori se deschidea 
sau se închidea ușa, şi de fie- 
care dată cînd se întîmpla lu- 
crul acesta clinchetul clopoței- 
lor răzbătea din adinc pină la 
urechea lui Peter Pan. 

Apele creşteau neîncetat, 
ajungînd să-i scalde picioarele. 
Ca să treacă timpul mai repede 
pînă în clipa cînd avea să fie în- 
ghiţit de valuri, Peter îşi aţinti 
privirea asupra singurului punct 
ce se mai zărea mişcindu-se pe 
întinsul lagunei. I se păru la în- 


ceput că era un petic de hirtie 
care pluteşte la suprafaţa apei. 
sau poate chiar o bucată din 
zmeu, şi se întrebă într-o doară 
cît timp va mai trebui să plu- 
tească aşa, pe valuri, ca să 
atingă ţărmul, 

La drept vorbind nu era un 
petic de hirtie, ci pasărea Nicio- 
dată, care se străduia din răspu- 
teri să-şi mine cuibul pînă la 
Peter. Vislind cu aripile într-un 
fel în care nu era deprinsă şi pe 
care-l învățase de cînd îi căzuse 
cuibul în apă, izbuti, de bine. 
de rău, să cirmească luntrea ei 
năstruşnică, dar pînă să ajungă 
Peter s-o recunoască, pasărea 
era gata istovită. Şi doar venise 
anume ca să-l scape de la 
moarte. 

Făcind o sforţare peste pute- 
rile ei, reuşi să-şi împingă cui- 
bul pînă în dreptul stincii. Pe 
urmă îşi luă zborul, părăsin- 
du-şi ouăle, ca să-i dea a-nţe- 


lege băiatului planul pe care-l 
pusese la cale. 

Peter se dumeri numaidecit. 
ntinse mîna să apuce cuibul 
şi-i făcu un semn de mulţumire 
păsării care filfiia din aripi dea- 
supra capului său. Se oprise lo- 
cului, plutind între cer şi pă- 
mint, nu ca să primească mul- 
țumirile lui, şi nici ca să-l aş- 
tepte pină se va fi urcat în cuib; 
ci numai ca să vadă ce va face 
cu ouăle ei. 

n cuib se aflau două ouă 
mari, albe. Peter le luă în mînă, 
le ridică în sus şi stătu cîteva 
clipe în cumpănă; pasărea îşi 
viri capul sub aripă, ca să nu 
fie martoră la pieirea ouălor ei; 
nu se putu stăpini totuşi să nu 
tragă cu coada ochiului pe sub 
pene, ca să vadă ce se întimplă 
cu ele. 

Nu mai ţin minte dacă v-am 
spus ori nu că pe stîncă se afla 
o _ prăjină, înfiptă în stîncă de 
nişte corsari ce trecuseră cîndva 
pe acolo, ca să însemne locul în 
care  îngropaseră o comoară. 
Prăjina nu se clintise încă din 
loc şi Scăfirlie găsise de cuviinţă 
să-şi agăţe în virful ei pălăria — 
o pălărie din pînză de cort, cu 
boruri late. Peter o luă, puse 
ouăle înăuntru şi-i dădu drumul 
pe apă. Ei bine, pălăria se do- 
vedi că ştie să plutească. 


Pricepînd ce urmărea Peter, 
pasărea Niciodată îşi mărturisi 
printr-un țipăt de bucurie admi- 
raţia pe care i-o stirnise isteţi- 
mea băiatului. Peter îi răspunse, 
potrivit obiceiului, printr-un 
chiot, ca să-i arate că împărtă- 
şeşte întru totul admiraţia ei. Pe 
urmă se urcă în cuib, înfipse în 
el prăjina în chip de catarg şi-şi 
agăţă cămașa de catarg, ca să 
aibă, de bine, de rău, şi o velă. 
In același moment, pasărea co- 
bori filfiind în dreptul pălăriei 
şi, aşezîndu-se uşurel peste ea, 
se apucă să-şi clocească ouăle. 
Purtată de valuri, pălăria o 
porni într-o parte, iar cuibul lui 
Peter în partea cealaltă, dar şi 
in inima băiatului ca şi în cea a 
păsării cînta bucuria. 

Nu vă puteţi închipui cu cîtă 
veselie fu întimpinată sosirea lui 
Peter în lăcaşul subpămîntean. 
Băiatul ajunse acasă curînd 
după Wendy, pe care zmeul o 
făcuse să zăbovească pe drum, 
purtînd-o încolo şi-ncoace. 

Una dintre cele mai fericite 
urmări ale bătăliei de pe lagună 
fu, precum veţi vedea, faptul că 
pieile-roşii trecuseră de partea 
copiilor. Peter o scăpase pe 
Crin Sălbatic de o soartă cum- 
plită, şi acum prinţesa, împre- 
ună cu vitejii ei, erau gata să-şi 
dea şi viaţa pentru Peter. Piei- 


le-roşii rămaseră aşadar toată 
noaptea să păzească intrările 
adăpostului de sub pămînt. Se 
aşteptau să fie din nou atacați 
cu înverșunare de haita piraţilor 
lui Cîrlig, şi asta în cel mai 
scurt timp. Pieile-roşii se învir- 
teau chiar și ziua prin partea 
locului, fumînd pipa păcii şi 
avind aerul că aşteaptă să le 
pice vreo bucăţică bună de min- 
care. 

Pe Peter îl botezaseră Marele 
Preot Alb, şi se aşterneau înain- 
tea lui cu fruntea în ţărină; Pe- 
ter părea grozav de încîntat, 
ceea ce nu era deloc spre lauda 
sa. 

— Marele Preot Alb — le 
spunea el, cu ifosele unui stă- 
pîn, celor care se ploconeau la 
picioarele lui — se bucură din 
toată inima văzînd cu cîtă străş- 
nicie războinicii Picaninny îi 
apără wigwamul de pirați. 

— Sînt Crin Sălbatie — îi 
răspundea frumoasa piele-roşie, 
Peter Pan m-a scăpat de la 
moarte. Peter Pan e cel mai 
bun prieten al meu. Crin Sălba- 
tic n-o să dea voie piraţilor să 
se atingă nici de un fir de păr 
din capul tău. 

A mai trecut o bucată de 
vreme şi iată-ne în fine în pra- 
gul nopţii care avea să rămînă 
pe veci întipărită în mintea co- 


piilor ca Noaptea de Pomină, 
din pricina întimplărilor petre- 
cute atunci şi a celor ce-au ur- 
mat după aceea. În pădure, 
deasupra lăcaşului subpămîn- 
tean, pieile-roşii stăteau ca de 
obicei de strajă, înfăşurate în 
pături, fiecare la postul său, în 
timp ce jos băieţii cinau; erau 
strînşi în jurul mesei cu toţii, 
afară de Peter, care ieşise să 
afle cît e ceasul. Acolo pe in- 
sulă n-aveai cum să afli cît e 
ceasul decît dacă te duceai să 
cauţi huiduma de crocodil şi aş- 
teptai apoi undeva, pe aproape, 
pînă ce se auzea bătînd ornicul 
din pîntecele lui. 

Întîmplător, de astă dată co- 
piii luau masa în joacă, stînd 
jur împrejurul unei scînduri şi 
prefăcîndu-se că mănîncă şi 
beau cu poftă; în schimb, ceea 
ce nu mai semăna deloc a 


joacă, după cum spunea 
Wendy, era hărmălaia cît se 
poate de serioasă, ba chiar 


asurzitoare pe care-o făceau. 


Bineînţeles, pe Wendy n-o su- 
păra hărmălaia, dar nu-i plăcea 


i vadă năpustindu-se cu atita 
lăcomie asupra bucatelor de pe 
masă, ca după aceea să-şi ceară 
iertare, zicînd că i-ar fi împins 
Piuilă cu cotul. Exista doar o 
regulă nestrămutată potrivit că- 
reia băieţii n-aveau voie să se 


încaiere la masă, ci erau datori 
să-i împărtăşească orişice păs, 
ridicînd cuviincios braţul şi spu- 
nînd: „Mămico, vreau să mă 
pling de cutare sau de cutare lu- 
cru“. Dar de cele mai multe ori 
se întîmpla una din două: fie că 
vreunul dintre ei uita să facă 
ceva, fie că făcea prea des ceea 
ce nu trebuia făcut. 

— Tăcere! strigă Wendy, 
după ce le atrăsese atenţia de 
douăzeci de ori pînă atunci că 
nu se cade să vorbească toţi 
odată. Spune, Fluşturilă, dragul 
mamei, căniţa ta e goală? 

— Mai are încă puţin lapte 
pe fund, mămico — răspunse 
Fluşturilă, după ce-şi adinci pri- 
virea într-o ceaşcă nevăzută. 

— Nici n-a început încă să-şi 
bea laptele — se amestecă în 
vorbă Ronţăilă. 

Deoarece nu era decit o min- 
ciună sfruntată, Fluşturilă se 
grăbi să protesteze: 

— Mămico, vreau să mă 
pling de Ronţăilă! strigă cl. 

John însă ridicase mîna 
înaintea lui. 

— Ce este, John? 

— Fiindcă Peter tot nu-i aci, 
pot să mă aşez pe scaunul lui? 

Wendy făcu nişte ochi mari, 
indignată: 

— Pe scaunul tatii, 
Nici să nu te gîndești! 


John?! 


— Dar nu e tatăl nostru ade- 
vărat — se împotrivi John. Nici 
nu ştia măcar ce trebuie să facă 
un tată, pînă nu i-am arătat eu. 

Asemenea cuvinte însă între- 


ceau orice măsură. 

— Mămico, vrem să ne plin- 
gem de John — protestară ge- 
menii 

Piuilă ridică la rindul său 
mina. 

— Nu s-ar putea — rosti el 
cu îndoială — să țin eu locul 
lui tăticu? 

— Nu, Piuilă. 


Numai că atunci cînd Piuilă 
se pornea — ceea ce nu se în- 
tîmpla prea des — nu-l mai pu- 
tea opri nici dracul. 

— Dacă nu mă lăsați să fiu 
eu tăticu — vorbi el împleticit 
şi nătîng — n-ai vrea, Michael, 
să mă laşi să fiu măcar prîslea? 

— Nu, nu vreau! se zbîrli 
Michael, care se şi cuibărise în 
coşuleţul lui. 

— Dacă nici prislea n-am 
voie să fiu — urmă Piuilă din 
ce în ce mai împleticit — aş pu- 
tea atunci să fiu măcar unul 
dintre gemeni? 

— Aş, de unde — răspunseră 
gemenii. Nu oricine poate să fie 
geamăn. E foarte greu. 

— Dacă nu mi-e dat să fiu 
nimic mai de seamă — zise Pi- 
uilă nu vrea nici unul din 


voi să mă vadă făcînd giumbuş- 
lucuri? 

— Nu! răspunseră 
într-un glas. 

În cele din urmă, Piuilă se 
lăsă păgubaș. 

— La drept vorbind, nici 
nu-mi închipuiam e-o să vreți 
— zise el. 

Ceilalţi începură să umble cu 
pirele. 

— Uite, mămico, 
tuşeşte în farfurie! 

— Uite, mămico, gemenii au 
început să muşte din merele 
tropicale. 

— Uite, mămico, la Cirlionţ: 
mănîncă gulii cu struguri! 

— Uite, mămico, Rontţăilă 
vorbeşte cu gura plină! 

— Uite, mămico, la gemeni! 

— Uite, mămico, la Cîrlionţ! 

— Uite, mămico, la Ron- 
ţăilă! 

— O, doamne, dumnezeul. 
— suspină Wendy. Am ajuns şi 
eu să cred că ai mai multe ne- 
cazuri decit bucurii de pe urma 
copiilor. 

Le spuse apoi să stringă masa 
şi, luîndu-şi coşuleţul cu moso- 
rele de aţă, se apucă de lucru: 
avea un maldăr întreg de cio- 
rapi de cirpit şi, ca de obicei, 
toţi ciorapii erau rupţi mai rău 
la genunchi. 

n timp ce ţesea, băieţii jucau 


cu topi 


Fluşturilă 


tontoroiul în jurul ei. La un 
moment dat se auziră nişte paşi 
deasupra adăpostului, şi n-o să 
vă miraţi, cred, cînd am să vă 
spun că Wendy îi recunoscu nu- 
maidecit. 

— Copii, vine tăticu! Duce- 
ți-vă de-l întîmpinaţi la uşă, aşa 
cum îi place lui. 

Afară, la lumina lunei, piei- 
le-roşii se ploconiră pînă la pă- 
mînt în faţa lui Peter. 

— Să fiți cu ochii-n patru, 
vitejilor, aţi înţeles? 

Pe urmă, ca în atitea rînduri, 
ştrengarii îl traseră în jos prin 
scorbura copacului. 

Tăticu adusese nuci pentru 
copii şi ora exactă pentru mă- 
mica. 

— Peter, să ştii că prea îi 
răsfeţi Strimbă din buze 
Wendy. 

— Ei, lasă-i că sînt mici, bă- 
trinico — încercă s-o îmbuneze 
Peter, atirnîndu-şi puşca în cui. 

— Eu l-am învăţat s ă 
mămichii bătrinico — 
Michael lui Cirlionţ. 

— Uite ce zice Michael — se 
grăbi Cirlionţ să-l pîrască. 

Unul dintre gemeni se repezi 
la Peter: 

— Tată, vrem să dansăm! 

— Dansează cit pofteşti, pri- 
chindelule — încuviinţă Peter, 
care era în toane foarte bune. 


— Dar noi am vrea să dan- 
sezi şi tu! 

Peter era într-adevăr cel mai 
bun dansator dintre toţi, dar la 
inceput se împotrivi, nemulţu- 
mit. 

— Cine, eu? Vreţi cumva să 
auziţi scîrţiind ciolanele astea 
bătrine? 

— Şi mămica! 

— Atit ar mai lipsi! protestă 
Wendy. Frumos mi-ar şedea, 
zău, să dansez: femeie în toată 
firea, cu o liotă de copii! 

— Ei, şi tu, doar e sîmbătă 
seara — spuse Fluşturilă cu su- 
bînţeles. 

— Are dreptate, Peter, e sim- 
bătă seara — rosti Wendy îndu- 
plecîndu-se. 

Aşa că li se dădu voie să 
danseze, dar numai după ce-și 
vor fi pus cămăşuţele de 
noapte. 

Copiii prinseră să cînte şi să 
țopăie îmbrăcaţi în cămăşuţe de 
noapte. Dar ce ciudat era cînte- 
cul lor! Atit de ciudat, încât ţi 
se făcea pielea de găină, pentru 
că băieţii se arătau chipurile 
speriaţi de propriile lor umbre; 
de unde să ştie, sărmanii, că în 
scurtă vreme aveau să se abată 
asupra lor nişte umbre adevă- 
rate, dinaintea cărora aveau să 
se tragă înapoi înfricoşaţi, fără 
să mai fie nevoie să se maimu- 


ţărească? Ce hărmălaie veselă podele în pat şi din pat pe po- 
făceau zburdind prin casă, cum dele! La drept vorbind, nu se 
se mai îmbrînceau, sărind de pe mai putea numi dans ceea ce 


făceau ei, ci mai curînd o bătaie 
cu perne, şi cînd joaca luă sfir- 
şit, pernele păreau să-i roage să 
încingă o nouă bătălie, ca nişte 
partenere de dans care ar fi pre- 
simţit că n-aveau să-i mai întil- 
nească niciodată. Şi ce de năz- 
bitii nu mai povestiră pînă la 


ora culcării, cînd începea de 
obicei să-şi depene poveştile 
Wendy! Pînă şi Fluşturilă se 


apucase la un moment dat să 
spună nu mai știu ce istorie, al 
cărei început era atit de plictisi- 
tor, încît i se tăiase pofta să 
mai urmeze. 

— Da, începutul e cam plic- 
ticos — mărturisi el, îngroşind 


glasul. Ştiţi ce? Să zicem mai 
bine că v-am povestit sfirșitul. 

În cele din urmă se culcară 
cu toţii, dornici să asculte bas- 
mul măicuţei Wendy, basmul la 
care copiii ţineau cel mai mult, 
dar pe care Peter nu putea să-l 
sufere. De obicei, cînd Wendy 
începea să-l povestească, ieșea 
din odaie sau îşi punea mîinile 
la urechi; şi poate că dac-ar fi 
făcut şi de data aceasta la fel, 
copiii s-ar fi aflat pînă în ziua 


de astăzi tot pe insulă. În seara 
aceea însă, Peter rămase la lo- 
cul său, pe scăunel, şi acum 
vom vedea ce s-a mai întimplat 
după aceasta. 


inişte! Cum 
vă spu- 
neam 
deci... 

începu Wendy, cu un aer sfătos. 

Michael stătea cuibărit la pi- 
cioarele ei, iar ceilalţi şapte 
băieţi erau culcaţi în pat. 

— A fost odată ca niciodată 
un domn... 

— Mai bine o doamnă — se 
impotrivi Cîrlionţ. 

— Mai bine un şobolan 
— îşi dădu cu părerea Ronţă 

— Tăceţi! îi luă la rost mă- 
mica lor. A fost odată ca nicio- 
dată un domn şi o doamnă 

— O, mămico — răsună gla- 
sul unuia dintre gemeni — va 
să zică e şi o doamnă? Atunci 
n-a murit, nu-i aşa? 

— Sigur că nu. 
— Ce bine-mi 
murit! se bucură Piuilă. 
nu-ţi pare bine, John? 
— Ce mai întrebi? 


alb 


pare că n-a 


Ţie 


— Ţie-ţi pare bine, Ronţă 

— Oho, şi încă cum! 

— Dar vouă vă pare bine, 
gemenilor? 

— Da. 

— O, Doamne! oftă Wendy. 

— la, mai puţină gălăgie! se 


răsti Peter. 
— Şi domnul ăsta — urmă 
Wendy — se numea domnul 


Darling. lar doamna se numea 
doamna "Darling. 

— Eu îi cunosc! sări cu gura 
John, ca să le facă-n necaz ce- 
lorlalţi. 

— Mi se pare că şi eu îi cu- 
nosc — adăugă Michael cu oa- 


recare îndoială. 
— Ştiţi, domnul şi doamna 
Darling erau căsătoriţi — îi lă- 


muri Wendy. Ei, şi ce credeţi 
voi că aveau în casă? 

Şoareci albi! strigă Ron- 
„ ca luminat de un gînd fe- 


— Cine poate să ghicească! 
dădu din umeri Piuilă, măcar 
că știa povestea pe de rost. 

— Taci, Piuilă! Aveau trei 
odrasle. 

— Ce-i aia odrasle? 

— Şi tu eşti o odraslă, gea- 
mănule! 

— Ai auzit, John? Și eu sînt 
odraslă, 

— Mare scofală! Odrasle în- 
seamnă copii — zise John. 

— Of, Doamne, Doamne! 
oftă Wendy. Ei, şi astea trei 
odrasle aveau o dădacă foarte 
credincioasă, care se chema 
Nana; dar într-o zi, domnul 
Darling s-a supărat pe Nana, a 
dus-o în curte şi a pus-o în lanţ. 
Şi-atunci ce să vezi: cei trei co- 
pii s-au ridicat în văzduh şi-au 
zburat de acasă. 

— Vai, ce poveste frumoasă! 
se minună Ronţăilă. 

— Au zburat de acasă 
continuă Wendy — şi au plecat 
în Țara Nicăierea, unde trăiesc 
copiii pierduţi. 

— Am știut eu că aşa au fă- 
cut! se amestecă în vorbă şi 
Cirlionţ. Nu-mi dau seama 
cum, dar am fost sigur de la în- 
ceput că aşa s-a întîmplat. 

— Ascultă, Wendy în- 
trebă Piuilă — nu cumva unul 
dintre copiii ăştia pierduţi se 
cheamă Piuilă? 


— Chiar aşa, ai ghicit! 

— Aha, va să zică e vorba şi 
de mine în povestea asta. Ura, 
Ronţăilă, ai auzit? Se pome- 
neşte și de mine în povestea 
asta. 

— Ssst! Acuma v-aş ruga să 
vă sîndiţi bine de tot ce-a fost 
în sufletul bieţilor părinţi cînd 
au văzut că le-au fugit copiii de 
acasă. 

— Săracii de ei! se tînguiră 
băieţii, deşi de fapt nu le păsa 
nici cît negru sub unghie de su- 
ferinţele bieţilor părinţi. 

— Gindiţi-vă la pătuţurile 
lor, care au rămas goale! 

— Sărmanele! 

— Mai mare jalea! rosti vesel 
unul dintre gemeni. 

— Tare mi-e teamă că poves- 
tea asta o să sfirşească prost — 
adăugă frăţiorul lui. Tu ce zici, 
Ronţăilă? 

— Eu abia aştept să aud sfir- 
şitul! 

— Dacă aţi şti voi ce neţăr- 
murită e dragostea de mamă — 
le spuse Wendy cu mîndrie în 
glas — nu v-aţi mai teme, 

Și acum ajunsese la ultima 
parte a povestirii pe care nu pu- 
tea s-o sufere Peter. 

— Mie îmi place dragostea 
de mamă — zise Piuilă, pocnin- 
du-l pe Ronţăilă cu perna în 
cap. ie îți place, Ronţăilă? 


— Foarte mult — răspunse — Vedeţi voi, copii — zise 
acesta, buşindu-l la rîndul său Wendy îngăduitoare — fetița 


cu perna. din povestea noastră ştia că 


mămica o să lase mereu fereas- 
tra deschisă, ca să poată intra 
copiii dacă s-ar întoarce acasă; 
şi de aceea, fetiţa împreună cu 
frăţiorii ei au rămas ani şi ani 
de zile printre străini. 

— Dar s-au mai întors vreo- 
dată acasă? 

De astă dată, Wendy ocoli 
răspunsul, 

— Şi acum — zise ea, adu- 
nîndu-şi puterile pentru scena 
cea mare — să aruncăm o pri- 
vire în viitor. 

Toți copiii îşi răsuciră cape- 
tele, ca să poată privi mai bine 
în viitor. 

— Şi aşa au trecut ani după 
ani; şi acum ia să vedem cine 
poate să fie doamna asta ele- 
gantă, nici prea tînără, dar nici 
în vîrstă, care coboară în gara 
din Londra? 

— Cine e, Wendy? Cine e? 
strigă Ronţăilă, tremurînd de 
nerăbdare, ca şi cum habar n-ar 
fi avut cine putea să fie. 

— Ea să fie oare? Da. Ba 
nu... Ba da, ea este, frumoasa 
Wendy! 

— O-o-o! 

— Şi cine să fie cei doi băr- 
baţi falnici şi distinşi care o în- 
soţesc, oameni în toată firea 
acum, înalţi şi voinici? Să fie 
oare John şi cu Michael? Chiar 
ei sînt! 


— O-o-o! 

— Vedeţi, frățiorii mei 
zise Wendy, arătînd cu degetul 
în sus — fereastra noastră mai 
e şi acum deschisă. Da, acum 
sîntem în sfîrşit răsplătiți pentru 
încrederea nestrămutată pe care 
am avut-o în dragostea de 
mamă. Şi aşa, cop î 
în zbor la mămica şi la tăticul 
lor. Nu vă mai spun ce fericire 
a fost pentru toţi cînd i-au vă- 
zut din nou acasă; să-i lăsăm 
deci să se bucure în tihnă şi să 
tragem cortina. 

În momentul în care Wendy 
rosti cuvintele cu care se în- 
cheia povestea ei, Peter scoase 
un geamăt înăbuşit. 

— Ce este, Peter? strigă 
Wendy şi se duse repede lingă 
el, închipuindu-şi că i s-o fi få- 
cut rău. Te doare ceva, Peter? 

— Nu, nu mă doare aşa cum 
crezi tu — răspunse Peter. 

— Dar cum te doare, atunci? 

— Wendy, să ştii că te înşeli; 
nu toate mamele sînt aşa cum 
ai spus! 

Copiii se strînseră buluc în 
jurul lui. Erau din cale-afară de 
îngrijoraţi văzindu-l cît de mult 
suferea. Şi atunci el le dezvălui 
o taină pe care o păstrase cu 
străşnicie pînă atunci. 

— Cindva — începu el — 
credeam, ca şi tine, că mămica 


mea o să ţină mereu fereastra 
deschisă, aşteptindu-mă să mă 
întorc; așadar, după ce am hoi- 
nărit luni şi luni de zile, în cele 
din urmă mi-am luat zborul şi 
m-am întors înapoi acasă; dar 
fereastra de la odaia mea era 
închisă şi ferecată cu oblonul, 
pentru că între timp mama ui 
tase cu totul de mine, iar în pă- 
tuţul meu am găsit dormind un 
alt băieţel. 

N-aș putea pune mina-n foc 
că era adevărul adevărat, însă 
Peter părea pe deplin convins 
de ceea ce spunea; şi vorbele lui 
avură darul să-i înfricoşeze pe 
copii. 

— Wendy, să mergem aca: 


strigară John şi cu Michael 
într-un glas. 
— Să mergem — încuviinţă 


ea, apucindu-i de mină. 

— Dar nu chiar astă-seară! 
spuseră cu spaimă şi nedume- 
rire copiii pierduţi, 

— Ba chiar acum — răs- 
punse hotărită Wendy, pentru 
că în momentul acela îi trecuse 
prin minte un gînd înfiorător: 
dacă mămica ei s-o fi îmbrăcat 
cumva în doliu după ei? Peter, 
eşti atît de bun să te îngrijeşti 
de tot ce trebuie ca să putem 
pleca 

— Cum doreşti — răspunse 
el cu sînge rece, ca şi cînd fetiţa 


l-ar fi rugat doar să-i dea nucile 
de pe masă. 

Nici unul dintre ei nu socoti 
cu cale să rostească măcar cu- 
vintele care se spun de obicei 
într-o împrejurare ca asta: „Imi 
pare rău că n-o să ne mai ve- 
dem!“ De vreme ce Wendy nu 
părea deloc tulburată la gîndul 
că se despărţea, Peter voia să se 
arate la fel de nepăsător. 

Vă daţi seama însă că adevă- 
rul era cu totul altul. La drept 
vorbind, Peter era supărat foc 
pe oamenii mari, care, ca întot- 
deauna, le stricaseră tot cheful. 
Clocotind de mînie, de îndată 
ce se căţără în scorbura lui, în- 
cepu a răsufla repede-repede, 
cam de cinci ori pe secundă. 
Anume făcea aşa, fiindcă îşi 
amintise de un proverb din 
Țara Nicăierea, care zicea că, 
de fiecare dată cînd îţi tragi ră- 
suflarea, moare un om în toată 
firea; şi, ca să se răzbune, Peter 
se străduia să ucidă în cel mai 
scurt timp cît mai mulți. 

Pe urmă, după ce dădu piei- 
lor-roşii poruncile cuvenite, co- 
borî din nou în adăpost, unde 
în lipsa lui se petrecuse un lu- 
cru fără doar şi poate ruşinos. 
Înspăimîntaţi de faptul că 
Wendy avea de gînd să-i pără- 
sească, copiii pierduţi se apro- 
piaseră de ea ameninţători: 

— O să fie mai rău decît 


înainte de venirea ei! 

— N-o lăsăm să plece! 

— Parcă-i după ea: o ţinem 
zălog aici! 

— Chiar aşa, hai s-o punem 
în lanțuri! 


— Piuilă — strigă Wendy — 
apără-mă, te rog! 

La care Piuilă îi răspunse 
printr-un gest cît se poate de 
mărinimos. De data asta, în 
sfîrşit, lăsă la o parte aiurelile 
pe care le spunea de obicei şi 
vorbi cu demnitate: 


— Eu nu sînt decit Piui- 


lă-Năpîrstoc — zise el — şi ni- 


meni nu mă bagă în seamă. Dar 
dacă îndrăzneşte cineva să se 
poarte cu Wendy altfel decît un 
gentleman englez, îl umplu de 
sînge cît ai clipi. 

Zicînd acestea, scoase pe loc 
pumnalul; băieţii se traseră îna- 
poi, speriaţi. Tocmai atunci se 
întoarse şi Peter, şi băieţii îşi 
dădură seama numaidecît că nu 
vor avea nici un sprijin din par- 
tea lui. Nu era el omul care să 
oprească o fată în Ţara Nicăie- 
rea împotriva voinţei ei. 

— Wendy — o înştiinţă el, 
plimbîndu-se încolo şi încoace 
prin cameră — le-am spus piei- 
lor-roşii să te călăuzească prin 
pădure, fiindcă ar fi prea obosi- 
tor pentru tine să zbori. 

— Mulţumesc, Peter. 

— După aceea — urmă el, 
cu glasul tăios şi poruncitor al 
celor care-s deprinşi să fie as- 
cultaţi Tilincuţa o să te 
treacă mai departe peste mare. 
Du-te şi trezeşte-o, Ronţăilă. 


Ronţăilă trebui să bată de 
două ori pînă să capete un răs- 
puns, cu toate că Tilincuţa nu 
dormea, ci stătea de o bucată 
de vreme în vîrful patului, tră- 
gînd cu urechea. 

— Cine-i acolo? Cum îndrăz- 
neşti? Cară-te de-aici! se răsu. 

— Scoalăne, Tilincuţo 
strigă  Ronţăilă trebuie să 
pleci cu Wendy într-o călătorie. 


Tilincuţa fusese cît se poate 
de încîntată, nici vorbă, auzind 
că Wendy voia cu tot dinadin- 
sul să plece; dar îşi pusese în 
gînd să nu-i slujească în ruptul 
capului de călăuză, lucru pe 
care nu se sfii să-l spună în 
gura mare, ba chiar folosind 
unele cuvinte destul de urite; 
apoi se prefăcu a fi adormit la 
loc. 

— Zice că nu vrea! dădu din 
umeri Ronţăilă, drept care Pe- 
ter se îndreptă încruntat spre 
odaia tinerei doamne. 

— Tilincuţo! se răsti el. 
Dacă nu te scoli chiar acum şi 
nu te îmbraci fără multă toc- 
meală, să ştii că trag perdelele 
ca să te vadă toţi cum eşti. 

Amenințarea lui o făcu să 
sară jos din pat într-o clipă. 

— Cine ţi-a spus că nu vreau 
să mă scol? protestă ea. 

Între timp, copiii se uitau 


pierduţi la Wendy, care se pre- 
gătea de plecare împreună cu 
John şi Michael, şi erau tare 
amăriţi cu toţii, nu numai pen- 
tru că erau pe cale s-o piardă, 
dar şi pentru că simțeau c-o aş- 
teaptă altă viaţă mai plăcută, la 
care nici nu fuseseră măcar pof- 
tiți să ia parte. 

— Dragii mei — zise în cele 
din urmă Wendy — dacă vreţi, 
n-aveţi decit să veniţi şi voi cu 
mine. Cred că i-aş putea îndu- 
pleca pe părinţii mei să vă în- 
fieze. 

De fapt, cuvintele acestea fu- 
seseră rostite mai mult pentru 
Peter; dar fiecare dintre băieți 
fu convins că vorbise numai 
pentru el, drept care începură 
cu toţii să ţopăie de bucurie. 

— Dar ce vor zice cînd au să 
vadă că sîntem atiţia? N-o să se 
teamă c-o să aibă prea multă 
bătaie de cap cu noi? întrebă 
Ronţăilă în timp ce zburdau 
prin odaie. 

— Da’ de unde — zise 
Wendy, croindu-şi repede în 
minte un plan. Cel mult au să 
mai pună cîteva pătuţuri în sa- 
lon. Iar în zilele cînd vin musa- 
firi, au să le acopere cu nişte 
paravane. 

— Peter, putem să plecăm? 
întrebară copiii, cu o rugăminte 
în glas. 


— Mă rog, n-aveţi decit — 
răspunse Peter cu un zîmbet 
trist. 

Fără să mai stea pe gînduri, 
băieţii se şi apucară să-și facă 
bocceluţele, 

— Şi acum, Peter zise 
Wendy, socotind că toate lucru- 
rile fuseseră puse la cale — 
înainte de plecare, vreau să-ţi 
dau doctoria. 

Nu era plăcere mai mare pen- 
tru ea decît să-l doctoricească, 
şi am destule temeiuri să cred 
că-i dădea la doctorii cu nemi- 
luita. Bineînţeles, nu cra vorba 
decît de apă chioară, pe care i-o 
urna dintr-o sticlă, scuturînd-o 
bine înainte de a număra pică- 
turile, în aşa fel încît ai fi jurat 
că-i într-adevăr un medicament. 
De astă dată însă, Peter nu mai 
căpătă doza cuvenită, deoarece 
tocmai cind se pregătea să i-o 
dea, Wendy observă tristeţea 
zugrăvită pe chipul său şi simţi 
o strîngere de inimă. 


— Fă-ţi bagajele, Peter — îl 
îndemnă ea, scuturind sticla. 

— Nu — răspunse el, păs- 
trîndu-și cumpătul. Nu vin cu 
tine, Wendy. 

— Ba ai să vii, Peter. 

— Ba nu. 

Şi ca să-i arate că pleca- 


rea ei nu-l mîhnea nici cît negru 
sub unghie, Peter începu să 


joace tontoroiul prin odaie, cîn- 


tind cu o prefăcută voioşie 
dintr-un cimpoi nevăzut. 
Wendy se văzu nevoită să 


alerge după el, deși nu era un 
lucru prea cuviincios din partea 


unei doamne. a i 
— Vino cu noi. să-ți cauţi 
mămica — îl îmbic ea. 


— Nu, nu — îi răspunse el 
neînduplecat. Mi-e teamă să nu 
spună c-am crescut mare. Vreau 
să rămîn mereu copil, ca să mă 
pot juca toată ziua. 

— Bine, Peter, dar... 

— Nu. 

Neavind încotro, Wendy tre- 
bui să le împărtășească şi celor- 
lalți hotărirea lui. = 

— Peter nu vrea să vină cu 
noi. 

Va să zică, Peter se gindea 
să-i pă ! Băieţii îl priviră 
încurcaţi şi rămaseră locului cu 
traista în băț. La început se te- 
mură ca nu cumva, răzgîndin- 
du-se între timp, Peter să nu le 
mai dea voie nici lor să plece. 
Peter î cra mult prea demn 
să facă una ca asta. 

— Dacă vă găsiţi mamele — 
rosti el cu glas înăbuşit — sper 
că veţi şti să le îndrăaiţi. Ei, şi 
acum să nu vă aud smiorcăind 
şi nici să nu faceţi prea mult tă- 
răboi; drum bun, Wendy! 

Le întinse apoi mîna vesel, ca 


şi cînd şi-ar fi dat seama că 
băieţii nu mai puteau zăbovi 
nici o clipă sau ca şi cum şi-ar 
fi amintit deodată că avea ceva 
foarte important de făcut. 

— Peter, să nu uiţi cumva 
să-ţi schimbi flaneluţa — îi 
puse în vedere fetiţa, care tot 
nu se indura încă să plece. 

Wendy avusese întotdeauna 
grijă de copii să nu uite să se 
primenească. 

— Nu, nu. 

— Şi să-ţi iei doctoriile, auzi? 

— Da. 

Şi acum se părea că nu mai 
aveau nimic să-şi spună; urmă 
un răstimp de tăcere, în care 
toţi stăteau locului nespus de 
stingheriţi. Peter însă nu era 
omul care să se lase înduioşat. 

— Eşti gata, Tilincuţo? strigă 
el. 

— Da! da! 

— Atunci, ia-o înainte. 

Tilincuţa se înălţă ca o să- 
geată în virful celui mai semeţ 
copac; nimeni însă nu mai 
apucă s-o urmeze, pentru că 
tocmai în clipa aceea piraţii gă- 
siră cu cale să se năpustească 
asupra  pieilor-roşii, dezlănţuin- 
du-se ca o vijelie. Deasupra pă- 
mîntului, unde pînă atunci 
domnise liniştea cea mai desă- 
virşită, tipetele, vaietele şi scriş- 
niturile jungherelor de oţel sfî- 


şiau acum văzduhul. Dedesubt 
se aşternu o tăcere de moarte. 
Băieţii căscară rind pe rind gura 
şi rămaseră cu ea aşa, căscată. 
Wendy căzu în genunchi şi în- 
tinse braţele spre Peter. Toate 
braţele stăteau întinse către Pe- 


ter, ca şi cînd o răbufnire de 
vint le-ar [i abătut într-acolo; 
pe feţele tuturor se citea rugă- 
mintea mută să nu-i părăsească 
la ananghie. Peter puse numai- 
decit mina pe sabie, în timp ce 
din ochii lui scăpărau fulgere. 


otuşi atacul 
piraţilor îi 
luase pe 
nepusă 
masă. 

Viteaza prinţesă Crin Sălba- 
tic, împreună cu cei zece voinici 
de care era înconjurată se po- 
meniseră împresuraţi fără veste 
de viclenii pirați. Apucînd în 
pripă armele, pieile-roşii înfio- 
raseră văzduhul cu strigătele lor 
războinice, prea tirziu însă, din 
păcate. 

Ne vine cam greu să zugră- 
vim bătălia ce se încinse între ei 
şi care, la drept vorbind, se- 
măna mai curînd cu un măcel. 
Mulţi dintre cei ce alcătuiau 
cindva floarea tribului copiilor 
de indieni îşi aflară sfirşitul în 
toiul ei. Dar nu toţi muriră ne- 
răzbunaţi, căci odată cu Lupul 
Şui căzu şi Alph Cărămidă, ca 
să nu tulbure de două ori liniş- 
tea Oceanului Atlantic; iar prin- 
tre cei care muşcară din ţărină 


se număra şi Geo şi Scourie, şi 
Chas Turley, ca şi alsacianul 
Foggerty. Turley fu răpus de se- 
curea Fioroasei Pantere, care în 
cele din urmă izbuti să-și 
croiască drum printre pirați îm- 
preună cu Crin Sălbatic şi cu 
cei cîţiva copii din trib care mai 
rămăseseră teferi. 

Peripeţiile acelei nopţi de po- 
mină nu se încheiaseră încă, de- 
oarece nu pe indieni urmărea 
de fapt Cîrlig să-i nimicească: 
pieile-roşii erau doar albinele pe 
care căutase să le scoată afară 
din stup, afumîndu-le, ca să 
poată pune mîna pe miere, Pe- 
ter Pan era cel pe care își pu- 
sese în gind să-l prindă, Peter 
Pan şi "Wendy, cu toţi ortacii 
lor, dar în primul rînd Peter 
Pan. 

Întrebarea era însă cum să 
pătrundă în lăcaşul de sub pă- 
mint sau cum să-şi strecoare 
prin scorburi jigodiile aflate în 
solda lui? Căpitanul piraţilor îşi 


plimba ochii lacomi de la unul 
la altul, cîntărind din privire pe 
cei care i se păreau a fi mai 
subţiri. Tilharii se perpeleau de 
mama focului, ştiind prea bine 
că dacă i se năzărea lui Cirlig, îi 
putea băga în scorburi cît ai 
zice peşte, legaţi de capătul unei 
prăjini. 

Dar ce făceau băieţii în vre- 
mea asta? l-am lăsat în adăpos- 
tul lor subpămîntean în 
momentul cînd au început să 
zăngăne armele, aproape impie- 
triţi de spaimă, cu gurile căscate 
și braţele rugătoare întinse către 
Peter, ca să ne întoarcem acum 
la ei chiar în clipa în care, sfir- 
şind de bocit, îşi lăsau braţele 
in jos, neputincioşi. Zarva înfri- 
coşată ce se dezlănţuise din se- 
nin deasupra pămîntului înce- 
tase aproape tot atit de năpras- 
nic precum se şi stîrnise, poto- 
lindu-se ca o învolburare sălba- 
tică de vint; dar în sinea lor 
băieţii simțeau cu toţii că îm- 
prejurarea aceasta le pecetluise 
soarta. 

— Care din ei o fi învins? 

Trăgind cu urechea la gura 
scorburilor, piraţii auziră deslu- 
şit întrebările pe care şi le pu- 
neau băieţii, dar — drăcia dra- 
cului! — tot atît de desluşit au- 
ziră şi răspunsul lui Peter. 

— Dacă au învins indienii — 


îi lămuri el — în curind o să se 
audă tam-tam-ul; aşa obişnuiesc 
ei să-şi trîmbiţeze orice biru- 
inţă. 

Întimplarea făcuse ca Pirjol 
să dea peste tam-tam, ba chiar 
să stea în momentul acela că- 
lare pe el. 

— N-o să mai auziţi voi în 
ecilor tam-tam-ul sunind 

mormăi el. 

Spre marea lui mirare, Cîrlig 
îi făcu semn să bată el însuşi 
tam-tam-ul; abia după cîteva 
clipe, tilharul reuşi să priceapă 
în fine tilcul înfricoşat al acestei 
porunci viclene. 

Pirjol bătu o bucată de vreme 
toba, apoi se opri trăgînd iar cu 
urechea, beat de bucurie. 

am-tam-ul! strigă Peter, 
îi auziră limpede gla- 
Băieți, au învins indienii! 

Copiii, a căror soartă fusese 
în momentul acela hotărită, răs- 
punseră prin urale — pe care 
inimile haine ce pîndeau deasu- 
pra lor le ascultară cu desfătare 
ca pe cea mai plăcută muzică 
— şi se grăbiră să-şi ia din nou 
rămas bun de la Peter. Piraţii 
nu prea puteau să înţeleagă 
pentru ce făceau treaba asta, 
dar acum nu le mai păsa de ni- 
mic, fiind prea din cale-afară de 
bucuroşi la gîndul că duşmanii 
lor se pregăteau să iasă de bună 


din scorburi. Schimbau 
între ei rînjind cu vicle- 
nie şi-şi frecau mîinile. Cîrlig le 
împărţi porunci la iuţeală şi pe 
tăcute, mai mult prin semne: 
puse pe cîțiva dintre ei să stea 
de pază în dreptul fiecărui co- 
pac, iar pe ceilalţi îi aşeză pe un 
singur rînd, la o depărtare de 
vreo doi metri unul de altul. 

Primul care ieşi afară fu Cîr- 
lionţ. Nici nu apucă bine să se 
strecoare prin gura scorburii şi 
se pomeni în braţele lui Cecco, 
care-l aruncă lui Pirjol. Acesta 
îl aruncă la rîndul său lui Scă- 
firlie, care-l aruncă lui Bill Cu- 
reluşă, care-l aruncă lui Gă- 
luşcă şi tot aşa mai departe. 
Cîrlionţ trecu astfel din braţele 
unuia într-ale celui următor, 
pînă ce căzu la picioarele pira- 
tului negru. Toţi băieţii fură 
smulşi fără milă în acelaşi chip 
din scorburile lor şi se treziră 
zburînd prin aer, mai mulţi de- 
odată, ca nişte baloturi azvirlite 
din mînă în mînă. 

În schimb Wendy, care ieşi 
ultima la iveală, se bucură de 
cu totul altă primire. Cîrlig îşi 
scoase pălăria în faţa ei, făcînd 
pe cavalerul, şi-i oferi braţul 
pentru a o conduce la tovarăşii 
ei, cărora tocmai li se punea că- 
luşi. 

Ca nu cumva să fugă, tilharii 


îi legară cu genunchii la gură. Şi 
pentru ca să fie cît mai bine 
strinşi în chingi, piratul negru 
tăiase o funie în nouă bucăţi 
egale. 

Cirlig le făcu apoi semn oa- 
menilor lui să ducă prizonierii 
pe corabie. 

Dar cum să-i care pină 
acolo? Ghemuiţi cum erau şi le- 
gaţi fedeleş, ar fi putut foarte 
bine să fie daţi de-a dura la 
vale, ca nişte poloboace, dar 
drumul era în mare parte mlăş- 
tinos. Şi de astă dată însă iscu- 
sinţa lui Cîrlig îi scoase din în- 
curcătură. Căpitanul le arătă cu 
degetul căsuţa în care locuise 
Wendy la început, poruncin- 
du-le s-o folosească drept mij- 
loc de cărăuşie. Piraţii îi arun- 
cară fără multă vorbă pe copii 
înăuntru, şi patru dintre ei, mai 
voinici, ridicară căsuţa pe 
umeri, ceilalţi rămînînd mai în 
urmă. Ciudatul alai porni la 
drum, afundindu-se în pădure, 
în cîntecele fioroase cîntate de 
pirați în cor. 

Primul lucru pe care-l făcu 
Cirlig, văzîndu-se singur la că- 
derea nopţii. fu să se apropie în 
virful picioarelor de unul din 
copacii scorburoşi, care se ni- 
merise să fie chiar copacul lui 
Fluşturilă, ca să vadă dacă 
poate să se strecoare înăuntru. 


Pe urmă rămase o bucată de 
vreme pe gînduri, urzind în si- 
nea lui un plan. Aţinti urechea, 
ascultind cu încordare dacă nu 
se aude venind vreun zvon de 
pe tărimul subpămîntean, dar 
atit acolo, cît și la suprafaţa pă- 
mîntului, domnea aceeaşi tă- 
cere. Oare băiatul care nu ieşise 
încă la iveală dormea sau, dim- 
potrivă, stătea la pîndă jos, la 
rădăcina copacului, cu pumna- 
lul în mînă? — chibzuia tarto- 
rul piraţilor. 

Din păcate îşi dădu curînd 
seama că n-avea alt mijloc de a 
afla adevărul decît să coboare 
prin scorbură. Cîrlig îşi scoase 
atunci încetişor pelerina şi, cu 
băgare de seamă, ca să nu facă 
nici cel mai mic zgomot, o lăsă 
jos, apoi, muşcîndu-şi buzele 
pînă la sînge, se viri în văgăună. 
Era un om curajos de felul său; 
şi totuşi, o clipă se opri locului 
să-și şteargă fruntea, de pe care 
se prelingeau broboane de su- 
doare, aşa cum picură ceara 


dintr-o lumînare. Pe urmă, tot 
fără zgomot, se lăsă binişor să 
alunece în necunoscut. 

Ajunse nevătămat în fundul 
scorburii, unde se opri iarăşi o 


clipă, ţinîndu-şi uflarea, deşi 
abia dacă mai îndrăznea să ră- 
sufle. Pe măsură ce-şi obişnuia 
ochii cu lumina chioară de sub 


pămînt, începea să desluşească 
unele lucruri din lăcaşul de la 


rădăcina copacilor; dar ceea 
ce-i atrase îndeosebi atenţia şi 
asupra căruia se aţinti în cele 
din urmă privirea-i lacomă fu 
patul în care dormeau laolaltă 
copiii; îl căuta de atîta amar de 
vreme şi abia acum reuşise, în 
sfirşit, să-l descopere. Pe pat se 
afla Peter, care dormea dus. 

După plecarea copiilor, Pe- 
ter, care habar n-avea de trage- 
dia petrecută la suprafaţa pă- 


mîntului, cîntase voios din cim- 
poi o bucată de vreme. Cînta- 
rea lui însă — ştiu bine — nu 
era decit o încercare deznădăj- 
duită de a-şi dovedi lui însuşi 
că nu-i pasă de primejdia ce-l 
pîndea. Apoi îşi pusese în gînd 
să nu-şi ia doctoria, numai ca 
să-i facă în ciudă lui Wendy. 
După aceea, ca s-o necăjească 
şi mai tare, se întinsese pe pat 
fără să dea la o parte cuvertura; 
Wendy avea întotdeauna grijă 
să-i învelească la culcare, pen- 

tru că niciodată nu se poate şti 
dacă peste noapte nu se lasă fri- 
gul. În cele din urmă, Peter Pan 
Simţise deodată că-i dau lacri- 
mile, însă în aceeaşi clipă îi tre- 
cuse prin minte că fata s-ar fi 
supărat foc dac-ar fi aflat că în 
loc să plingă Peter ridea; şi 
atunci izbucnise într-un hohot 
năprasnic de ris, în toiul căruia 
adormise. Îi spînzura un braţ 
peste marginea patului, ţinea un 
picior îndoit, şi cum hohotul de 
rîs rămăsese întrerupt la jumă- 
tate, rămăsese cu gura deschisă, 
lăsînd să i se vadă dinţişorii ca 
nişte mărgăritare. 

Deşi opaițul arunca o zare de 
lumină asupra patului, Cîrlig se 
credea tot în întuneric şi, făcînd 
pe dibuite primul pas, se izbi de 
ceva: era uşa scorburii lui Fluş- 
turilă. Pînă atunçi, căpitanul pi- 
raţilor privise pe deasupra uşii, 
care nu acoperea pe de-a-ntre- 
gul deschizătura... Căutînd 
clanţa, îi veni să urle de ciudă, 
descoperind că era aşezată jos 
de tot, mult prea jos ca s-o 
poată apuca. Începu a zgilţii 
uşa, opintindu-se cu nădejde în 
ea. Ei, drăcie! S-ar putea oare 
ca şi de data asta să-i scape 
printre degete duşmanul? 

Hait, dar asta ce naiba mai 
era? Cu toate că avea ochii îm- 
păienjeniţi de furie, zărise doc- 


toria lui Peter pe o poliţă la 
care putea ajunge uşor cu mîna. 
Chibzui în sinea lui cam ce-ar 
putea să fie şi, cît ai clipi din 
ochi, îşi făcu socoteala că în 
sfirşit îl avea în palmă pe băie- 
telul adormit. 

Ca nu cumva să fie prins de 
viu vreodată, Cîrlig purta întot- 


deauna asupra lui o doctorie 
ucigătoare, pregătită chiar de el, 
din toate inelele cu otravă ca- 
re-i căzuseră în mînă. Le pusese 
să fiarbă împreună, şi licoarea 
gălbuie pe care o dobîndise în 
cele din urmă era cu siguranță 
cel mai puternic venin din cîte 
se aflau pe lume, deşi necunos- 


cut încă oamenilor de ştiinţă. 

Turnă cinci picături din ea în 
doctoria lui Peter. Apoi, arun- 
cînd o ultimă privire stăruitoare 
şi aprinsă asupra victimei sale, 
făcu calea întoarsă şi, cu chiu, 
cu vai, se căţără înapoi în scor- 
bură. 

Cît despre Peter, dormea li- 
niştit mai departe. Luminiţa 
opaiţului pîlpîi şi se stinse, lă- 
sînd încăperea cufundată în 
beznă; Peter nu se trezi totuşi. 
Ceasul din pîntecele crocodilu- 
lui bătuse de mult ora zece, 
cînd Peter se ridică deodată în- 


| fiorat în capul oaselor. Nu ştia 


ce anume îl făcuse să se scoale: 
pesemne o bătaie uşoară şi 
sfioasă la uşa scorburii sale. 

Deşi uşoară și sfioasă, în tă- 
cerea care domnea în odaie, bă- 
taia aceea în uşă avea totuşi 
ceva fioros. Peter îşi căută pe 
bijbiite pumnalul şi, apucîndu-l 
în mînă, întrebă: 

— Care eşti acolo? 

Aşteptă cîtva timp, în care nu 
primi nici un răspuns. Şi iarăşi 
se auzi bătind în uşă. 

— Cine e? 

Nici de astă dată nu-i răs- 
punse nimeni. 

Simţi cum îi zvicneşte inima 
în piept, lucru care, la drept 
vorbind, îi plăcea mai mult de- 
cît ne-am fi putut închipui. Din 

Recunoscînd glasul Tilincuţei, 
Peter se grăbi să tragă zăvorul. 
Zina intră înfrigurată, roşie la 
faţă şi cu rochia mînjită de no- 
roi. 

— Ce s-a întîmplat? 

— Nici nu-ţi trece prin gînd 
ce s-a întîmplat! strigă ea şi-l 
puse de trei ori să încerce a 
ghici. 

— Hai, spune odată! se răsti 

xel. / 

Şi, într-o singură frază, fără 
nici o punctuație, lungă cît pan- 
glicile pe care le scot pe nas şi 
pe gură scamatorii, zina îi po- 
vesti împrejurările în care 
Wendy căzuse în mîinile tîlhari- 
lor împreună cu toată ceata de 
băieţi. 

Lui Peter îi sări inima din loc 
de nu ştiu cîte ori în timp ce-o 
asculta. Auziţi, oameni buni! 

două salturi ajunse la uşă. Spre Wendy legată fedeleş şi dusă pe 
deosebire de 'uşa lui Fluşturilă, corabia piraţilor! Ea care era 
a lui acoperea tot fundul scor- atît de dornică să trăiască ase- 
burii, aşa că nu putea vedea ce menea aventuri! . 
era în partea cealaltă, după | — Trebuie s-o salvez! strigă 
cum nici cel ce bătuse nu-l pu- el, căutindu-şi în grabă armele. 
tea vedea pe el. n clipa aceea se întreba cam 
— Nu deschid, dacă nu-mi ce-ar fi putut să-i facă plăcere 
spui cine eşti! strigă Peter. bietei Wendy. Dacă, bunăoară, 
În cele din urmă, oaspetele îi şi-ar lua doctoria, aşa cum îl 
răspunse printr-un clinchetg ar- sfătuise ea? Şi întinse mina spre“ 
monios. şipul în care acum se afla licoa- 
— Dă-mi drumul înăuntru, rea ucigătoare. 
Peter! — Nu! ţipă Tilincuţa, fiind- 


că-l auzise pe Cirlig mormăind 
ceva despre isprava pe care o 
săvirşise, în timp ce orbecăia 
prin pădure. 

— De ce? 

— E otrăvită. 

— Otrăvită? Dar cine crezi 
tu c-ar fi putut s-o otrăvească? 

— Cirlig. 

— Fugi încolo! Cum putea 
să pătrundă aici Cirlig? Şi pe 
urmă eu n-am închis ochii nici 
o clipă. 

Şi, zicînd acestea, duse la 
gură şipul. De astă dată nu mai 
era timp de tocmeală; se cereau 
fapte, nu vorbe. Şi, zvicnind ca 
fulgerul din loc, Tilincuţa se 
strecură între buzele lui şi flaco- 
naşul cu doctorie, sorbind li- 
coarea pînă la fund. 

— Ce-nseamnă asta, Tilin- 
cuțo, cum îndrăzneşti să-mi bei 
doctoria? 

Zina însă nu-i mai răspunse. 
ncepu doar să se clatine prin 
aer. 

— Ce-i cu tine? strigă Peter 


înfricoşat. 

— Era otrăvită, Peter — 
murmură ea blind. Şi acum o 
să mor. 


— Ce-ai făcut, Tilincuţo, ai 
păut-o ca să mă cruţi pe mine? 

— Da. 

— Dar de ce, Tilincuţo, de 
ce? 


Aripioarele ei abia dacă mai 
pîlpiiau. Lăsindu-se pe umărul 
lui, zina îl ciupi drăgăstoasă de 
obraz şi-i șopti la ureche: „Nă- 
tărăule!* apoi se îndreptă şo- 
văind spre camera ei, unde co- 
bori pe pătuţ. 

Peter Pan acoperi în între- 
gime cu capul cel de-al patrulea 
perete al odăiţei în care locuia 
zina, cînd îngenunche lingă ea, 
copleșit de tristeţe. Luminiţa ei 
scădea încetul cu încetul, şi 
băiatul ştia că atunci cînd se va 
stinge cu desăvirşire, era sortită 
să moară. Glasul ei se auzea 
acum atit de slab, încit la înce- 
put Peter Pan nici nu înţelese 
bine ce spunea. Cu greu izbuti 
să-i desluşească vorbele. Tilin- 
cuţa zicea că s-ar putea însănă- 
toşi, dacă toţi copiii din lume 
ar crede în zine. 

Peter întinse braţele în lături, 
deznădăjduit. La ora aceea nu 
se zărea ţipenie de copil prin 
partea locului, cu atît mai mult 
cu cît se aflau în puterea nopţii; 
se gîndi totuși să le vorbească 
celor care poate în aceeaşi clipă 
călătoreau în vis prin Țara Ni- 
căierea, şi care deci erau mai 
aproape de el decît ne-am putea 
închipui: băieţi şi fete în cămă- 
şuțe de noapte şi copii de 
pici-roşii care dormeau goi-go- 
luţi în coşuleţele lor, atîrnate de 


crengile copacilor. 

— Voi credeţi în 
strigă el tuturor. 

Tilincuţa se ridică în capul 
oaselor, cu o mişcare destul de 
vioaie, ca să afle ce soartă o aş- 
teaptă. I se păru că aude pe 
unii dintre ei răspunzind „da“, 
fără să fie însă prea sigură. 

— Tu ce zici? îl întrebă ea pe 
Peter. 

— Dacă credeţi — le strigă 
el din nou copiilor — răspun- 
deţi bătind din palme. N-o lă- 
saţi pe Tilincuţa să moară! 

Nu-şi sfirşi bine vorba, că se 
auzi lămurit ropotul celor ce 
băteau din palme. 

Printre copii mai rămăseseră 
totuși cîţiva care nu se învredni- 
ciseră să aplaude. 

Cîteva clipe mai apoi, aplau- 
zele încetară deodată; pesemne 
că în momentul acela nenumă- 
rate mame din întreaga lume in- 
traseră buzna în odăile copiilor, 
să vadă ce se întimplase; în 
orice caz, Tilincuţa scăpase cu 
viaţă. Mai întîi începu a i se în- 
firipa glasul, pe urmă sări jos 
din pat. Curînd prinse a se în- 
virti ca un prisnel prin odaie 
mai zglobie şi mai obraznică 
decît fusese vreodată. 

— Şi acum, hai s-o salvăm 
pe Wendy. 


zîne? le 


Luna străbătea cerul acoperit 
de nori, în clipa cînd Peter ieşi 
din scorbura lui, înarmat pînă 
în dinţi, dar foarte uşor îmbră- 
cat, pentru a fi cit mai sprinten. 
Şi astfel porni în căutarea tova- 
răşilor săi, fără să ţină seama 
de primejdiile ce-l pîndeau la 
tot pasul. 

Singurul lucru pe care-l avea 
de făcut era să meargă drept 
înainte, după obiceiul indieni- 
lor, şi, spre norocul său, Peter 
Pan se pricepea de minune la 
treaba asta. La un moment dat, 
trecu pe lingă el crocodilul, dar 
în afară de tic-tac-ul din burta 
jivinei nu se auzea nici un alt 
sunet, nu se simţea nici o miş- 
care şi nu se zărea nicăieri nici 
o făptură vie. 

Atunci, Peter Pan făcu acest 
cumplit legămînt: 

— De data asta, unul dintre 
noi — eu ori Cirlig, — trebuie 
să piară! 

Incepu să înainteze tîrîndu-se 
şerpeşte pe jos; puţin mai apoi 
însă se ridică în picioare şi stră- 
bătu ca săgeata un luminiş scăl- 
dat în razele lunii; ţinea un de- 
get pe buze şi o mînă pe plăse- 
lele pumnalului. Era gata de 
luptă şi fericit cum nu se mai 
poate. 


lumină ver- 
zuie, ce 
arunca o 
rază piezişă 
peste Golful Kidd, în apropiere 
de gura rîului piraţilor, străjuia 
locul în care era ancorat bricul 
„Flamura Neagră”, un vas uşor, 
aşa cum sînt mai toate vasele 
de care se slujesc corsarii în ex- 
pediţiile lor pe mare, dar mur- 
dar de sus şi pînă jos. Fiecare 
bucată din schelăria corăbiei 
era respingătoare ca un petic de 
pămînt presărat cu pene de pă- 
sări jumulite. 

Corabia adăsta învăluită în 
cerga deasă a nopţii, prin care 
n-ar fi putut răzbate nici un 
zgomot pînă la țărm. Se auzeau 
prea puţine zvonuri, şi acelea 
supărătoare pentru ureche, 
afară doar de ţăcănitul maşinii 
de cusut, la care lucra Pirjol. 
harnic şi îndatoritor ca de obi- 
Cel. 


Ciţiva tilhari stăteau rezemaţi 
de parapet; alţii şedeau pe bu- 
toaie și jucau barbut sau cărţi: 
iar cei patru care se spetiseră 
cărind pe umeri căsuţa dor- 
meau pe punte cu faţa în jos, 
dar şi prin somn aveau grijă să 
se  rostogolească la moment, 
cînd într-o parte, cînd într-alta, 
ferindu-se din calea lui Cirlig ca 
nu cumva acesta să-i zgirie în 
treacăt cu un gest pe care-l fă- 
cea fără să-şi dea seama, în vir- 
tutea obişnuinţei. 

Cîrlig tropăia pe punte, îngîn- 
durat. În sfirşit, acum îi venise 
şi lui apa la moară. Izbutise să 
se descotorosească pentru tot- 
deauna de Peter, iar ceilalţi 
băieţi se aflau în clipa de faţă 
pe bricul lui, gata să-și pri- 
mească osînda pe scîndura mor- 
ţii. 

Leprele din solda lui, crezin- 
du-l plecat cine ştie pe unde, o 
lăsaseră mai moale cu disciplina 


şi începuseră să-şi facă de cap. 
— Linişte, javrelor, că acuşi 
îmi înfig cangea în voi! se bur- 
zului el, şi zarva se potoli pe 
loc. Ia spuneţi: i-aţi pus pe toţi 
în lanţuri, să nu fugă? 
— Da, da. 

— Atunci, aduceţi-i încoace. 

Bieţii prizonieri fură scoşi cu 
toţii, afară de Wendy, din cala 
vasului şi înşiraţi înaintea căpi- 
tanului. O vreme, Cîrlig păru că 
nici nu-i bagă în seamă. Se 
plimba tacticos de colo pînă 
colo, lălăind un cîntec respingă- 
tor şi pipăind un pachet de 
cărţi de joc din buzunar. 

— Ei, şi-acum, puşlamalelor 
— spuse el vesel, întorcîndu-se 
către băieţi — şase dintre voi 
au să păşească astă-seară pe 
scîndură; doi însă ar putea ră- 
mine pe lingă mine, să mă slu- 
jească. Pe care să-l alegem, 
oare? 

Piuilă ieşi înainte cuviincios 
şi se scuză: 

— Ştiţi, domnule căpitan, nu 
cred că mămica s-ar bucura 
aflind că m-am făcut pirat. 
Spune, Fluşturilă, tu crezi că 
mămica ta s-ar bucura să fii pi- 
rat? 

Şi, rostind acestea, 
semn cu ochiul. 

— Nu cred — răspunse Fluş- 
turilă mîhnit. 

Văzîndu-l, ai fi putut să juri 
că într-adevăr îi părea rău. 

— Dar mămica ta s-ar bu- 
cura să te ştie pirat, geamănule? 

— Nu cred — rosti cel mai 
răsărit dintre gemeni, la fel de 
şmecher ca şi ceilalţi. Ce zici, 


îi făcu 


97 


Ronțăilă, mămica ta... 

— Gura! urlă Cirlig, şi copiii 
care luaseră cuvîntul fură traşi 
înapoi. la ascultă, măi băiete! 
spuse căpitanul privindu-l pe 
John. Tu pari mai puţin fricos. 
Nu ţi-a venit chef niciodată să 
te faci pirat, voinicule? 

— Cîndva aş fi vrut să mă 
numesc Jack Singerosul — măr- 
turisi acesta fisticit, neștiind 
ce-o să urmeze. 

— Frumos nume. Aşa o să-ţi 
spunem, dacă vrei să fii de-al 
nostru. 

— Tu ce crezi, Michael? în- 
trebă John. 

— Mie cum mi-aţi spune, 
dacă m-aş face pirat? întrebă 
Michael. 

— Joe Barbă-Neagră. 

Bineînţeles, Michael se simţi 
grozav de măgulit. 

— Ce zici, John? 

Michael voia să-l lase întîi pe 
John să hotărască, iar John, la 
rîndul său, aştepta acelaşi lucru 
din partea lui Michael. 

— Dar vom rămîne mai de- 
parte, nu-i aşa, supuşii credin- 
cioşi ai maiestăţii sale regelui? 

Cîrlig şuieră printre dinţi: 
Înainte de toate va trebui 
să strigaţi: „Jos regele!“ 

— Atunci, nu vreau! răbufni 
John, lovind în butoiul din faţa 
lui Cârlig. 


PETER PAN SI WENDY 


— Nici eu! îi ţinu isonul Mi- 
chael. 

— Trăiască Anglia, stăpîna 
noastră, a tuturor! chiţăi Cîr- 
lionţ. 

Furioşi, piraţii îi plesniră 
peste gură, iar Cîrlig urlă: 

— Cu asta v-aţi rostit singuri 

osînda. Aduceţi-o încoace pe 
mama lor! Pregătiţi scîndura! 

Sărmanii, nu erau decît nişte 
copilandri şi se făcură albi ca 
varul cînd îi văzură pe Cureluşă 
şi pe Cecco pregătind scîndura 
morţii. Cînd însă Wendy fu 
adusă pe punte, se siliră cu toţii 

„să facă pe vitejii. 


Ei 

— Aşa, păpuşico — rosti cu 
dulceaţă Cîrlig, de parcă şi-ar fi 
muiat vorbele în sirop. Acum ai 
să-ţi vezi odoarele pe scîndura 


morţii. 
— Au să moară? întrebă 
Wendy. 
— Da — rînji el. Tăcere! 


strigă apoi, nemaiîncăpîndu-și 
în piele de bucurie. Ascultaţi ul- 
timele cuvinte ale unei mame 
către copiii ei, 

Wendy se dovedi la înălțimea 
acestei măreţe clipe. 

— Dragi copii, ascultați ulti- 
mele mele cuvinte — zise ea 
răspicat. Giîndiţi-vă că vă vor- 
besc din partea mamelor voas- 
tre bune, care vă spun: „Nădăj- 
duim că fiii noştri vor şti să 
moară ca nişte adevăraţi 
gentlemeni britanici“. 

Cuvintele ei îi făcură chiar şi 
pe pirați s-o privească plini de 
respect şi cu un fior de teamă; 
iar Piuilă începu să ţipe, ca din 
gură de şarpe: 

— Eu n-am să înşel nădejdile 
mamei! Tu ce-ai să faci, Ron- 
țăilă? 

— Nici eu n-am să înşel nă- 
dejdile mamei! Dar tu, geamă- 
nule? 

— Nici eu n-am să înşel nă- 
dejdile mamei! _ 

ntre timp, Cîrlig îşi recăpă- 
tase glasul. 


— Legaţi-o! porunci el. 

Pirjol o legă de catarg. 

— Ascultă, păpuşico — îi 
şopti el — să ştii că-ţi cruţ 
viaţa, dacă-mi făgăduieşti să fii 
mămica mea. 

Wendy însă nu catadicsi să-i 
facă o asemenea făgăduială nici 
chiar lui Pirjol. 

— Cînd mă uit la voi, îmi 
vine să cred că-i mai bine să 
n-ai copii — zise ea cu dispreţ. 

E trist că nici un băiat nu 
avea ochi pentru ea în timp ce 
Pirjol o lega de catarg; toţi erau 
cu privirile aţintite spre scîn- 
dura morţii: era vorba doar de 
ultimul lor drum. Nu mai aveau 
inima să spere că vor păşi băr- 
băteşte pe scîndură, pentru că 
nu mai erau în stare nici măcar 
să gindească; tot ce mai puteau 
să facă era să holbeze ochii şi 
să tremure ca varga. 

Cirlig rînji la ei cu dinţii în- 
cleştaţi şi dădu să se apropie de 
Wendy. Ar fi vrut să-i întoarcă 
faţa spre băieţi, silind-o să se 
uite cum se îndreptau, rînd pe 
rînd, spre scîndura blestemată. 
Dar nu mai apucă să ajungă 
pînă la ea şi nici să audă strigă- 
tul de spaimă pe care spera să 
i-l smulgă. Auzi în schimb alt- 
ceva, care-l „făcu să  înlem- 
nească de groază. 

În momentul acela îi veni la 


ureche tic-tac-ul înfiorător din 
pîntecele crocodilului. 

Şi nu numai el, dar şi ceilalţi 
— piraţii, băieţii şi Wendy — îl 
auziră. Şi, ca prin farmec, toate 
capetele se întoarseră în aceeaşi 
direcţie: nu spre apă, de unde 
venea ticăitul, ci spre Cîrlig. 
Toată lumea ştia că ceea ce 
avea să urmeze îl privea numai 
şi numai pe el şi că de unde 
pînă atunci fuseseră cu toţii ac- 
tori, aveau să devină pe negîn- 
dite spectatori. 

i se făcea părul măciucă vă- 
zînd schimbarea care se petre- 
cuse, de la o clipă la alta, cu 
Cirlig. Căpitanului i se muia- 


propia tot mai 
dar inaintea lui i se stre- 
curase în minte un gînd care-i 
îngheţa sîngele în vine: 
„Acum-acum, huiduma de cro- 
codil o să se urce pe punte”. 
Pînă şi cîrligul de fier îi atirna 
ca o cîrpă. Se simţea atit de 
oropsit, încît orice alt om în lo- 
cul său ar fi aşteptat cu ochii 
închişi acolo unde căzuse; dar 
mintea năstruşnică a lui Cirlig 
nu încetase încă să lucreze ş 
călăuzit de ea, căpitanul se tiri 
de-a buşilea pe punte, cît mai 
departe cu putinţă de sunetul 
ce-i zgiria urechea. Piraţii se dă- 
dură respectuoşi la o parte, ca 
să-l lase să treacă, dar tartorul 
lor nu zise nici circ pînă nu se 
izbi de parapet. 

Ascundeţi-mă! 
răguşit. 

Se strinseră cu toţii în jurul 
lui, ferindu-se să privească spre 
locul prin care ştiau că trebuie 
să se urce pe punte lighioana. 
Nici prin cap nu le trecea să-i 
țină piept. Crocodilul întru- 
chipa soarta hărăzită tuturor. 

Abia cînd Ciîrlig pieri din 
ochii lor, curiozitatea dezlegă în 
sfirşit mădularele băieţilor, care 
se repeziră la balustrada cora- 
biei, să vadă dihania căţărin- 


strigă el 


du-se pe bord. Dar in momen- 
tul acela li se înfăţişă cea mai 
neaşteptată minunăţie din 
noaptea asta plină de peripeții, 
căci cel ce se grăbea să sară în 
ajutorul lor nu era crocodilul, 
ci Peter Pan în carne şi oase. 

Peter le făcu semn să nu 
scoată nici un strigăt, fie de bu- 
curie, fie de uimire, care ar fi 
putut să le dea de bănuit pirați- 


lor. Şi continuă să clămpăne 
din gură: tic-tac, tic-tac, întoc- 
mai ca un ceasornic. 


În clipa cînd ne-am despărţit 
de el. Peter tocmai străbătea in- 
sula cu degetul pe buze şi cu 
mîna pe plăselele pumnalului. 
Zărise la un moment dat croco- 
dilul trecînd prin apropiere, dar 
nu observă nimic neobişnuit, 
pentru ca puţin mai apoi s 
aducă aminte că nu-l auzise ti- 
căind. La început i se păru des- 
tul de ciudat, dar se dumeri nu- 
maidecit că ornicul nu fusese 
întors la timp şi se oprise, 

Peter chibzui atunci în ce fel 
ar putea să tragă foloase de pe 
urma acestui bucluc; şi-şi puse 
în gînd să înceapă a clămpăni 
din gură, pentru ca sălbăticiu- 
nile pădurii să creadă că vine 
crocodilul şi să-l lase să treacă 
fără să se atingă de el. Imita 
atit de bine ticăitul ceasului, în- 
cît fără să vrea iscusinţa lui avu 


o urmare cu totul neașteptată: 
crocodilul auzi şi el tic-tac-ul şi 
se luă după băiat. Dacă o fă- 
cuse din dorinţa de a redobîndi 
ceea ce pierduse, ori numai din 
simpatie, închipuindu-și că tot 
el ticăie, n-o să ştim niciodată 
cu adevărat, întrucît crocodilul 
este un animal lipsit de inteli- 
genţă. 

Şi astfel. Peter ajunse pe țărm 
fără să păţească nimic și se 
aruncă vitejeşte în valuri. În 
timp ce înota, în mintea lui stă- 
ruia mereu acelaşi gind: „De 
astă dată, unul dintre noi — eu 
ori Cirlig — trebuie să piară!” 
Clămpănise atît de mult din 
gură, încît mai ticăia şi acum, 
fără să-şi dea seama. Dacă ar fi 
prins de veste, poate că s-ar fi 
oprit, fiindcă, deşi ideea cu cea- 
sornicul era cît se poate de iscu- 
sită, nu i-ar fi trecut prin cap să 
se folosească mai departe de 
acest vicleşug ca să se urce pe 
puntea bricului. Dimpotrivă, 
socotea c-ar trebui să sară peste 
balustrada vasului pe nesimţite. 
făcînd mai puţin zgomot chiar 
decit un şoarece; de aceea ră- 
mase cu gura căscată cînd îi 
văzu pe pirați ferindu-se din ca- 
lea sa şi pe Cîrlig în mijlocul 
lor, tremurind ca o frunză, în- 
spăimintat de parcă s-ar fi aş- 
teptat să sosească din moment 


în moment crocodilul. 

Crocodilul! În clipa în care 
aminti de el, Peter auzi şi ti- 
tul ceasornicului. La început 
i se păru că sunetul acela venea 
din pîntecele jivinei și aruncă o 
privire îndărăt. Cînd îşi dădu 
scama însă că el însuşi clămpă- 
nea din gură, pricepu numaide- 
cît cum stăteau lucrurile. „Să 
mai spună cineva că nu sînt is- 
teţ!” se gîndi el şi le făcu semn 
băicţilor să nu se dea cumva de 
gol, întimpinindu-l cu urale şi 
aplauze. 

Tocmai atunci, Ed Chinoroz, 
timonierul, ieşi din cabină şi 
străbătu puntea. Peter lovi în 
plin. John astupă cu amindouă 
mîinile gura bietului pirat, înă- 
buşind geamătul lui de moarte. 
Timonierul se prăbuşi cu faţa în 
jos. Patru băieţi îl prinseră din 
zbor, ca să nu se audă duduind 
podelele sub greutatea trupului 
său. Peter le făcu din nou semn 
şi leşul fu azvirlit peste bord. 

O clipă mai apoi răsună un 
plescăit, după care se aşternu 
iarăşi tăcerea. 

— Unu! (Fluşturilă începuse 
să numere.) 

Fără grabă, încordat ca un 
arc şi mergînd în virful picioa- 
relor, Peter intră în cabină; era 
şi timpul, deoarece, luîndu-și 
inima în dinţi, unii pirați înce- 


îşi 


puseră să-şi întoarcă privirile 
spre copii. Fiecare simţea răsu- 
flarea înfiorată a celui de lîngă 
el, dovadă că tic-tac-ul ceasor- 
nicului, care-i băgase în sperieţi, 
încetase. 

— A plecat, căpitane — zise 
Pirjol, ştergîndu-și ochelarii. E 
linişte şi pace. 

Binişor, Cirlig îşi scoase ca- 
pul din gulerul înalt şi înzorzo- 
nat cu o mulţime de dantele și 
ciuli urechea cu atita luare-a- 
minte, încît ar fi putut să audă 
chiar şi ecoul tic-tac- 
ului. Cum însă domnea o tăcere 
desăvirşită, se ridică semeţ în 
picioare. 

— Atunci, e rîndul lui Jim 
Scîndurică să-şi facă datoria! 
strigă el cu neruşinare. Şi în- 
cepu să fredoneze fiorosul cîn- 
tec tîlhăresc: 


lu-hu! Vezi scîndura slinoasă? 

De-a lungul ci te faci că pleci. 
Cind într-o parte ca se | 
Marea te-nghite — hap! — pe veci. 


Ca să-şi înfricoşeze şi mai 
mult prizonierii, căpitanul se 
prefăcu a dansa pe o scîndură 
nevăzută, strîimbîndu-se la ei în 
timp ce cînta. 

— Înainte de a pune piciorul 
pe scîndură — rînji el, ispră 
vind de cîntat — n-aţi vrea să 
vă mingiie niţeluş pe spinare pi- 


sicuţa cu nouă cozi? 

La auzul acestor cuvinte, co- 
piii căzură cu toţii în genunchi 

— Nu, nu! strigară ei atit de 
jalnic, încît piraţii nu se putură 
Stăpini să nu zîmbească. 

— Adu pisica, Bill! porunci 
Cîrlig. Vezi că e-n cabină. 

În cabină! Acolo era Peter! 
Copiii schimbară între ei o pri- 
vire. 

— Cu dragă inimă, şefule! 
zise Cureluşă bucuros şi intră în 
cabină. 

Băieţii se uitară în urma lui. 
Nici nu băgaseră de seamă că 
şeful piraţilor începuse iarăşi să 
cînte, în timp ce trepădușii lui îi 
țineau isonul: 


lu-hu! Te mingiie, pisica, 
Plesnind din cele nouă cozi! 
Pe spate-ţi scrie mititica 
Un... 


Cum suna ultimul vers nu 
vom putea şti niciodată, pentru 
că un urlet înfiorător făcu să le 
piară cheful de cîntat. Urletul 
care izbucnise în cabină stră- 
bătu dureros puntea şi se stinse. 

Îndată după aceca răsună un 
chiot al cărui tilc băieţii îl pri- 
cepură numaidecit, dar care pi- 
raţilor li se păru şi mai ciudat 
decît urletul. 

— Ce-a fost asta? strigă Cir- 
lig. 


— Doi — rosti serios Fluştu- 
rilă. 

Italianul Cecco şovăi o clipă, 
apoi dădu buzna în cabină. O 
clipă mai tirziu, ieşi afară clăti- 
nindu-se pe picioare, mai mult 
mort. decit viu. 


— Ce s-a întîmplat cu Bill 
Cureluşă, jigodie? şuieră Cîrlig, 
aplecîndu-se ameninţător asu- 
pra lui. x 

— Ce să se întîmple? A mu- 
rit. Înjunghiat — răspunse 
Cecco cu un glas ce părea că 


vine din mormint. 

— Bill Cureluşă a murit? se 
cutremurară tilharii înspăimiîn- 
taţi. 

— În cabină e întuneric 
beznă — zise Cecco, vorbind 
fără şir. Dar nu ştiu ce dracu o 
fi acolo, că mi-a sărit inima; e 
ceva care chiuie de parc-ar 
trimbiţa un cocoș, după cum aţi 
auzit! 

— Cecco — zise Cirlig, şi 
glasul lui sună mai tăios ca oţe- 
lul — du-te înapoi şi adu-mi 
cocoşul ăla! 

Cecco, viteazul vitejilor, se 
făcu mic de tot în faţa căpita- 
nului, strigînd din răsputeri: 
„Nu, nu!”, dar Cirlig începu 
să-şi mîngiie cangea, torcînd ca 
o pisică. 

— Ziceai că vrei să te duci, 
nu-i aşa, Cecco? întrebă el cu 
un aer nepăsător. 

Cecco se urni din loc după ce 
mai întîi deschise larg braţele, 
ca omul care ştie că nu mai are 
ce aştepta. Nimeni nu mai 
cinta, toţi stăteau cu urechea la 
pindă; din nou se auzi un țipăt 
de moarte, urmat de un chiot. 

Nimeni nu scoase o vorbă, 
afară de Fluşturilă: 

— Trei socoti el. 

Cu un semn, Cirlig îşi strînse 
toată haita. 

— Mii de draci şi de tarto- 


rițe! tună el. Cine-mi aduce plo- 
con cocoşul ăla? 

— Să- aşteptăm pe Cecco să 
se-ntoarcă — mirii Scăfirlie, şi 
ceilalţi îi ţinură isonul. 

— Mi se pare mie sau te-am 
auzit spunind adineauri că vrei 
să te înscrii voluntar, Scăfîrlie? 
zise Cirlig, mîngiindu-şi iarăşi 
cangea de fier şi torcînd ca o 


pisică. 

— Aş, pe dracu! protestă 
Scăfirlie. 

— Cirligul meu mi-a şoptit 
că da — urmă căpitanul, în- 


dreptindu-se spre el. Mă-ntreb 
dacă n-ar fi mai bine pentru 
tine, Scăfirlie, să-i faci pe plac! 

— Mai bine îmi pun ştrean- 
gul de git, decit să intru înăun- 
tru — se îndărătnici Scăfirlie, și 
din nou echipajul îi ţinu isonul. 

— Ce-i asta? Răzmeriţă? în- 
trebă Cirlig cu un glas mai mie- 
ros ca oricind. Şi căpetenia răs- 
culaţilor e Scăfirlie, nu? 

— lartă-mă, șefule — scînci 
acesta tremurind din creştet pi- 
nă-n tălpi. 

— Bate laba, Scăfirlie! rosti 
căpitanul piraţilor, întinzîndu-i 
cîrligul de fier. 

Scăfirlie se uită în jur, cerşind 
din ochi ajutor, dar toată lumea 
îl părăsise. Piratul se dădu îna- 
poi din faţa lui Cirlig, care se 
apropia cu o sticlire roşie în 


ochi. Scoţind un strigăt deznă- 
dăjduit, Scăfirlie sări pe tunul 
botezat Tom Găliganul şi se 
aruncă în mare, 

— Patru — zise Fluşturilă. 

— Şi acum — întrebă curte- 
nitor Cîrlig — mai e vreun gen- 
tleman printre voi care a rostit 
cuvintul „răzmeriţă“? 

Punînd mîna pe un felinar şi 
înălțindu-și în aer cîrligul cu un 
gest ameninţător, îi înştiinţă: 

— O să vedeţi voi ce frumos 
am să-l scot eu afară pe cocoşe- 
lul ăla! 

Şi, zicînd acestea, se năpusti 
în cabină. 

— Cinci! 

Ce n-ar fi dat Fluşturilă să-l 

oată trece şi pe el la socoteală! 

Îi linse buzele nerăbdător, pre- 
sgătindu-se să numere, dar după 
citeva clipe Cîrlig se întoarse, 
fără felinar. 

— Mi-a stins ceva lumina — 
bolborosi el cu glasul stins. 

— Ceva! îl îngînă Mullins. 


— Ce-i cu Cecco? întrebă 
Găluşcă. 

— A murit şi el ca şi Cure- 
lușă — răspunse Ciîrlig, fără să 


mai lungească vorba. 

Faptul că nu părea prea gră- 
bit să intre iar în cabină le 
dădu tuturor de gîndit şi din 
nou se auziră murmure de ne- 
mulţumire. 


— Băieți! strigă căpitanul 
Am o idee! Deschideţi uşa cabi- 
nei şi îmbrînciţi-i pe-ăştia 
înăuntru. N-au decit să se lupte 
ei cu cocoşul, dacă nu vor să 
moară. În cazul cînd îi vin de 
hac, cu atit mai bine pentru 
noi. lar dacă se întîmplă să-i 
răpună el pe ci, noi tot n-avem 
nimic de pierdut. 

Pentru ultima dată avu prile- 
jul Cîrlig să stirnească admira- 
ţia javrelor din haita lui de tîl- 
hari, care îi îndepliniră cu sfin- 
tenie porunca. Băieţii se făcură 
chipurile că se impotrivesc, dar 
piraţii îi îmbrinciră fără multă 
vorbă în cabină și închiseră uşa 
în urma lor. 

— Şi-acum ascultați — îi în- 
demnă Cirlig. 

Cu toţii ciuliră urechile, dar 
nici unul dintre ei nu îndrăzni 
să-şi întoarcă privirile spre uşă. 
În schimb se încumetă s-o facă 
Wendy, care stătuse tot timpul 
pînă atunci legată de catarg. 
Fata aştepta la fel ca şi ceilalți. 
dar nu ca să audă un răcnet ori 
un chiot, ci numai ca să-l vadă 
pe Peter ieşind din cabină. 

Nu avu prea mult de aştep- 
tat. În cabină, Peter descoperise 
în fine ceea ce căuta: cheia cu 
care putea desface cătuşele 
băieţilor; şi după ce le desfăcu. 
se strecurară cu toţii afară, lu- 


înd cu ei toate armele pe care le 
găsiseră la-ndemînă. Peter le 
făcu semn să se-ascundă, apoi 
reteză funiile cu care era legată 
Wendy. Acum nu-i mai împie- 
dica nimic s-o ia la sănătoasa 
cu toţii. Ba da, mai era totuşi 
ceva care-i oprea: jurămîntul lui 
Peter: „De astă dată, unul din- 
tre noi — eu ori Cîrlig — tre- 
buie să piară!“ Aşadar, după ce 
o eliberă pe Wendy, îi şopti să 
se ascundă împreună cu ceilalţi, 
iar el se grăbi să-i ia locul, aşe- 
zîndu-se în dreptul catargului, 
înfăşurat în pelerina fetei, pen- 
tru ca piraţii să creadă că-i tot 
ea. Pe urmă răsuflă o dată 
adînc şi trase un chiot. 

Auzind chiotul, piraţii îşi în- 
chipuiră că băieţii fuseseră pină 
la unul răpuşi în cabină. Drept 
care începură să dea din colţ în 
colţ, înspăimîntaţi. Cîrlig în- 
cercă să-i îmbărbăteze, ştiind 
foarte bine că dacă s-ar întîm- 
pla să-i scape din ochi, ar tă- 
bări cu toţii asupra lui. 

— Băieți! zise el, pregătin- 
du-se să-i ia cu binişorul sau 
să-i lovească fără o clipă de şo- 
văire, după cum va fi cazul. 
Am stat eu și am chibzuit şi 
m-am convins că trebuie să fie 
o piază rea printre noi. 

— Da — rînjiră tilharii — 
un om cu un cirlig. 


— Nu, băieţi, nu! Numai 
fata e de vină. Ori de cîte ori pe 
o corabie de pirați s-a aflat 


vreo femeie, oamenii au avut 
numai buclucuri. După ce 
ne-om descotorosi de ea, veţi 


vedea că totul o să meargă ca 
înainte. Aruncaţi fata peste 
bord! porunci Cirlig. 

Piraţii se repeziră la mogil- 
deaţa înfofolită în pelerină. 

— Acuma nu mai are cine să 
te scape, păpuşico! şuieră batjo- 
coritor printre dinţi Mullins. 

— Ba da — răspunse mogil- 


deața. 
— Cine? 
— Peter Pan, răzbunătorul! 
se auzi răspunsul ce-i băgă pe 


toți în sperieți; şi, rostind aceste 
cuvinte, Peter lepădă pelerina 
de pe umeri. 

Atunci abia se dumeriră pira- 
ţii cine dăduse iama printre ei 
in cabină. Cîrlig încercă de 
două ori să deschidă gura şi de 
două ori îi rămaseră vorbele-n 
gît. În cele din urmă reuși să 
strige, dar fără prea multă con- 
vingere: 

— Sfirtecaţi-l! 

— Pe ei, băieţi! trimbiţă gla- 
sul lui Peter. 

Și într-o clipă, zăngănitul ar- 
melor împînzi corabia. Dacă pi- 
raţii ar fi fost strînşi toţi lao- 
laltă. nu încape îndoială că ar fi 


învins; dar cum fuseseră luaţi 
pe neaşteptate, alergau bram- 
bura încolo şi încoace şi loveau 
la întîmplare, fiecare fiind con- 
s că afară de el nu mai ră- 
măsese nimeni teafăr din tot 
echipajul. Atunci cînd luptau 
corp la corp erau mai puternici: 
dar acum nu făceau decit să se 
apere, ceea ce le îngăduia băie- 
ților să atace perechi-perechi și 
să-şi aleagă prada pe care s-o 
încolţească. 

Unii mişei se aruncară în 
apă; alţii se ascunseră prin cele 
mai întunecoase cotloane, unde, 
în Scurtă vreme, îi descoperea 
Fluşturilă. Acesta nu intrase în 
încăierare, mulţumindu-se să 
alerge de colo pină colo cu un 
felinar în mină, pe care-l băga 
în ochii tilharilor orbindu-i şi 
făcîndu-i să se azvirle singuri în 
săbiile băieţilor. În afară de 
zăngănitul armelor, nu se mai 
auzea nimic altceva, decit ara- 
reori cîte un țipăt ori un ples- 
căit de valuri şi glasul monoton 
al lui Fluşturilă, care număra 
pe îndelete: „Cinci! Şase! Șapte! 
Opt! Nouă! Zece! Unsprezece!“ 

Cred că pierise şi ultimul pi- 
rat, cînd o droaie de băieţi în- 
dirjiţi îl împresurară pe Cirlig, 
care părea să fie ocrotit de o 
vrajă, întrucît îi ținea în șah pe 
toţi, înconjurîndu-se de un cerc 


de foc. Mereu îl încolţeau şi to- 
tuşi de fiecare dată izbutea să-și 
croiască drum printre ei. Îl ridi- 
case în aer cu cirligul pe unul 
dintre băieţi, folosindu-se de el 
ca de o pavăză, de cite ori în- 
cerca cineva să-l lovească. 

— Jos săbiile, băieţi! strigă 
noul sosit pe corabie. Lăsaţi-l 
pe mina mea! 

Și astfel Cirlig se trezi deo- 
dată faţă-n faţă cu Peter. Cei- 
lalți se dădură înapoi, aşezin- 
du-se roată în jurul lor. 

O bună bucată de vreme, cei 
doi duşmani se priviră ochi în 
ochi; Cirlig tremura puţin, în 
timp ce Peter avea faţa lumi- 
nată de un zimbet nefiresc. 

— Aşa, va să zică, Pan — 
rosti Cîrlig în cele din urmă — 
tu ai făcut toate astea? 

— Da, Joe Cirlig — îi răs- 
punse voinicelul dirz. Toate as- 
tea sint isprava mea. 

— Măi băieţică obraznic şi 
cu nasul pe sus — zise Cîrlig — 
pregăteşte-te să mori! 

— Fereşte-te, om cătrămt şi 
negru la suflet! îi întoarse vorba 
Peter. 

Fără să mai spună nimic, îşi 
încrucişară săbiile şi, o bucată 
de vreme, nici una din ele nu 
păru să fie biruitoare. Peter mi- 
nuia spada cu iscusinţa unui 
maestru de scrimă şi para lovi- 


turile cu o iuţeală fulgerătoare: 
cînd şi cînd făcea cîte o fentă. 
după care urma un asalt, reu- 
şind să străpungă apărarea ad- 
versarului. Numai că, din pă- 
cate, nu izbutea niciodată să-l 
lovească, deoarece avea braţul 
mult mai scurt decît el. Cirlig. 
care era de asemenea un spada- 
sin de mîna întii, neîntrecut în 
dueluri, dar în acelaşi timp mai 
puţin sprinten decît Peter, îl si- 
lea să bată în retragere, atacîn- 
du-l cu toată îndirjirea, în spe- 
ranţa că va izbuti să pună capăt 
luptei cu ajutorul loviturii lui 
preferate; spre marea lui uimire, 
vedea însă că de fiecare dată 
Peter reuşea să pareze lovitura 
Incercă atunci să-și încolţeas 
potrivnicul, ca să se poată fo- 
losi de cîrligul pe care-l flutura 
tot timpul prin aer. Peter însă 
se făcu ghem şi, zvicnind deo- 
dată în sus, înfipse virful spadei 
între coastele piratului. La ve- 


derea singelui ce-i curgea din 
rană, Cirlig pă sabia din 


mînă, rămînînd la cheremul lui 
Peter. 

— Nu-l lăsa! strigară băieţii 
într-un glas. 

Cu un gest măreț însă, Peter 
îşi polti adversarul să-şi ridice 
sabia de jos, ceea ce piratul se 
grăbi pe dată să facă. 

— Pan, cine eşti şi ce eşti tu? 


întrebă el cu o voce sugrumată. 

— Eu sînt tinereţea! Sint bu- 
curia! răspunse într-o doară Pe- 
ter. Sînt o păsărică abia ieşită 
din ou. 

Bineînţeles toate astea erau 
aiureli; dar în acelaşi timp, pen- 
tru nefericitul Cîrlig erau o do- 
vadă că Peter habar n-avea cine 
şi ce este. 

— Atunci, hai la luptă! strigă 
el disperat. 


Acum, Cirlig învirtea sabia 
prin aer ca un bici şi fiecare în- 
Virtitură era atit de năprasnică, 
încît ar fi putut reteza în două 
orice bărbat în toată firea, sau 
orice copil care i-ar fi stat în 
cale; Peter sărea însă sprinten 
în jurul lui, de parcă însuşi vîn- 
tul l-ar fi mînat încolo şi în- 
coace, ca să-i cruţe viaţa. Şi 
mereu se năpustea asupra lui 
Cirlig, înţepîndu-l cu spada. 


Căpitanul piraţilor se bătea 
mai departe fără să mai tragă 
nici o nădejde c-ar putea să-l 
răzbească. În cele din urmă, pă- 
răsind lupta, intră valvirtej în 
pulberăria  corăbiei şi-i dădu 
foc. 

— Peste două minute — îi 

înştiinţă el — corabia va sări în 
aer! 
O clipă mai apoi, Peter ieşi din 
pulberărie cu un obuz în mînă 
şi-l aruncă foarte liniştit peste 
bord. 

Văzindu-l apoi că se apropie 
pas cu pas de el, făcînd să ful- 
gere pumnalul prin aer, gata de 
luptă, Cîrlig sări pe parapet şi 
se aruncă în apă. De unde să 
ştie bietul om că jos îl pîndea 
huiduma de crocodil? Fiindcă 
trebuie să vă mărturisesc c-am 
oprit ceasul anume ca el să nu 
afle acest amănunt: în sfirşit, un 
mic semn de respect din partea 
noastră, 

Şi aşa pieri Joe Cîrlig. 

— Şaptesprezece! trimbiţă 
Fluşturilă. 

De fapt, cam încurcase nu- 
mărătoarea. În noaptea aceea, 
numai cincisprezece pirați îşi is- 
păşiseră nelegiuirile. Doi dintre 
ei reuşiră să ajungă la țărm: 
Scăfirlie, care în scurtă vreme 
avea să cadă în mîinile piei- 
lor-roşii, pentru a deveni dă- 

daca celor mai tinere vlăstare 
ale tribului — (cumplit de tristă 
soartă pentru un pirat!) — şi 
Pirjol, care de atunci a vinturat 
lumea întreagă cu ochelarii pe 
nas, cîştigind, de bine, de rău, o 
bucată de pîine cu poveştile lui, 
fălindu-se c-ar fi fost singurul 
om căruia îi ştiuse de frică Joe 
Cîrlig. 

Wendy stătuse fireşte deo- 
parte, fără să se amestece în în- 
căierare, deşi îl urmărise tot 
timpul pe viteazul Peter cu nişte 
ochi strălucitori. Acum, însă, că 
vijelia trecuse, găsi de cuviinţă 
să-şi ia rolul din nou în primire. 
Îi lăudă pe toţi deopotrivă, pe 
urmă îi duse în cabina lui Cîrlig 


şi le arătă ceasul atîrnat într-un 
cui. Era unu şi jumătate. 

Se făcuse tîrziu — ce putea fi 
mai important decît asta? Fără 
multă vorbă, Wendy îi puse să 
se culce pe priciurile tilharilor 
— în privinţa asta nu mai poate 
încăpea nici cea mai mică în- 
doială. Pe toţi, în afară de Pe- 
ter, care se plimba de colo pînă 
colo pe punte, umflindu-se în 
pene ca un curcan, pînă ce 
adormi şi el într-un tîrziu lîngă 
Tom Găliganul. În noaptea 


aceea avu unul din visele lui 
obişnuite, şi multă vreme plînse 
prin somn, aşa că Wendy îl 
strînse tare în braţe, să-l liniş- 
tească. 


ine sau rău, 
trebuie să 
recunoaş- 
tem că am 
trecut cam multişor cu vederea 
casa de la numărul 14; şi totuşi, 
putem fi siguri că doamna Dar- 
ling n-o să ne-o ia în nume de 
rău. 

Adevărul e că nici acum 
n-am fi îndrăznit să intrăm în 
odaia copiilor, pe care o cu- 
noaştem atit de bine, dacă n-am 
fi ştiut că în momentul de faţă 
locatarii ei de „drept se află în 
drum spre casă; ne grăbim to- 
tuşi să ajungem. înaintea lor, ca 
să punem aşternuturile să se ae- 
risească precum se cuvine şi ca 
să dăm de ştire domnului şi 


doamnei Darling să nu mai 
plece seara de acasă. 
Aşternuturile sînt însă bine 


aerisite și doamna Darling nu 
părăseşte niciodată casa; şi bă- 


gaţi de seamă, fereastra e mereu 
deschisă. 

Singura schimbare care se 
poate observa în dormitorul co- 
piilor este că între orele nouă 
dimineaţa şi şase după-amiaza 
cuşca Nanci lipseşte din odaie. 
În ziua în care copiii au şters-o 
de acasă, domnul Darling a 
simţit în adincul inimii sale că 
numai din vina lui s-a întîmplat 
toată boroboaţa, fiindcă se apu- 
case s-o pună în lanţ pe Nana, 
şi că de la început şi pînă la 
sfirşit căţeluşa se dovedise mai 
înțeleaptă decit el. După ce 
chibzuise lucrurile pe îndelete, 
întorcîndu-le şi pe o faţă şi pe 
alta, domnul Darling, se aşezase 
în patru labe şi intrase pe brînci 
în cușcă. Ori de cîte ori soţia sa 
incerca să-l înduplece, rugîndu-l 
drăgăstos să iasă afară, domnul 


Darling îi răspundea trist, dar 
cu o hotărire nestrămutată: 


— Nu, 
locul meu. 

Cuprins de cele mai amarnice 
remuşcări, domnul Darling ju- 
rase că n-o să mai părăsească, 
orice ar fi, cușca, pînă nu s-or 
întoarce copiii. 

În fiecare dimineață, aşadar, 
era urcat cu cușcă cu tot într-o 
birjă care-l ducea la birou, şi 
tot aşa se întorcea acasă, la şase 
după-amiază. Cîrduri întregi de 
trecători se ţineau laie după tră- 
sură, aclamîndu-l în gura mare; 
fetişcane, care de care mai nos- 
time, se căţărau pe scara trăsu- 
rii, i ceară autografe; cele 
mai mari ziare publicau mereu 
interviuri cu domnul Darling, 
iar oamenii din înalta societate 
îl chemau la banchete, trimiţin- 
du-i invitaţii pe care nu uitau să 
scrie: „Vă rugăm să nu veniţi 
fără cuşcă”. 

În ziua aceea atît de frămin- 
tată, doamna Darling stătea în 
dormitorul copiilor, aşteptind 
să se întoarcă George acasă; în 
ochii ei stăruia o tristeţe adîncă. 
Priviţi-o numai cum şade şi mo- 
țăie în fotoliul ei preferat. Poate 
că unii dintre dumneavoastră 
au o simpatie deosebită pentru 
Peter, iar alţii pentru Wendy. 
Mie însă, vă mărturisesc, că 
doamna Darling mi-e cea mai 
dragă. Ce-ar fi, aşa, ca s-o fa- 


scumpa mea, aici e 


cem fericită, să-i şoptim la ure- 
che, prin somn, că în curînd co- 
pilaşii se vor întoarce acasă? De 
fapt nu mai au de străbătut de- 
cît vreo două mile pînă la fe- 
reastra odăii lor şi zboară cu 
toţii cît pot mai repede, dar de- 
ocamdată e de ajuns să-i şoptim 
doar că sîntem pe drum. Ia, hai 
s-o facem şi pe-asta! 

Acum îmi pare rău c-am fă- 
cut-0, pentru că uite-o c-a tre- 
sărit şi-a deschis: ochii strigîn- 
du-le numele; şi în odaie nu 
mai e nimeni în afară de Nana. 

— Vai, Nana, am visat că 
s-au întors acasă puișorii ma- 
mei! 

Nana căţeluşa o privea înlă- 
crimată, dar nu putea face alt- 
ceva decit să-şi pună cu duioşie 
lăbuţa în poala stăpiînei; aşa 
le-au găsit oamenii care au ve- 
nit să aducă sus cuşca. În mo- 
mentul în care domnul Darling 
a scos capul din cuşcă ca să-și 
sărute soţia, am băgat de seamă 
că era mult mai tras la faţă de- 
cît înainte, dar că, în acelaşi 
timp, avea o figură mai blajină. 

După ce a stat cîtva timp de 
vorbă cu doamna Darling, ră- 
mînînd pe brinci, cu trupul pe 
jumătate virit în cușcă, a simţit 
că-l toropeşte somnul şi s-a în- 
covrigat înăuntru. 


— Nu vrei să te duci în 


odaia cu jucării a copiilor şi 
să-mi cînţi la pian un cîntec de 
leagăn? a întrebat-o el. 

Doamna Darling tocmai se 
pregătea să-i îndeplinească do- 
rinţa, cînd soţul ei a adăugat, 
fără să se gîndească: 

— Inchide fereastra, te rog. 
Mă trage curentul. 

— Vai, George, să nu mai 
spui niciodată aşa ceva! Fereas- 
tra trebuie să rămînă zi şi 
noapte deschisă, ca să poată in- 
tra copiii. Zi şi noapte! Zi şi 
noapte! 

Domnul Darling şi-a cerut 
iertare, iar soţia sa a trecut în 
odaia alăturată şi a început să 
cînte la pian. Puțin mai tîrziu, 
domnul Darling a adormit; în 
vreme ce tăticul dormea, 
Wendy şi John şi Michael au 
intrat zburînd în dormitorul 
lor. 

A, nu! Am scris aşa gîndin- 
du-mă la planul îmbietor pe 
care copiii îl făuriseră înainte 
de a fi părăsit noi corabia. Pe- 
semne însă că între timp se va 
fi întîmplat ceva neaşteptat, 
pentru că cei care intraseră în 
odaie nu erau nicidecum ei, ci 
Peter Pan împreună cu Tilin- 
cuţa. 

Primele cuvinte rostite de Pe- 
ter vor avea darul să ne lămu- 
rească pe deplin. 


— Repede, Tilincuţo — şopti 
el — închide geamul; trage şi 
oblonul şi pune zăvorul; aşa. 
Și-acum, noi o s-o ştergem fru- 
muşel pe u iar cînd o sosi 
Wendy, o să creadă că maică-sa 
a lăsat-o afară, şi-atunci n-o să 
aibă ce face şi-o să se întoarcă 
pe, insulă cu mine. 

În loc să se ruşineze că se 
purta ca un netrebnic, ţopăia de 
bucurie. Pe urmă şi-a virit nasul 
în odaia cu jucării a copiilor, să 
vadă cine cînta la pian. Îi şopti 
Tilincuţei: 

— E mama lui Wendy. E o 
cucoană frumoasă, dar nu chiar 
aşa de frumoasă ca mămica 
mea. Are gura plină de dege- 
tare, dar nu atît de plină cum o 


avea mămica. 
Nu cunoştea melodia pe care 
o cinta doamna Darling — 
„Cămin, dulce cămin!” — dar 
ştia ce înseamnă ntoarce-te, 
Wendy, întoarce-te acasă!” 
i s-o mai vezi nicio- 
dată pe Wendy, cucoană. fi- 


indcă fereastra e închisă cu ză- 
vorul! izbucni Peter, nemaiîncă- 
pîndu-şi în piele de bucurie. 
A aruncat apoi o privire de 
după uşă, neînţelegind de ce se 
întrerupsese cîntecul. şi a obser- 
vat că doamna Darling îşi reze- 
mase fruntea de pian şi că pe 
obrazul ei se prelingeau şiroaie 


de lacrimi. „O fi avind poftă 
acum să deschid fereastra — se 
gîndi Peter — dar uite că eu nu 
vreau, nu vreau şi pace!“ 
S-a mai uitat încă o dată la 
ca şi i-a văzut iar faţa scăldată 
în lacrimi. „Mult mai trebuie 
s-o iubească pe Wendy“ — îşi 
zise în sinea lui. Acum era su- 
părat pe doamna Darling că 
nu-și dădea seama pentru ce 
Wendy nu se mai putea în- 
toarce la dinsa. Motivul era 
foarte simplu: „Şi eu o iubesc 
foarte mult, doamnă. Nu se 
poate să fie în acelaşi timp şi a 
mea şi a dumneavoastră“, 
Doamna însă nu părea deloc 
mulțumită şi Peter a simţit o 
stringere de inimă. Şi cu toate 


că s-a ferit s-o mai privească, 
chipul ei îi stăruia în faţa ochi- 
lor. A început atunci să se 
zbenguie prin odaie şi să se 


strimbe cum e mai rău, dar în 
momentul în care s-a oprit lo- 
cului, i s-a părut că doamna 
Darling pătrunsese în pieptul 
său şi ciocănea să-i dea drumul. 

— Bine. bine — a murmurat 
el în cele din urmă, înăbuşin- 
du-şi un suspin, şi s-a dus să 
deschidă fereastra. Haide, Tilin- 
cuţo — a strigat apoi — la ce 
să ne pierdem noi vreme 

Şi. zicînd acestea, şi-a 
zborul. 


luat 


Aşa s-a făcut că pînă la urmă 
Wendy împreună cu John şi cu 
Michael au găsit fereastra larg 
deschisă, lucru pe care, la drept 
vorbind, nu-l prea meritau. Au 
coborit aşadar pe podea, fără 
un pic de sfială; ba încă prislea 
uitase şi cum arată casa. 

— John — a spus Michael, 


a A 


p 


ar 


privind neîncrezător în jur — | 
nu ştiu de ce, dar mi se pare 
c-am mai fost cîndva pe aici! | 

— Ba bine că nu, prostule! 
Uite pătuțul în care dormeai 
mai înainte. 

— Aşa e — a încuviinţat Mi- 
chael, convins numai pe jumă- 
tate. 


— Hei, copii — a strigat 
John deodată — uite şi cuşca! 
şi s-a repezit să arunce o privire 
înăuntru. 

— Vezi, poate c-o fi Nana — 
s-a bucurat Wendy. 

John a fluierat a mirare. 

Ei, drăcie a zis el e 
un bărbat înăuntru! 

— Tata! a exclamat Wendy. 

— Vreau şi eu să-l văd pe tă- 
ticu! s-a rugat Michael nerăbdă- 
tor şi l-a privit cu atenţie pe 
domnul Darling. Nu-i chiar aşa 
mare ca piratul pe care l-am ră- 
pus eu — a spus apoi prislea, 
sincer dezamăgit. 

Wendy şi cu John au fost cît 
se poate de nedumeriţi văzîn- 
du-și tatăl încovrigat în cușcă. 

— Parcă pe vremuri nu dor- 
mea în cușcă! s-a încruntat 
John, ca omul care începe să se 
indoiască de propria lui memo- 
rie. 

— John — a spus Wendy cu 
glas şovăielnic — poate că nu 
mai ţinem minte chiar atît de 
bine pe cît credeam viaţa noas- 
tră de odinioară. 

— Ca să vezi ce puţin se sin- 
chiseşte mămica de noi; se 
poate să nu fie aici să ne pri- 
?! s-a mirat puşlamaua 


În momentul acela s-a auzit 
din nou cîntind pianul. 


— Mămica! a strigat Wendy, 
virînd capul pe uşă. 

— Da, ea e! a spus şi John. 

— Va să zică, tu nu eşti mă- 
mica noastră adevărată, 
Wendy? a întrebat Michael, 
care de bună seamă era pe ju- 
mătate adormit. 

— O, Doamne a oftat 
Wendy, simțind primul fior de 
căință — cra şi timpul să ne în- 
toarcem. 

— Să intrăm binişor înăun- 
tru — le-a propus John — să 
ne apropiem tiptil de dinsa pe 
la spate şi să-i astupăm ochii cu 
mîinile. 

Wendy însă, care-şi dădea 
seama că trebuiau să-i împărtă- 
şească pe ocolite vestea cea 
bună, ca să n-o sperie, s-a gîn- 
dit la un mijloc mai înţelept: 

— Să ne strecurăm încetişor 
în pătuţurile noastre, ca să ne 
găsească dormind cînd o intra 
în odaie, ca şi cum nici n-am fi 
plecat vreodată de acasă. 

Şi aşa, cînd doamna Darling 
s-a înapoiat în dormitorul copi- 
ilor să vadă dacă soţul ei ați- 
pise, toate pătuţurile erau ocu- 
pate. Copiii se aşteptau s-o 
vadă dînd un țipăt de bucurie, 
dar nu-l auziră. Mămica îi vă- 
zuse, bineînțeles, dar nu-i venea 
să-şi creadă ochilor. Ştiţi, de 
atitea ori îi visase dormind cîte- 


şitrei în pătuţurile lor, încît i se 
părea că şi de astă dată ceea ce 
se înfățișa aievea era tot un 
vis. S-a aşezat aşadar în fotoliul 
de lingă toc, acolo unde şedea 
odinioară, cînd îi alăpta. 
Asta chiar că nu mai puteau 
să înţeleagă copiii şi deodată i-a 


cuprins frica pe _citeşitrei. 
Mămico! a strigat Wendy. 
— Asta-i Wendy — a mur- 
murat maică-sa convinsă că tot 
mai visează. 
— Mămico! 
— Ăsta-i John — a şoptit 


ea. 

— Mămico! a 
chael. 

Între timp şi prîslca o recu- 
noscuse. 

-— Ăsta-i Michael — a tresă- 
rit doamna Darling, întinzînd 
mîinile spre ei, spre cei trei co- 
pilaşi neastîmpărați pe care cre- 
dea să nu-i va mai putea strînge 


strigat-o şi Mi- 


niciodată în brațe. 

Ba da. I-a strîns la piept, cu- 
prinzîndu-i pe cîteşitrei deopo- 
trivă: pe Wendy, pe John şi pe 
Michael, care se dăduseră jos 
din pat şi alergaseră în brațele 
ei. 

— George, George! a strigat- . 
doamna Darling cînd şi-a recă- 
pătat glasul. 

Domnul Darling s-a trezit 
pentru a împărtăşi fericirea tu- 
turor, ba chiar şi Nana a dat 
buzna în odaie. Nici că se putea 
închipui o privelişte mai 
duioasă, numai că n-avea cine 


s-o vadă, afară de un băieţel 
ciudat, care se uita de afară pe 
fereastră. Băiatul acela avea 


parte de nviiiuimărate bucurii pe 
care alţi copii nu le vor cu- 
noaşte niciodată; dar privea de 
afară singura fericire din care 
lui nu-i era dat să se înfrupte 
nici acum, nici altă dată. 


